REPORT | Naahidha Ge Maru: Launch Gai Thibi Firihenun Eheetheri Kameh Nudhin - Vaguthu\nރާއްޖެ މިދިޔަ އަހަރުގެ ހާލަތައް! -4ގަޑިއިރު ކުރިން\n3 މަސް ކުރިން ( އޮކްޓޯބަރ 18, 2021 )\nކަނޑުވެ ނިޔާވި ނާހިދާގެ މަހާނަ-- ވަގުތު އިމޭޖެސް: އިބްރާހިމް ޝާބިލް\nކަނޑުވެފައިވާ މީހަކު ސަލާމަތް ކުރުމަށް އެކަކު މަސައްކަތް ކުރުމުގެ ބަދަލުގައި އެ މަންޒަރު ފެންނަ އެހެން މީހުން ވެސް އަނެކާއަށް އެހީތެރިކަން ފޯރުކޮށްދިނުން ވަރަށް މުހިންމެވެ. އެގޮތަށް އެހީތެރިވުމުގެ ގޮތުން ހިތްވަރުދީ ނުވަތަ ކަނޑުވެފައިވާ މީހަކު ސަލާމަތް ކުރުމަށް ކަނޑަށް ފުންމާލުން އެއީ ގޯސް ކަމަކަށް ނުވާނެއެވެ. ނަމަވެސް ބައެއް ހާލަތްތަކުގައި މިގޮތަށް އަމަލު ނުކޮށް ދެއަތް ނަގައިގެން ބަލަން ތިބޭ މީހުންނާއި ކެމެރާ ކުރަން ބައެއް މީހުން ތިއްބާ ފެނެއެވެ.\nމިއީ އެއްވެސް ގޮތަކަށް ރަނގަޅު ގޮތެއް ނޫނެވެ. އެފަދަ ހާލަތެއްގައި އެމީހަކަށް ވެވެން އޮންނަ އެހީތެރިކަމެއް ވުމަކީ ވަރަށް ވެސް މުހިންމު ކަމެކެވެ. މިއީ އެފަދަ ހާލަތެއް ކުރިމަތިވިއިރު، ދެން ތިބި މީހުންގެ އެހީތެރިކަމެއް ނުވަތަ އަޅައިލުމެއް ލިބިފައި ނުވާ އެކަނިވެރި ފިރިއެއްގެ އިހުސާސްތަކެވެ. ކަނޑުމަތީ ހާދިސާއެއްގައި ކުޑަ ދަރިފުޅު ގެއްލި، އަނބިމީހާ ނިޔާވި ހާދިސާއެވެ.\nޖިނާހު އާދަމް އާއި އޭނާގެ އަނބިމީހާ، މަރިޔަމް ނާހިދާގެ އިތުރުން ދެ ފިރިހެން ދަރިން ޗުއްޓީއަށް ރަށަށް ދާން މިދިޔަ ހޮނިހިރު ދުވަހު ފުރީ އުފަލާ އެކީއެވެ. އުމުރު ދުވަހަށް ހިތާމަ ކުރަން ޖެހޭނެ ފަދަ ހާދިސާއެއް ހިނގައިދާނެ ކަމުގެ އެއްވެސް ކަހަލަ ވިސްނުމެއް އެއްވެސް މީހެއްގެ ހިތަކަށް ނާދެއެވެ. ނަމަވެސް މި އުފާވެރިކަން ހިތާމައަށް ބަދަލުކޮށް ޖިނާހު ރޮއްވާލީ މޫސުން ގޯސްވުމުގެ ސަބަބުން ދިމާވި ހާދިސާއަކާ ގުޅިގެންނެވެ.\nހަވީރު 16:00 އެހާކަންހާއިރު ލޯންޗު ފުރިއިރު، ޖިނާހު އިނީ އޭނާގެ ދޮށީ ފިރިހެން ދަރިފުޅު ޖައިޝް ކައިރީގައި ބައިންދައިގެންނެވެ. ނާހިދާ އިނީ ކުޑަ ދަރިފުޅު ޖުއެލް ކައިރީގައި ބައިންދައިގެންނެވެ. މި އާއިލާއާ އެކީ ޖުމްލަ 12 މީހުން އެ ލޯންޗުގައި ތިއްބެވެ. ލޯންޗު ފުރިއިރު ވެސް މޫސުން ގޯހެވެ. ނަމަވެސް ލައިފް ޖެކެޓް މަތިން ހަނދާނެއް ނެތެވެ.\nލޯންޗު މާލެއިން ފުރައިގެން ދިޔައީ ކަނޑުން ނަގާ ބިޔަ ރާޅުތަކާ ކުރިމަތިލައި ވަޔާ ދެކޮޅަށް ކަމުން އެހާ ބާރު ދުވެއްޔެއްގައި ލޯންޗެއް ނުދެއެވެ. ލޯންޗު ދަތުރުކުރީ މާލެއިން ފުރައިގެން ކ.އަތޮޅުގެ ދެކުނު ބިތުގެ ރަށްތަކުގެ ބޭރުން އަތޮޅުގެ އިރުމަތީންނެވެ. އޭރު ވައި ހުރީ ސީދާ ހުޅަނގަށްވުރެ ބޮޑަށް ހުޅަނގު ދެކުނުންނެވެ.\nސަން ސިޔާމް އޮޅުވެލި ރިސޯޓު ފަސްދީ، މޭލެއްހައި ބޭރުން ދަތުރުކުރަނިކޮށް ކުއްލިއަކަށް ޖެހި ބޮޑު ރާޅާއެކު ލޯންޗު އަރި އަޅާލައި، ލޯންޗުގެ ތެރެއަށް ލޮނުގަނޑު ވަނެވެ.\nޖިނާހު ބުނީ، ލޮނުގަނޑު ވަނުމާއި އެކީ ލޯންޗުގެ އިންޖީނު ވެސް ހުއްޓުނު ކަމަށާއި އެވަގުތު ކައްޕި އަވަސް ވެގަތީ އިންޖީނު ޖެއްސޭތޯ ކަމަށެވެ. އިންޖީނު ޖެއްސައި ކުރިއަށް ދުއްވާލި ގަޑީ ލޮނުގަނޑާ އެކީ ނާހިދާއާއި ޖުއެލް ކަނޑަށް ދަމައިގަތީ އެމީހުން އިށީނދެގެން ހުރި ދިމާލު ސަތަރިގަނޑު ނެއްޓިގެންނެވެ.\nހާދިސާ ހިނގި ސަރަހައްދު\nއެހާ ހިސާބުން ޖިނާހު އަވަސް ވެގަތީ ކަނޑަށް ވެއްޓުނު ނާހިދާއާއި ދަރިފުޅު ޖުއެލް ސަލާމަތް ކުރުމަށެވެ.\nލޯންޗުގައި ރަނގަޅު ލައިފް ޖެކެޓެއް ނެތް!\nޖިނާހު ބުނީ، ނާހިދާއާއި ޖުއެލް ވެއްޓުމުން ލޯންޗުގައި ހުރި ބޮޑު ދަރި، ޖައިޝްގެ ގައިގައި ލައިފް ޖެކެޓެއް އަޅުވާފައި ނާހިދާ ފެނޭތޯ ބެލި ކަމަށެވެ. ލައިފް ޖެކެޓް އަޅުވަން ބެލިއިރު، އެއީ ހަލާކުވެފައިހުރި އެއްޗެހި ކަން އެނގުނު ކަމަށް ޖިނާހު ބުންޏެވެ.\n"ލައިފް ޖެކެޓަކަށް ވަޔެއް ނުޖެހުނު. އެހެން ނޫންނަމަ ނާހިދާ ހުންނާނީ ލޯންޗުގައޭ މިއަދު. ހުރިހާ އެއްޗެއް ހަލާކުވެފަ ހުރީ އަނގައިން ފުއްޕައިގެން ވައިޖަހައިގެން ބޮޑު ދަރި ގައިގައި އަޅުވާފައި ފަހުން ރިންގު ލިބުނީމަ އެ ހިފައިގެން ފުންމާލީ. އޭރު ނާހިދާ އޮތީ ދެފެން ދޭތެރޭ. އޭރު ލޮނު ބޮވިފަ އޮތީ"\nޖިނާހު ބުނީ، ރިންގު ހިފައިގެން އޭނާ ފުންމާލީ ނާހިދާ ފެނިގެން ވަރަށް ދުރުން ކަމަށެވެ. އަދި ނާހިދާއާއި ދިމާލަށް ފަތާފައި ގޮސް ރިންގު ތެރެއަށް ލާފައި ލޯންޗަށް އެރުވީ ކަމަށް ޖިނާހު ބުންނެވެ.\nނާހިދާގެ ޖަނާޒާގެ ތެރެއިން ޖިނާހު އާއި ޖައިޝް--- ވަގުތު އިމޭޖެސް: އިބްރާހިމް ޝާބިލް\n"ނާހިދާ ލޯންޗަށް އެރުވި ފަހުން ދަރިފުޅު ވެސް ފެނުނު. އެގަޑީ ވަގުތުން ފުންމާލިން. އެކަމަކު އަތު ނުޖެހި ގެއްލުނީ. އަނބި ސަލާމަތް ކުރަން ވަރަށް ގިނައިރު މޫދުގައި އޮތިން. ދަރިފުޅު ފެނޭތޯ ވެސް ވަރަށް ގިނައިރު އޮތިން" ޖިނާހު ކިޔައިދިނެވެ.\nޖިނާހު ބުނީ، އެހާދިސާ ހިނގާފައިވަނީ ގާތްގަނޑަކަށް 5:10 އެހާކަންހާއިރު ކަމަށް ބެލެވޭ ކަމަށެވެ.\nލޯންޗުގައި ތިބި މީހުންނަށް ނާހިދާ ފެނުނު، އެކަކު ވެސް ފުންމާނުލި!\nމިހާދިސާއާ ގުޅިގެން ޖިނާހުއަށް އެންމެ ގަބޫލުކުރަން ދަތިވާ އެއް ކަމަކީ ލޯންޗުގައި ގިނަ ބަޔަކު ތިބިއިރު، އޭގެ ތެރެއިން ބަޔަކު އޭނާއަށް އެހީތެރިކަމުގެ އަތެއް ދިއްކޮށްނުލީމައެވެ. އަދި އެ އެމީހުން ވެއްޓުމުން އަނބުރާފައި ނަގަން ލޯންޗު ނުދާ ކަމަށް ޖިނާހު ބުންޏެވެ.\n"ލޯންޗު ކައިރިއެއް ނުކުރޭ ނަގާކަށް. އެއީ މައްސަލައަކީ. ލޯންޗަކަށް ކައިރިވެވޭކަށް ނެތް. ކައްޕި ބިރުގަންނާނެ ރާޅު ބޮޑުވީމަ. ދުރުން ފުންމާލާފަ ނާހިދާ ގެނައީ"\nޖިނާހު ބުނީ، އޭނާގެ އަނބިމީހާއާއި ދަރިފުޅު ކަނޑަށް ވެއްޓުނު މަންޒަރު ލޯންޗުގައި ތިބި މީހުންނަށް ފެންނާނެ ކަމަށާއި އަދި ދަރިފުޅު ކަނޑުވެފައި އޮއްވާ ނުފެނު ނަމަވެސް، އަނބިމީހާ ކަނޑުގައި އޮއްވާ ފެންނާނެ ކަމަށެވެ.\n"އެމީހުން [ދަރިފުޅާއި ނާހިދާ] ފުރަތަމަ ތިބީ އެއްޗެއްގައި ހިފައިގެން. ވެއްޓުނުތާ ވަރަށް ގިނައިރުން ނެގުނީ. މަތީގައި ތިބީ އެމީހުން. ވަރަށް ގިނައިރު އެގޮތަށް ތިބި. އެކަމަކު އެކަކު ވެސް އަޅައެއް ނުލި"\nނާހިދާގެ މަހާނަ-- ވަގުތު އިމޭޖެސް: އިބްރާހިމް ޝާބިލް\n"ނުއެސް ވިސްނާ. އެކަކު ވެސް ފުންމައެއް ނުލާ. ނޭނގޭ ކީއްވެގެން ކަމެއް. އެންމެ މީހަކު ފުންމާލުމުގެ ބަދަލުގައި އެހެން މީހުން ފުންމާލި ނަމަވެސް ރަނގަޅު އަތް ހޫރުވި ގަޑީ. ތިބީ ހުސްކޮށް ތިބި މީހުން. މިބުނީ އާއިލާއެއް ގޮވައިގެން ނެތް މީހުން. އަތް ހޫރުވި ގަޑީ ދިޔަނަމަ ނާހިދާ ސަމާލަތް ކުރެވުނީސް. މިހާރު ހިތަށް އަރާ ބައިވަރު އެއްޗެހި"\nނާހިދާ ލޯންޗަށް އަރުވައިގެން ގުރައިދޫ ސިއްހީ މަރުކަޒަށް ގެންދެވުނުއިރު ވެސް ނިޔާވެފައިވާ ކަމަށް ސިއްހީ މަރުކަޒުގެ އޮފިޝަލުން ވަނީ "ވަގުތަށް" ކަށަވަރުކޮށްދެއްވާފައެވެ.\nދަރިފުޅު ހޯދުމުގެ މަސައްކަތް އަދިވެސް ކުރިއަށް\nޖިނާހުގެ އަންހެނުން ނާހިދާ މި ދުނިޔެއަށް ފަހު ނޭވާ ދޫކޮށްލާފައިވާއިރު، ޖިނާހުގެ ކުޑަ ދަރިފުޅު ޖުއެލް ކަނޑަށް ވެއްޓުނު ގޮތަށް އަދިވެސް ނުފެނެއެވެ.\nސިފައިންނާއި އާއްމުންގެ އެކި ފަރާތްތަކުން އަންނަނީ ހުއްޓުމެއް ނެތި އެ ހާދިސާ ހިނގި ސަރަހައްދު ބަލައި ހޯދަމުންނެވެ. އަދި އާއްމުންގެ އެހީތެރިކަމަށް ވެސް ވަނީ އެދިފައެވެ.\nނާހިދާ މިފަނާ ކުރަނިވި ދުނިޔެ ދޫކޮށް ގޮސްފައިވާއިރު، ޖިނާހު ހުރީ އަދިވެސް ޖުއެލް ސަލާމަތުން ފެނިދާނެ ކަމުގެ އުއްމީދުގައެވެ. ޖިނާހުއެކޭ އެއްގޮތަށް މުޅި އާއިލާގެ އެންމެން ވެސް ތިބީ އެއުއްމީދުގައެވެ.\nޖުއެލް ގެއްލުނު ފުލިދޫކަނޑު!\nކަނޑު ދަތުރު ކުރާ ފަރާތްތަކަށް ރާއްޖޭގައި އޮންނަ ނުރައްކާތެރި އެތަށް ކަނޑެއް ވަނީ ފެނިފައެވެ. ނަމަވެސް ފުލިދޫކަނޑަކީ އެފަދަ ފަރާތްތަކުން ނުދެކޭފަދަ އަޖައިބެއް ފެނިފައިވާ ކަނޑެކެވެ.\nފުލިދޫކަނޑަށް އެނަން ދެވިފައިވަނީ ކަނޑުގެ އެއްކޮޅުގައި އޮންނަ ރަށުގެ ސަބަބުންނެވެ. ފުޅައުމިނަކީ ގާތްގަނޑަކަށް7މޭލެވެ. ރާއްޖެ ތެރޭގެ އެހެން ހުރިހާ ކަނޑަކަށްވުރެ ފުލިދޫ ކަނޑުގެ ކުލަ މާކަޅެވެ. މާ އަނދިރިއެވެ. އެކަމަކު ބޯޓުތަކަށް އެއިން ލޮނު ފޮދެއް ނަގައިފިނަމަ، ހީވަނީ އެންމެ ރީތި ސާފު ފެންހެނެވެ.\nއެހެން ކަނޑުފަދައިން އެކަނޑުގައި ރީތިކޮށް އެއްފަރާތަކަށް އޮއެއް ނުހިނގައެވެ. އަލިފާންމަތީގައި ހުރި ފެންއެއްޗެއް ކެކޭފަދައިން އަބަދު ވެސް އެކަނޑު އޮންނާނި ކެކިކެކިއެވެ.\nއެކަނޑު ބަލައިލި ނަމަވެސް މީހަކު ބިރުގަންނާނެއެވެ. އެކަނޑުން ދާއިރު ހީވަނީ އެނބުރޭ އޮއިވަރެއްގެ ތެރޭގައި ދާހެންނެވެ. އެކަނޑަށް މިހެންވުމުގެ ސަބަބެއް އެއްވެސް މީހަކަށް ނޭނގެއެވެ. އެނގޭ ކަމަކީ އެކަނޑަކީ މީހުން ބިރުގަންނަ ކަނޑެއް ކަމެވެ. އަދި އެކަނޑުގައި ވިއްސާރައިގެ ކޮޅިތައް ވެސް ގިނަވެފައިވާ ބާރެވެ. މިއީ 1602 އިން 1607 ވަނަ އަހަރު ކުރިން ފްރާންސްގެ ޕިރާޑުގެ ކޮށްފައިވާ ތަޖުރިބާތަކުގެ މައްޗަށް އޭނާ ލިޔުއްވާފައިވާ ލިޔުންކޮޅެކެވެ.\nޑައިވިނަށް ފޭބި ފަހުން ގެއްލުނު މީހާ އަދިވެސް ނުފެނޭ!\nޑައިވިންގއަށް ފޭބި މީހަކު ގެއްލިއްޖެ\nކަނޑަށް ގެއްލުނު ލަންކާ މީހާ ހޯދުމުގެ އޮޕަރޭޝަން ހުއްޓާލައިފި\nއޮކްޓޯބަރ 18, 2021 18:53\nދޮށީ ތަ؟ ހަގު ތަ؟\nއޮކްޓޯބަރ 18, 2021 19:17\nއެހެންވީމާ ރަވީ ފާރޫޤު އާއިލާވެސް ލޯންޗުގައި ތިބެ އެހީ ނުވީތާ... ރިޝްމީ ވެސް ލަދެއް ނުގަތެއްނު ތިމަން އާއިލާވެސް ދަތުރުކުރީ އެލޯންޗުންނޭ ކިޔާފަ ނޫސް ތަކަށް އިންޓަވިއު ދޭން...\nއޮކްޓޯބަރ 18, 2021 19:19\nދިވެހިންނަށް ލައިފް ޖެކެޓު އެޅުން ވަނީ ހަޑި ކަމަކަށް. ކަމެއް ވީމަ ލައިފް ޖެކެޓް އަޅަން ވަގުތެއް ނުލިބޭނެ. ކިތަންމެ ކަނޑު މަޑަސް ފަތަން އެނގުނަސް ލައިފް ޖެކެޓު އަޅައިން ދަތުރު ކުރަންވާނީ.\nއޮކްޓޯބަރ 18, 2021 19:20\nވަޅި ހަރާފައި މަރާ ނުލިޔަސް މިކަމުގައި ލާންޗު ކެޕްޓަން ، ކުރޫ އަދި އޭގައި ތިބި މީހުން ޖަވާބު ދާރީކުރުވަން ޖެހޭނެ! މީ ބޮޑު އިހްމާލެއް!\nއޮކްޓޯބަރ 18, 2021 19:21\nއެހެންވީމާ ރަވީވެސް އެމޮޑުނީ ބަތެއްނު!\nއޮކްޓޯބަރ 18, 2021 22:00\nރަވީއަށް ވެސް އެހެންމީހަކައްވެސް އެހާގަދަކަނޑަކަށް ފުންމާލަންކެރޭނީ ރަގަޅު ލައިފްޖެކެޓެއް ލޯންޗްގައި އޮތްނަމަދޯ..\nއޮކްޓޯބަރ 18, 2021 23:01\nއެއީ ހައްޕުނޑު.. ގަދަ ވެފަ ފިލްމުކުޅެން އުޅޭނެ\nއޮކްޓޯބަރ 18, 2021 23:48\nބަލަ ރަވީ ގެވެސް އަންހެނުނާ ދަރި އިނޭ ،އެމީހުން ބަލަނީ ކަލޭ އަމާ ތަ ؟\nއޮކްޓޯބަރ 18, 2021 19:31\nރަވީ ގަޓުވެފައި ކެރިފަ އިންނަނީ ޓީވީ ޕްރޮގްރާމްގައި އެކަނި ކަން އެނގިއްޖެ!! ކުޑަކުއްޖެއް ސަލާމަތް ކުރަން ފުންމާލަން އިތުރު މީހަކަށް ނުކެރުން އެއީ ވަރަށް ދެރަ ކަމެއް، އެންމެންވެސް މަރުވާނެ!! އެހެންނަމަވެސް ފުރާނައެއް ސަލާމަތްކޮށްލުމަކީ މުޅި އިންސާނިއްޔަތު ސަލާމަތް ވުން، ކަންޑަށް މަރުވިނަމަ ޝަހީދެއް!\nއޮކްޓޯބަރ 18, 2021 19:35\nއޮކްޓޯބަރ 18, 2021 19:37\nބޯޓުތަކަށް އެއިން ލޮނު ފޮދެއް ނަގައިފިނަމަ، ހީވަނީ އެންމެ ރީތި ސާފު ފެންހެނެވެ.\nޕިރާޑް ނޫން ކޮންމެ މީހަކު ލިޔުނަސް ކޮސް ވާހަކައެއް. ކޮންމެ ކަނޑަކުން ލޮނު ނެގިޔަސް ހުންނާނީ ހުދު ކުލައިގަ.\nނާހިދާ ވެއްޓުމުން ސަލާމަތް ކުރަން ކައްޕި ލޯންޗު އަނބުރަން ބިރުގަތީ ކީއްވެތޯ. ލޯނޗު ދަތުރުކުރަމުން ދިޔައީ ވައި މައްޗަށް، ވީރު ފައްސާ ކޮށްލާފަ ދުއްވަން ފަސޭހަވާނެ. އޭގެ ބަދަލުގައި ލޯޗް މިސްރާބު ވައިކޮޅަށް.\nޖިނާހުގެ ދަރިފުޅު ގައިގަ ލައިފްޖެކެޓް އަޅުވަން ލޯޗް ތެރެއިން އެކަކަށްވެސް އެހީތެރިކަމެއް ނުދެވުނު. ލައިފްޖެކެޓް އަޅުވަން ގިނަ ވަގުތު ނެގިކަން ފާހަގަވޭ. ލޯޗް ތެރެއިން ކޮންމެވެސް އެކަކު އެކަމަށް އެހީވިނަމަ ޖިނާހުގެ ނާހިދާ ސަލާމަތްވީ. ކޮންމެ ކަމަކަށްވެސް އޮތީ މަތިވެރި ﷲގެ ކުޅަދުންވަންތަކަން\nއޮކްޓޯބަރ 18, 2021 19:57\nވަރަށް ދެރަ އެހީ ނުވީމަ. އެކަމު އެހީ ނުވިކަމަށް ބަލާކަށްވެސް ނުވާނެ. ފަތަން ނޭނގޭ ބަޔަކު ކަމައްވެސް ވެދާނެ. ﷲ ފުރާނައަށް ރަހްމަތް ލައްވައި އާއިލާ އަށް ކެއްތެރިކަން ދެއްވާށި. އާމީން\nއޮކްޓޯބަރ 19, 2021 00:40\nދެންތިބި މީހުން ތެރޭން އެކަކުނަމަވެސް ފުންމާލިނަމަ ވަރައް ގާތް ދެމައިންވެސް ސަަލާމަތް ކުރެވިދާނެކަމައް ،\nއޮކްޓޯބަރ 18, 2021 20:05\nރަވީވެސް އަދި ފޮނިކަޑާނެ .ފިލްމެއް ކުޅެންވެސް އުޅޭނެ މިވަރު ވީއިރުވެސް އެހީވެސް ނުވި . ކީއްކުރާނީދޯ މައްޔިތާއަށް ސުވަރުގޭގެ ދާއިމީ ނިއުމަތްދެއްވާށި އަދި ކުޑަދަރިފުޅު ހެޔޮހާލުގައި ލައްވާދޭވެ ޢާމީން\nއޮކްޓޯބަރ 18, 2021 20:11\nޖިނާޙް ގެ ވާހަކަތަކުން ވަރަށް އަސަރު ކޮށްފިއެވެ. އަދި ތިވާހަކަތަކުން ވިސްނައިފި ބަޔަކަށް ވަރަށް ޢިބްރަތްތެރި އެތަކެއް ފިލާވަޅެއް ވެސް ލިބޭނެ އެވެ.\nދިވެހިންގެތެރޭގަފިޑިންވެސްތިބީތާ ފިލްމުތަކުންމަސްހޫރުކަންދެއްކިއަސް އިންސާނިއްޔަތުކަމެއްވެސްނެތީނު ...މިހާރުންމިހާރައް ފެރީދަތުރުކުރާއުލަދުފަހަރުގަ ސަލާމަތީ ސާމާނު ހަމަކުރުވާ އަދި ލައިފުޖެކެޓުގަ އެއުޅަދެއްގެ ރަޖިސްޓުރީ ނަމަބަރު ޖަހާފަހުރިތޯބަލާ ސަލާމަތީ ހައްދާއިރު ވަރައްގިނައިން އެހެންއުޅަދުފަހަރުގެ އާލާތްތައް ދަހކާފަ ވެސްހުރޭ..\nއޮކްޓޯބަރ 18, 2021 20:23\nވީކު މީހުންގެ ޖެނަރޭޝަނެއްކަން މިހާރު އެބަފެނޭ ، އަގައިން ފިރިހެނުންނާ އަންހެނުން އެހީތެރިވާނެ މީހަކުނުވި ކަމަކާ ދިމާވީމަ ޒީރޯ.. ޢާއިލާއެއްގެ ފުރާނަ ސަލާމަތްކުރަން އެކަކު.. ކިހިނެއްވެފަބާ މިތިބީ އިންސާފުވެސް ކަނުވެފަ މިޖްތަމައު ގެއްލިއްޖެ ހުސް އަނދިރި މީހުން ކީކޭބުނާނީ\nއަސްލުމިކަހަލަ ކަންތަކުގަ އިހްމާލުވާ ފަރާތްތައް ބޮޑުއަދަދުން ޖޫރިމަނާ ކުރަންވީ މިބުނީ މީހެއްގެ ފުރާނައިގެ ވަކިއަގެއް އޮންނަވާހަކައެއްނޫން އެކަމް ލައިފްޖެކެޓް އެއްޗެހި ބޭނުން ނުކުރެވޭ ވަރުވެފަ ހުއްޓަ ދަތުރުކޮއް ކަންތައްކުރަންޔާ ވެރިފަރާތައް އަދަބެއް ދޭން ޖެހޭ.. ހަމަ ހާދިސާއެއް ހިގާއިރައް ލައިފްޖެކެޓް އަޅައިގެން ފޮޓޯނަގާފަ ސޯޝަލް މީޑިޔާއަށް ލިޔަސް ނުވާނެ.\nއޮކްޓޯބަރ 18, 2021 20:31\nކޮންމެ މީހަކަށްވެސް އެކަހަލަ ކަމެއް ދިމާވީމާ އިޙްސާސް ކުރެވޭނީ.\nލޯންޗް ތައްވެސް ވެއްޖެނު ތަންކޮޅެއް ޒިންމާދާރުވާން.\nނޫނީ ގަދައިގާ ދަތުރު ނުކުރަންވީނު.\nމަނަދޫގައި ދުއްވާ ހޯޕްލޯންޗް ކިޔާ ބަޔަކުވެސް މީވ. ބިރުކުޑަ ޢަލީ ހެދިގެން އުޅޭ ބައެއް.\nއެލަރޓް ނެރެފައި އޮތަސް ފުރާނެ.\nއޮކްޓޯބަރ 18, 2021 20:39\nވަރަށް ހިތާމަ ވެރި ހާދިސާއެތް.ވަރަށް ދެރަވެއްޖެ ޖިނާހު ގެ ތިވާހަކަތަށް ކިޔާފަ. އެހެންމީހުން ގެ ކޮންމެ ވެސް އެހީތެރިކަމެ އެވަގުތު ވެދިންނަމަ މިކަމުން ކޮންމެވެސް އަލިމަގެ ފެނުނީސް.ކޮންމެ މީހަކަށް ވެސް އެމީހަކަށް އެފަދަ ހާލަތެއް މެދުވެރިވީމަ އެގޭނީ އެކަމުގެ ހިތާމަ.ވަރަށް ހިތްވަރު ގަދަ ކެރޭ މީހެ ޖިނާހު ތީ.އެންމެ ފަހުވަގުތާ ޖެހެން ދެންވެސް ތިޔަކުރި ހިއްވަރަށް ސާބަސް.ނާހިދާ އަށް ސުވަރުގޭގެ މަތިވެރި ނިއުމަތް މިނވަރު ކުރަށްވާށި.ދުޢާ އަކީ ދަރިފުޅު ހެޔޮހާލުގާ ހުރެ ފެނުން.އާއިލާ އަަށް ކެއްތެރިކަން ދެއްވާަށި.\nއޮކްޓޯބަރ 18, 2021 20:44\nކަނޑަށް ބަލި ނުވަތަ ރަނގަޅަށް ފަތަން ނޭނގޭ ނުވަތަ ބިރުގެންފައި ތިބި ބަޔަކަށް އެފަދަ ވަގުތެއްގައި ކަނޑަށް ފުންމާލައިގެން އެހީތެރިކަން ދިނުމުގެ ވިސްނުން ނައިސްދާނެ. ލައިފްޖެކެޓް ނޭޅުން އެންމެ ބޮޑު މައްސަލައަކީ.\nއޮކްޓޯބަރ 18, 2021 20:50\nޖަޒުބާތުގަޖެހޭފަދަ ލިޔުންތައްލިޔެ ނުތަނަވަސްކަން އުފައްދަން މަސައްކަތް ނުކުރޭ. ލިޔުންތައް ލިޔަންވާނީ ކަންކަން ރަނގަޅަށް ބަލާ ދިރާސާކޮށްފަ. އެފަދަ ހާލަތިގައި އެންމެ ފުރަތަމައީ ތިމާގެ ސަލާމަތާއި ރައްކާތރިކަން، އެކަން ކަށަވަރުކުރުމަށްފަހު ސަލާމަތްކުރުމަށް ކުރެވެން އޮތްކަމެއް ކުރަންޖެހޭނެ.\nއޮކްޓޯބަރ 18, 2021 21:07\nމީ ފިރިހެނުންނާ އަންހެނުން ހަމަ ހަމަ ޒަމާނެއްނު\nއޮކްޓޯބަރ 18, 2021 21:32\nއެހެންވީމަ ރަވީފާރޫގު ވެސް އިނީތާ ކުޅިބަލަން. ލަދު\nއޮކްޓޯބަރ 18, 2021 21:46\nފަތަން އެނގޭމީހެއް ހުރިއްޔާ ވާނެ އެހީވާން ފުންމާލަން އެ މީހެއްގެ މީހެއް ނޫނިއްޔާ ގިނަފަހަރު އަސަރެއް ނުކުރާނެ މި ވަރަށް ކައިރިން ތަޖުރިބާ ކުރެވިފަ ހުރި ކަމެއް އަހަރެންގެ ދަރިއަކަށް އެގެއްލުނު ކުޑަ ކުއްޖާ ނުވިކަމުގަ ވިޔަސް މިއުޅެނީ އެކުއްޖަ ހިތައް އަރާފަ ދެރަވާވަރުން އެފިރިހެން މީހަ އެކީއިތުރު މީހަކުމޫދަށް ފުންމާލިނަމަ ހިތް ބުނަނީ އެމައުސޫމް ކުއްޖާ ލިބުނީހޭ އެވަގުތު އަވަސް ވެގަންނަން ވާނީ ހުރިހާ މީހުންވަސް އެހީވުމުގަ އޭރުން ﷲ އެމަސައްކަތުގަ ކާމިޔާބުދެެއްވާނެ\nއޮކްޓޯބަރ 18, 2021 21:47\nމަޝްހޫރު ފިލްމީ ތަރި ރަވީ ފާރޫގް ވެސް ހުރި ލޯންޗުގަ.\nއޮކްޓޯބަރ 18, 2021 22:18\nﷲގެ ހެޔޮރަހުމަތުން ކުޑަ ކުޑަ ލޯބި ދަރިފުޅު ގަދަވެސަލާމަތުން ފެންނާނެ\nއޮކްޓޯބަރ 18, 2021 22:28\nއައްޒަޔާ އޭނާގެ ފިރިމީހާ ތިޔަލޯންޗު ތެރޭގައި ތިބި ތިޔަބުނާ ވީޑިޔޯ އެއް ހަދަން\nއޮކްޓޯބަރ 18, 2021 22:32\nފަތަން ނޭނގެނީކަން ނޭގެއެއްނު\nއޮކްޓޯބަރ 18, 2021 22:50\nހާދަ ރަހުމު ކުޑައޭ މީހުން… ދެ ފުރާނަ ވިޔަ ގައިމު، އަމިއްލަ އާއިލާ ބަޔަކައް މިހެން ވި ނަމަ އިނގޭނީ އަސަރު ކުރާނެ ވަރު.އިންސާނިއްޔަތު ގެ ކަން ފުޅެއް ވެސް ނެތީ ހަމަ.އަޅާ ނުލި މީހުންނަށް ހަމަ ނިދި ނިދޭ ބާއޭ މަގޭ ހިތައް އަރާ!\nއޮކްޓޯބަރ 19, 2021 00:32\n"އެމީހުން ވެއްޓުމުން އަނބުރާފައި ނަގަން ލޯންޗު ނުދާ ކަމަށް ޖިނާހު ބުންޏެވެ.\nކަނޑުވި މީހުންގެ ގާތަށް ލޯންޗު ނުދިޔައީ ކީއްވެ. ބޮޑުއިހުމާލެއް. ލައިފްޖެކެޓުވެސް ހަލާކުވެފައި. ކޮންކަހަލަ ކައްޕިއެއްތަ އެއީ. ރާޅުދެކެބިރުން ކަޑުވި މީހުން ސަލާމަތްކުރަން ލޯންޗުގާތް ނުކުރީ.....\nއޮކްޓޯބަރ 19, 2021 01:24\nލޯންޗުގަ ކްރޫއެއްވެސް ަަަަަަަަަަަަނެތީތަ ގާމުވެސް ކުރޫއިންނަށްތިބޭނީ ފަތަން ދަންނަމީހުން މިކަހަލަ ހާލަތައް ތައްޔާރު ނޫން އެއްވެސް ޓްރޭނިން ނެތްމީހުން ލޯންޗުތަކުގަ ތިބޭތީ ދެރައީ. a\nއޮކްޓޯބަރ 19, 2021 01:48\nބަލަ ރަވީމެން ފިރިހެނުން ކަމަށް ދެކިގެން އުޅެނީ ރިޝްމީމެން. އެމީހުންނަށް ކަމުދަނީ މުޅިންވެސް ނަށާ ކަހަލަ ރަނޑާލި ބޯއިސް ތަށް.\nއޮކްޓޯބަރ 19, 2021 01:51\nއަސްލުވެސް، ނަމުން ހީރޯ، ކަމުން ޒީރޯ\nއޮކްޓޯބަރ 19, 2021 03:16\nއޮކްޓޯބަރ 19, 2021 07:52\nނޫސްވެރިންނައް މާބޮޱައް އިގެނީ\nއޮކްޓޯބަރ 19, 2021 07:55\nނޫސްވެރިންނައް މާބޮޱައް އިނގެނީ\nއޮކްޓޯބަރ 19, 2021 07:57\nފަޅުވެރިން އެހީ ތެރިވުމީ ލާޒިމް ކަމެއް ފަޅުވެރިންގެ ގޮތުގައި ތިބޭނީ ފަތަން ދަންނަމީހުން ލޯންޗްގެ ފަޅުވެިރިންނާއި ކައްޕި އަށް ދެދައުވާ އެއް ކުރަން\nއޮކްޓޯބަރ 19, 2021 08:00\nކައްޕި އާއި ފަޅުވެރިންގެ ގޮތުގައި ތިބޭނީ ފަތަންދަންނަ މީހުން އަދި ފަޅުވެރިން ޖެހޭނެ އެހީ ވާން އެއީ ލާޒިމް ކަމެއް ގާނޫނުގައި ވެސް އެގޮތަށް ވާނެ އަދި މިކަަމުގައި ލޯންޗްގެ އެންމެންގެ ބަޔާން ނަގާ ފުރިހަމަ ތަހުގީގެއް ހިންގާން ޖެހޭ ކައްޕިއާއި ފަޅުވެރިންނަށް ދެ ދައުވާ އެއް ކުރަންާޖެހޭ އެއީ ލައިފް ޖެކެޓް ފަސިންޖަރުންގައިގާ ނޭޅުވުްން އަދި ކަނޑުވި މީޙުންނަށް އެހީ ނުވުން ... މިކަމަށް ހިއުމަން ރައިޓްސް ކޮބައިތޯ\nއޮކްޓޯބަރ 19, 2021 08:20\nއެ ލޯންޗްގަ ތިބި ހުރިހާ މީހުނަށް ފިޔަވަޅު އަޅަންޖެހޭނެ. މީހެއްގެ ފުރާނައަކީ ކުޑަ އެއްޗެއްނޫން\nއޮކްޓޯބަރ 19, 2021 09:06\nމަށައްހީވަނީ މިފަދަ ހަބަރުތައް ގެންނަންވާނީ އިންވެސްޓިގޭޓިވް ނޫސްވެރިކަމުގެ ތެރެއިންހެން. މާނައަކީ އެއީ ކޮންމެމީހަކަސް އެންމެ މީހެއްގެ ވާހަކައިގެ މައްޗައް އެއްޗެއްލިޔެ ދޫކޮށްލީމައި ހަޤީގަތް އޮންނާނީ ނޭނގި. ގިނަފަރާތް ތަކުގެ ބަސް ހިމެނިގެންް މިފަދަ އާޓިކަލްތައް ދޫކޮށްލަން ވާނީ. ނޫނީ ތީގެ ސަބަބުން އުފެދޭ ފިތުނަ މާ ބޮޑުވާނެ.\nއޮކްޓޯބަރ 19, 2021 09:10\nޢަޅުގަޑައް ހީވަނީ ޢޭހާ ބޮޑައް ރާޅު ބޮޑު އިރެއްގައި ލޯންޗް ބޭނުން ގޮތަކައް ނޭބުރޭނެހެން އެއީ އެކަން ކުރަން އުލެފިނަމަ އެ ލޯންޗްގަ ތިބި އެންމެން މަރާ ހަނގުރާމަ ކުރާ ހާލަތަކައް ގޮސްދާނެހެން . ޢެހެން ވެގެން ކަން ނޭގެ ކެޕްޓަން އެޑިޒިސަން ނުނެގީ\nއޮކްޓޯބަރ 19, 2021 09:54\nޢެފަދަ ދަތި ހާލަތެއް ކުރިމަތިވާއިރު ހަމައެކަނި އޭގައިވާ ފަޅުވެރިންނެއްނޫން އެހީތެރިވާންޖެހެނީ އިންސާނިއްޔަތައްޓަކާ އެއް އިންސާނަކު އެހީތެރިކަމަށް ބޭނުންވެފައިވާ ވަގުތުގައި އަނެއް އިންސާނަކު އެހީތެރިވުމީ ޚާއްސަކޮށް އަހަރުމުމެން މުސްލިމުންގެ މެދުގައި އެއްމެ އިސްކަންދޭންޖެހޭ އެއްމެ މުހިއްމު އަސާސީ ހައްގެއް، އެއްވެސްކަހަލަ ރަޙުމެއް ހަމްދަރުދީއެއް ނެތްކަން ދެއްކުމީ ވަރަށް ނާތަހުޒީބު ހިތްހަރު ބައެއްކަން، ހިތާމަހުރި، މުސްލިމަޖަސް އައިރު މުސްލިމަކަސް ހުރިހާ އަޅުތަކުނ\nޤނީ އެއްބަނޑު އެއްބަފާ އުޚުތުން ތަކެއް ނޫންތޯ!!!😭😭😭\nއޮކްޓޯބަރ 19, 2021 10:20\nމިފަދަ ކަންކަމިގަ އިހުމާލުވާ ފަރާތް ތަކަށް ފިޔަވަޅު އެޅުން މުހިންމު ކެޕަޓަނުގެ ޒިންމާ ކަނޑު މަޑަސް ގަދަޔަސް ލައިފްޖެކެޓް އެޅުވުން އަބަދުވެސް ފުރާނަ ޔައް އިސްކަން ދިނުން އެއަވެސް މީހަކަށް އެމީހެއްގެ އޯން ރިސްކުގަ ހަމަ އެއްކަމެއްވެސް ކުރުމުގެ ފުރުސަތު ދެވިގެން ނުވާނެ އެމީހަކު ހަމަ ބޭނުން ވީމަ އެކަނިވެސް މަހަށް ނިކުމެލުން ވީނުވީ ނޭނގިގެން ހޯދަން މުޅި ރަށާ އަތޮޅާ ޤައުމު ނުވިތާކަށް އަވައްޓެރި މިލިޓަރީ ތައްވެސް އެފަދަފާރްތައް ހައްޔަރު ކޮށް އަދަބުދެވެން ޖެހޭ އެބަ\nއޮކްޓޯބަރ 19, 2021 10:35\nވައްތަރުޖައްސަން ވީމަ ހީރޯ އަސްލު ދިރިއުޅުމުގަ ޒީރޯ އަދި ފިޑި އެކްޓަރުން.\nއަދިވެސް ތިމަންނަމެންނީ ހީރޯ އިންނޭ ކިޔާފަ ޓީވީ ތަކަށް އަރާތި ޒީރޯ މެންނޭ\nއޮކްޓޯބަރ 19, 2021 14:01\nމިފަދަހާލަތުގައި ތިމާފަދައަނެއް އިންސާނާއަށް އެހީތެރިކަމެއްފޯރުކޮށްދިނުމަކީ ވަރަށް މުހިއްމުކަމެއް\nގެއްލުންލިބުނުފަރާތަށް ކުރާނެއަސަރާ ލިބޭނެފުންހިތާމަ އިހުސާސްވާނީ ތިމާއަށްވެސް މިފަދަހާދިސާއެއް ކުރިމަތިވީމަކަމުގައި ބައްލަވާ އިންސާނުން މަންޒަރު ބަލަންނުތިބެ އިންސާނިއްޔަތުކަންބަހައްތަވާ\nއޮކްޓޯބަރ 19, 2021 15:28\nމިތާ މީހުންގެ ނަން ކިޔާފަ ކޮމެންޓްކުރާމީހުން ތިމާ އެފަދަހާލަތެއް މެދުވެރިވާއިރު ކަންކުރާނީ ކިހިނެއްތޯ ވިސްނާލުން ވަރަށް މުހިއްމު، ފިރިހެނުންވެސް އަންހެނުންވެސް ރަނގަޅަށް ފަތަން ނުދަންނަ މީހުންވެސް ތިބޭނެ، ޖަޒުބާތުގަ ޖެހިގެން އެފަދަމީހަކު އެފަދަކަމަކާ ކުރިމަލުމަކީ ކަންތަށް އިތުރަށް ގޯހުން ގޯހަށް ގޮސްދާނެ ކަމެއް، އެފަދަމިހުންގެ އިހްސާސްތަށްވެސް ދަންނަންވާނެ އެއްޗެކޭ ބުނުމުގެކުރިން، ކިތަންމެނުރައްކާތެރިހާދިސާއެއް ދިމާވެގެންވެސް އެންމެފުރަތަމަ ތިމާގެ ރަށްކާތެރިކަން ކަށަވަރުކުރަން އޮންނަނީ، އެއީ އަލިފާން، ކަނޑުދަތުރު އެދި ވައިގެ ދަތުރުކަމުގައިވިއަސް، ފްލައިޓްގަވެސް ކިޔާނީ އޮކްސިޖަންވެސް ދަރިފުޅުގެ އެޅުވުމުގެ ކުރިން ތިމާއެޅުމަށް އެއީ ތިމާ ސަލާމަތުންހުރުމެ އެހެންމީހަކަށް އެހީތެރިވެވޭނެތީ\nއޮކްޓޯބަރ 19, 2021 15:42\nޝަހީދުވެގެން އެދިޔައީ ނިކަމެއްޗެއްނު ވީމާ ނިކަމެތިންގެ ފުރާނައަކީ އެއްވެސް އަގެއްހުރި އެއްޗެއް ނޫނެއްނު\nތިކަމެއް ދިމާވީ ސަރުކާރުގެ އިސްމީހަކަށް ވީނަމަ ތިފަދަ ކަމެއް ދެވަނަ ފަހަރަށް ތަކުރާރު ނުވާވަރުކުރާނެ\nލޯންޗް ކައިރިރިވެސް ނުކުރި\nއެހީވާނެ އެކަކުވެސް ނެތް\nއަމިއްލަ ދަރި މޫދަށް ވެއްޓުނު ނަމަ ފަތަން ނޭގެއޭ ކިޔާފަ ތިބޭނެތަ\nއޮކްޓޯބަރ 19, 2021 17:57\nރަވީ ފާރޫގުވެސް ތިއިން ދަތތުރުކުރިތަ ؟\nއޮކްޓޯބަރ 20, 2021 08:43\nލާންޗު އަނބުރާލާފަ ކާރިކުރި ކަނޱުވެފައި ތިބި މީހުން ނަގަން. މިފަދަ އާޓިކަލްތައް ނެރޭއިރު އޭގެން ދަތުރުކުރި އެހެން މީހުންގެ ބސްވެސް ވަރަށް މުހިއްމު.\nއޮކްޓޯބަރ 20, 2021 10:29\nމަށަކަށް ނޭންގޭ މި ދިވެހިން މި އުޅޭގޮތެއް، ކަނޑުމަސް މާގިނައިން ކާތީ ވާގޮތް ކަންނޭންގެ، ކަންކަމަށް ފަރުވާކުޑަބައެއް، ނުބީހެންޏާ ކަނޑާހަމަ، ކަންކަން ކުރަން އޮންނަގޮތަށް ކުރޭތޯ ބަލާނެ ބަޔަކު ނެތް، ކޮންމެ ދެމަފިރިއަކަށް ޤާނޫނު ހަދާފަ ހުރޭ، ޢަމަލެއް ނުކުރޭ، ޢަމަލު ކުރޭތޯ ބަލާނެ އިދާރާއެއްނުހުރޭ، އެންމެ ފަހުވަގުތު ޤާނޫނުގެ ދޯހަޅިކަމުން އިޙްމާލުވާ މީހަކަށް ފިޔަވަޅެއް ނޭޅޭ،\nއޮކްޓޯބަރ 20, 2021 14:01\nޝިޔާމު. ރިޝްމީ އާއި ރަވީގެ ދިފަައުގައި ކޮންމެ ވާހަކައެއް ފޭސްބްގަ ލިޔުނަސް އެއީ ހަމަ ކަން ހިނގިގޮތް އެފަދަ ދަތިހާލުގައި ހަމަ ތިބީ ބަލަން އެމީހެއްގެ ސަލާތަހޯދައިގެން އަނެކާއަށް އެހީ ތެރިކަމެއްނުދީ. އެހީތެރިކަން ދެވުނުނަމަ އެ ދެމައިންގެ ފުރާނަ ސަލާމަތް ކުރެވުނީސް ކަންނޭންގެ.


ސެޓާންގެ ހަނދެއްގައި ޕެޓްރޯލް ކަނޑުތަކެއް\nސެޓާން ގެ ހަނދެއް ކަމަށްވާ ޓައިޓަން- ފޮޓޯ ނާސާ\nއަހަރެމެންގެ މި ދުނިޔޭގައިވާ ތެލުގެ މުއްސަނދިކަން ކުރިއަތް އޮތް 100 ވަރަކަށް އަހަރުގެ ތެރޭގައި ނެތިގެންދާނެ ކަމަށް ބައެއް ސައިންސްވެރިން އަންދާޒާ ކުރެއެވެ. ތެލާއި ބޯޓުދެލީގެ ބަދަލުގައި އިޔާދަކުރަނިވި ހަކަތައިގެ ޓެކްނޮލޮޖީތައް ތަރައްގީ ކުރަން އެމެރިކާ ފަދަ ދުނިޔޭގެ ބޮޑެތި އިގުތިސާދުތަކުން މިހާރު އެހާބޮޑު ސަމާލުކަމެއް ދެނީ މިހެންވެއެވެ.\nދުނިޔޭގެ އާބާދީ މިހާރު7ބިލިއަނަށް ވުރެ އިތުރުވެފައިވާއިރު، މި އަދަދުގެ އިންސާނުންނަށް ބޭނުންވާ ވަރަށް ހަކަތަ މި މުއްދަތުގެ ތެރޭގައި ނުއުފެދިއްޖެ ނަމަ، ދެން އެންމެ ކައިރީގައި ތެލުގެ މުއްސަނދިކަން އޮތީ، އަހަރެމެންގެ މި ދުނިޔެ ހިމެނޭ ސޯލާ ސިސްޓަމްގެ ދެވަނައަށް އެންމެ ބޮޑު ބިން ނުވަތަ ޕްލެނެޓް ކަމަށްވާ ސެޓާންގެ ހަނދެއް ކަމަށްވާ ޓައިޓަން ގައެވެ. ޖޭމްސް ކެމެރުންގެ މޮޅު ތްރީޑީ ފިލްމް “އެވަޓާ”ގައި ދައްކުވައިދޭ ފަދައިން ކޮންމެވެސް ޒަމާނެއްގައި އަހަރެމެން އިންސާނުންނަށް ހަކަތަ ހޯދަން އެ ހަނދަށް ދާން ޖެހުމަކީ، އެހެންކަމުން، އެކަށީގެންވާ ކަމެކެވެ.\nނަމަވެސް މިއީ ފަސޭހަ ކަމަކަށް ނުވާނެއެވެ. ޓައިޓަން އަކީ ދުނިޔެއާ ބައި ބިލިއަން މޭލެއްހާ ދުރުގައިވާ ހަނދެކެވެ. ބޮއިންގް މަތިންދާބޯޓެއްގެ ދުވެލީގައި ދާ ނަމަ، 100 އަށް ވުރެ ގިނަ އަހަރުގެ ދަތުރެއް ކުރަން ޖެހެއެވެ. ބަޑިއަކުން ޖަހާ ވަޒަނަކަށް ވުރެ އެތައް ގުނައެއް ބާރުމިނުގައި ދަތުރު ކުރާ ކުޑަ ޖައްވީ އުޅަނދަކަށް ވެސް6އަހަރަށް ވުރެ ގިނަ ދުވަހުގެ ރާސްތާއެއް ކަޑައްތު ކުރަން ޖެހެއެވެ. އެހެންކަމުން ޓައިޓަންގެ ފޮރުވިފައިވާ ސިއްރުތައް ހޯދުމަށް އެމެރިކާގެ ޖައްވީ އިދާރާ ނާސާއިން ވަނީ މީގެ އަހަރުތަކެއް ކުރިން ހައިގަންސް ނަމަކަށް ކިޔާ މި ފަދަ އުޅަނދެއް އެ ހަނދަށް ފޮނުވާލައިފައެވެ.\nޓައިޓަން އަށް ޖެއްސުމަށް ފަހު ހައިގަންސް ފޮނުވި ފުރަތަމަ ފޮޓޯތަކުން ސައިންސްވެރިންނަށް ލިބުނީ ބޮޑު ހައިރާން ކަމެކެވެ. ޓައިޓަންގައި ވަރަށް ދުނިޔެއާ އެއްގޮތް ސިފަތަކެއް ހުއްޓެވެ. އެގޮތުން އެ ހަނދުގައި ޖައްވެއް ވެއެވެ. ވިލާ ހުރެއެވެ. ގުގުރާ ވިދައެވެ. ނަމަވެސް ސައިންސްވެރިން އަންތަރީޒުވީ ޓައިޓަންގައިވާ ކަނޑުތަކާއި ކޯރުތަކާއި ވެޔޮތަކުގައި ފެނާއި ލޮނުގެ ބަދަލުގައި ޕެޓްރޯލް ހުރުމުންނެވެ! އަދި މި ޕެޓްރޯލް ކަނޑުތަކަކީ ދުނިޔޭގައި މިހާރު ހުރި ތެލުގެ ރިޒާވްތަކަށް ވުރެ އެތައް ސަތޭކަ ގުނަ އިތުރު ސްޓޮކެއް ކަމަށް ވެއެވެ.\nސައިންސްވެރިން އެހެންކަމުން މިހާރު ވިސްނަމުން އަންނަނީ “އެވަޓާ”ގައި ފަދައިން ޓައިޓަންގައި އިންސާނުންނަށް އުޅެވޭ ކަހަލަ “ކޮލޮނީ”އެއް ހަދާށެވެ. މިކަމުގައި އަދި އެހެން ބޭނުމެއް ވެސް ވެއެވެ. ދުނިޔެ ހޫނުވަމުން ގޮސް އަހަރެމެންގެ މި ބިމަކީ އިންސާނުން އުޅެން އެކަށީގެން ނުވާ ތަނަކަށް ވެއްޖެ ހިނދެއްގައި، މި ދުނިޔެ ދޫކޮށް، ހުރިހާ އިންސާނުން ޓައިޓަން އަށް ހިޖުރަ ކުރުމަށެވެ.\nނަމަވެސް މި ވަގުތު ޓައިޓަންގެ ހާލަތު ހުރި ގޮތުން މިއީ ވަރަށް ފަހުގެ ތާރީޚެއްގައި ކުރަން ޖެހިދާނެ ކަމެއް ކަމަށް ބެލެވެއެވެ. ސެޓާން އަހަރެމެންގެ އިރުގެ ވަށައިގެން ދައުރުވަމުން އަންނަ ބުރު ނުވަތަ އޯބިޓް، އިރާ ގާތްވެ، އިންސާނުންނާއި އެހެނިހެން މަޚްލޫގުތައް ދިރިއުޅެން އެކަށީގެންވާ މިންވަރަކަށް ޓައިޓަންގެ ހޫނުމިން މައްޗަށް ދަންދެނެވެ. ސަބަބަކީ ޓައިޓަންގެ ހޫނު މިން މިހާރު އުޅެނީ މައިނަސް 300 ޑިގްރީ ސެލްސިއަސް ގައެވެ.\nއެހެންކަމުން މިއީ ވަރަށް މަދު ބާވަތެއްގެ ދިރޭ އެއްޗަކަށް ނޫނީ ނޫޅެވޭނެ ފަދަ ގަދަ ފިނިކަމެކެވެ. ހައިގަންސް ފޮނުވާފައިވާ މައުލޫމާތުތަކަށް ބަލާއިރު، ދުނިޔެ ފަދައިން ޓައިޓަންގެ ފަސްގަނޑުގައި ވެސް ވަނީ ދިރޭ މަޚުލޫގު އުފެދުމަށް އެކަށީގެންވާ ކާބަން ފަދަ މާއްދާތަކެވެ. އެހެންކަމުން ކޮންމެވެސް ބާވަތެއްގެ ދިރޭތަކެތި މިހާރު ވެސް އުޅެފާނެ ކަމަށް ޝައްކު ކުރެވޭއިރު، ފަހުގެ ތާރީޚެއްގައި ސެޓާންގެ އޯބިޓް ބަދަލުވެ، ޓައިޓަންގެ ހޫނުމިން މައްޗަށް ގޮސްފި ނަމަ، އިންސާނުންނާއި އެހެނިހެން ދިރޭސޫފި އުޅެން ދުނިޔެ ނަގާފައި އެންމެ އެކަށީގެންވާ ބިމަކީ ޓައިޓަން ކަމަށް ސައިންސްވެރިން ވިދާޅުވެއެވެ.


Trump aai Obama aadhemedhu bahuge hoonu hamalaathakeh\nވީޑިއޯ ކޯލް މެދުވެރިކޮށް ޑިމޮކްރެޓިކް ކޮންވެންޝަންގައި އެމެރިކާގެ ކުރީގެ ރައީސް އޮބާމާ ވާހަކަ ދައްކަވަނީ. -- ފޮޓޯ: ރޮއިޓާސް\nވޮޝިންގްޓަން (އޯގަސްޓް 20) - ރިއާލިޓީ ޝޯއެއް ގޮތަށް ވެރިކަން ކުރައްވަމުން ގެންދަވާކަމަށް ވިދާޅުވެ، އެމެރިކާގެ ކުރީގެ ރައީސް ބެރެކް އޮބާމާ މިހާރުގެ ރައީސް ޑޮނަލްޑް ޓްރަމްޕަށް ވަރަށް ބޮޑަށް ފާޑުވިދާޅު ވެއްޖެ އެވެ.\nމިހާރު ކުރިއަށްދާ ހަތަރު ދުވަހުގެ ޑިމޮކްރެޓިކް ކޮންވެންޝަންގައި އޮބާމާ ވިދާޅުވީ ރައީސް ކަމުގެ ޒިންމާ އަދާކުރައްވައި، އެއްވެސް ކަމެއްގައި ބައިބައިވުން ނުއުފެދޭ ގޮތަށް އަމަލު ކުރައްވަން ޓްރަމްޕް ބޭނުންފުޅު ވެސް ނުވާ ކަމަށެވެ.\n"އެމެރިކާގެ ރައީސަކަށް ލިބިވަޑައިގަންނަވާ ބާރުގެ ބޭނުން ހިއްޕަވައިގެން އެހެން ބައަކަށް މަންފާއެއް ހޯއްދަވައި ދެއްވަން މަސައްކަތް ކުރައްވާތަނެއް ނުފެނޭ. އެ ބާރުގެ ބޭނުން ހިއްޕަވަނީ އަމިއްލަ ފައިދާ އަށާއި، ހަމައެކަނި އެމަނިކުފާނުގެ ރަހުމަތްތެރިންގެ މަންފާއަށް،" އޮބާމާ ވިދާޅުވި އެވެ.\nއޮބާމާ އިތުރަށް ވިދާޅުވި ގޮތުގައި، ޓްރަމްޕްގެ ވެރިކަމުގައި ދުނިޔޭގައި އެމެރިކާއަށް އޮންނަ އިހުތިރާމް ކުޑަވެފައިވާ ކަމަށާއި، އެމެރިކާގެ ޑިމޮކްރެޓިކް މުއައްސާސަތައް ވެސް ނުރައްކަލެއްގެ ތެރެއަށް ވެއްޓިފައިވާ ކަމަށެވެ. އެގޮތުން، އޮބާމާ ވަނީ އެމަނިކުފާނުގެ ނައިބު ރައީސް އަދި އިދިކޮޅު ޑިމޮކްރެޓިކް ޕާޓީގެ ކެންޑިޑޭޓް ޖޯ ބައިޑަން އަށް ވޯޓު ދެއްވުމަށް ގޮވާލައްވައިފަ އެވެ.\nއޮބާމާގެ ވާހަކަފުޅާ ގުޅިގެން ނޫސްވެރިން ކުރި ސުވާލުތަކަށް ޖަވާބު ދެއްވަމުން ޓްރަމްޕް ވިދާޅުވީ އެމަނިކުފާނަށް ވެރިކަމަށް ވަޑައިގެންނެވުނީ އޮބާމާ ސަރުކާރުގެ ނާގާބިލު ކަމުން ކަމަށެވެ.\n"ރައީސް އޮބާމާގެ ޒިންމާތައް ރަނގަޅަށް އަދާ ނުކުރައްވާ. އަޅުގަނޑު މިއަދު މި މަގާމުގައި މިހުރީ ރައީސް އޮބާމާ އާއި ނައިބު ރައީސް ބައިޑެންގެ ނާގާބިލު ކަމުން،" އޮބާމާއަށް ރައްދު ދެއްވަމުން ޓްރަމްޕް ވިދާޅުވި އެވެ.\nޑިމޮކްރެޓިކް ކޮންވެންޝަންގެ ތިން ވަނަ ރޭ ބައިޑެންގެ ރަނިން މޭޓުގެ ޓިކެޓް ކަމަލާ ހެރިސްއާ ވަނީ ރަސްމީކޮށް ހަވާލު ކުރައްވައިފަ އެވެ. އަދި ކޮވިޑް-19 އާ ގުޅިގެން މައިގަނޑު ގޮތެއްގައި އޮންލައިންކޮށް ކުރިއަށް ގެންދާ ކޮންވެންޝަންހެ ފަހު ރޭ، ބައިޑެން ވާހަކަފުޅު ދެއްކެވުމަށް ވަނީ ހަމަޖެހިފަ އެވެ.


ހިންނަވަރުން ތަފާތު ބޮޑު ނަތީޖާއެއް، އިންތިއަށް ލިބުނީ 1 ޕަސެންޓް ވޯޓް! – Haftha\nހިންނަވަރުން ތަފާތު ބޮޑު ނަތީޖާއެއް، އިންތިއަށް ލިބުނީ 1 ޕަސެންޓް ވޯޓް!\nމިއަދު ކުރިއަށްދާ އެމްޑީޕީ ޗެއާޕާސަންގެ އިންތިހާބުގައި ޅ. ހިންނަވަރުގައި ބަހައްޓާފައިވާ ފޮށިން އިންތިހާބުގައި ވާދަކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލަށް 99 ޕަސެންޓް ވޯޓް ލިބިއްޖެ އެވެ.\nއެމްޑީޕީގެ އެތެރޭގެ އިންތިހާބުގައި ވޯޓުލުން ބަންދުކޮށް ގިނަ މަރުކަޒުތަކުގައި ވޯޓު މިހާރު ގުނަމުންދާ އިރު، ހިންނަވަރުގައި ބަހައްޓާފައިވާ ވޯޓު ފޮށީގެ ނަތީޖާ ދައްކާ ގޮތުން ފައްޔާޒަށް ވަނީ 600 ވޯޓް ލިބިފަ އެވެ. ވާދަވެރި ކެންޑިޑޭޓް މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) އަށް ލިބުނީ 1 ޕަސެންޓް ވޯޓެވެ.\nމިއީ މި އިންތިހާބުގައި އެންމެ ތަފާތު ބޮޑުކޮށް އަދި ފެނުނު ވޯޓް ފޮއްޓެވެ.\nމާލޭގައި ދިރިއުޅޭ ހިންނަވަރަށް ނިސްބަތްވާ މެންބަރުން ވޯޓު ލުމަށް ދަރުމަވަންތަ ސްކޫލުގައިވެސް ވޯޓު ފޮއްޓެއް ބަހައްޓާފައިވެ އެވެ. އެ ވޯޓް ފޮށީގެ ނަތީޖާ އަދި ލިބިފައެއް ނުވެ އެވެ. އެ ވޯޓް ފޮއްޓަކީ ފައްޔާޒު ނިސްބަތްވާ، ރައީސް އިބްރާހިމް މުހައްމަދު ސޯލިހު ވޯޓު ލެއްވި ފޮއްޓެވެ.\nޅ. އަތޮޅުގެ ނަތީޖާތައް ދައްކާ ގޮތުން ނައިފަރު ދާއިރާއިންނާއި ކުރެންދޫ ދާއިރާއިންވެސް ކުރީގައި އުޅުއްވަނީ ފައްޔާޒެވެ. އެގޮތުން ނައިފަރުގައި ބަހައްޓާފައި ހުރި ފޮށިން ފައްޔާޒަށް 62 ޕަސެންޓް ލިބިފައިވާ އިރު، އިންތިއަށް ލިބިވަޑައިގެންފައި ވަނީ 38 ޕަސެންޓް ވޯޓެވެ.\nއަދި އޮޅުވެލި ފުއްޓާއި ކުރެންދޫ ހިމެނޭ، ކުރެންދޫ ދާއިރާއިން ފައްޔާޒަށް ލިބިފައިވަނީ 60 ޕަސެންޓް ވޯޓެވެ. އިންތިއަށް ލިބިފައިވަނީ 40 ޕަސެންޓް ވޯޓެވެ.\nފާހަގަ: ޅ. ހިންނަވަރު, އިކޮނޮމިކް މިނިސްޓަރު ފައްޔާޒު އިސްމާއިލް, އެމްޑީޕީ, އެމްޑީޕީ ޗެއާޕާސަންގެ އިންތިހާބު, މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި), ސިޔާސީ


Aadheetha in feshigen ithuru category thakuge guru nagany\nހިޔާ މަޝްރޫއުގެ ދަށުން އަޅާފައިވާ ފްލެޓްތަކެއް: އަންނަ އާދީއްތަ ދުވަހުން ފެށިގެން އިތުރު ކެޓެގަރީތަކުން ގުރު ނަގަން ފަށާނެ -- ފޮޓޯ: އަވަސް\nހިޔާ މަޝްރޫއުގެ ދަށުން އިމާރާތް ކުރި ފްލެޓްތަކުގެ އިތުރު ކެޓަގަރީތަކުގެ ގުރު ނެގުން އާދީއްތަ ދުވަހުން ފަށާނެ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ބުނެފި އެވެ.\nހިޔާ ފްލެޓްތަކަށް ހޮވުނު މީހުންގެ ތެރެއިން މިމަހުގެ އަށް ވަނަ ދުވަހު ވަނީ ނުކުޅެދުންތެރިކަން ހުންނަ މީހުންނަށް ހާއްސަ ކެޓަގަރީ ނުވަތަ އެޗް-10 ކެޓަގަރީން ފްލެޓް ލިބުނު 188 މީހުންގެ މެދުގައި ގުރު ނަގާފަ އެވެ.\nއާދީއްތަ ދުވަހުން ފެށިގެން ގުރު ނަގާ ކެޓެގަރީތައް\nދެ ޝެޝަންއަކަށް ބަހާލައިގެން ސަރުކާރު ބަންދު ނޫން ކޮންމެ ދުވަހަކު އާދީއްތަ ދުވަހުން ފެށެގެން ގުރު ނެގުން ކުރިއަށް ގެންދާނެ ކަމަށް އެޗްޑީސީ އިން ބުނެ އެވެ. އެގޮތުން ފުރަތަމަ ސެޝަން ހެނދުނު 9:00 އިން މެންދުރު 12:00 އަށް އަދި ދެވަނަ ސެޝަން މެންދުރު 1:00 އިން 3:00 އަށް ކުރިއަށް ދާނެ އެވެ.\nއެޗްޑީސީ އިން ބުނީ ކޮންމެ ދުވަހަކު ވެސް އެ ދުވަހަކު ގުރު ނަގާނެ މީހުން އެއް ދުވަސް ކުރިން އިއުލާނު ކުރާނެ ކަމަށެވެ. ކޮންމެ ދުވަހަކު ވެސް ގުރު ނަގާނީ ވަކި އަދަދެއްގެ މީހުންގެ މެދުގަ އެވެ.\nގުރުއަތުލުން ކުރިއަށް ގެންދާނީ ފްލެޓް ނަމްބަރު ކަރުދާސް ކޮޅުތަކެއްގައި ފޮއްޓަކަށް އެޅުމަށްފަހު ލިސްޓުގައި ހިމެނޭ ފަރާތްތަކުގެ އައިޑީ ކާޑު ނަމްބަރު ތަރުތީބުންނެވެ. އަދި ގުރުއަތު ނަގާއިރު ނެގުނު ފްލެޓާއި ފުލޯ އާއި ބޓަވަރު އެނގޭ ގޮތަށް ޓީވީ ސްކްރީނުން ދައްކާނެ އެވެ.\nހިޔާ މަޝްރޫއު އެޗްޑީސީ ބޯހިޔާވަހިކަން + ހައުސިން ޔުނިޓް ހައުސިން މިނިސްޓްރީ


ހުކުރު ދުވަހެއްގައި ބާވާލެއްވުނު މި އާޔަތް ޔަހޫދީންނަށް ބާވާލެއްވުނުނަމަ އެމީހުން ތިބީ އެދުވަސް ޢީދުދުވަހަކަށް ހަދާށެވެ. – ޖަމްޢިއްޔަތުއް ސަލަފް\nހުކުރު ދުވަހެއްގައި ބާވާލެއްވުނު މި އާޔަތް ޔަހޫދީންނަށް ބާވާލެއްވުނުނަމަ އެމީހުން ތިބީ އެދުވަސް ޢީދުދުވަހަކަށް ހަދާށެވެ.\nތާރީޚް: 14:00 01 މެއި 2020\nޔަހޫދީންނަކީ ސަމާވީ ދީނެއްގެ ބައެކެވެ. އެމީހުންނަކީ އެކި ޒަމާންތަކުގައި އެމީހުންގެ ނޭއްގާނީކަމާއި މަކަރުވެރިކަމަށް މަޝްހޫރު ބައެކެވެ. އަދި އެއީ ހަސަދަވެރިކަމާއި ބޮޑާކަމުގެ ޞިފަ ލިބިގެންފައިވާ ބައެކެވެ. މިކަން އެންމެ ރަނގަޅަށް އެނގެނީ އިސްލާމީ ތާރީޚުންނެވެ.\nއެންމެ ފުރަތަމަ އެބައިމީހުން ފާރިސީންނާއި ރޫމީންގެ އެކި ވެރިކަންތަކުގައި ވަނީ ބައިތުލް މަޤްދިސުން ނެރެލެވިފައެވެ. ނަތިޖާއެއްގެ ގޮތުން އެބައިމީހުން ޝާމުކަރައިން ނުކުމެ، ދެން އައިސް ވަޒަންވެރިވީ އެންމެ ފަހުގެ ނަބިއްޔާ ހިޖްރަ ކުރައްވާނެކަމަށް އެމީހުންގެ އަތުގައިވާ ތައުރާތުގައި ބަޔާންކޮށްދެއްވާފައިވާ ޞިފަތައް ލިބިގެންވި ހިސާބެއްގައެވެ. ޢަރަބިކަރައިގައެވެ. އެއްބަޔަކު ފަދަކު އާއި ޖައުމަތުލް ޖަންދަލު އަދި ވާދީ ޤުރާގައެވެ. އަނެއްބަޔަކު ޚައިބަރުގައެވެ. އޭގެތެރެއިން ތިން ޤަބީލާއެއް ”ޔަޘްރިބޭ“ ކިޔުނު ރަށުގައިވެސް ވަޒަންވެރިވިއެވެ. މިމީހުން ވެގެން ދިޔައީ އެންމެ ފަހުގެ ނަބިއްޔާގެ އަވައްޓެރީންކަމުގައެވެ. އެއީ އެމީހުންގެ ރަށް ”ޔަޘްރިބަށް“ ނަބިއްޔާ މުޙައްމަދު ޞައްލަﷲ ޢަލައިހިވަސައްލަމަ ހިޖްރަ ކުރެއްވުމުންނެވެ. ފަހުން އެރަށް އަލްމަދީނާގެ ގޮތުގައި މަޝްހޫރުވެގެން ދިޔައީއެވެ.\nކޮންމެއަކަސް، މިޔަހޫދީންނަށް އެމީހުންގެ ވަޒަނަށް އެވަޑައިގެންނެވީ އެންމެ ފަހުގެ ނަބިއްޔާ އަދި ރަސޫލާކަން އެމީހުންގެ ދަރީން އެއީ ދަރީންކަން އެނގޭހާ ސާފުކޮށް އެނގި ކަށަވަރު ވިއެވެ. ނަމަވެސް، ޔަހޫދީންގެ ތެރެއިން ނޫން ގޮތަކަށް އެރަސޫލާ ފާޅުވުމަކީ މިމީހުން ޤަބޫލުކުރަން ބޭނުންވި ޙަޤީޤަތެއް ނޫނެވެ. ނަތީޖާއަކަށްވީ އެމީހުން އެރަސޫލާއާއި ދެކޮޅުވެރިވުމެވެ. އެއްބަސްވި އެއްބަސްވުމަށްޣަދަރުވެރިވުމެވެ. އާޚިރުގައި އެމީހުން މަދީނާއިން ބޭރުކޮށްލެވުނެވެ. އަދި އެވަރުންވެސް ޢަދާވާތްތެރިކަން ފާޅުކުރުން އިތުރުކުރުމުގެ ނަތީޖާއަކަށް ވީ، މުސްލިމުން އެމީހުންގެ ރަށެއްކަމުގައިވާ ޚައިބަރު ފަތަޙަކުރެއްވުމެވެ. އަދި އެންމެ ފަހުން ޢުމަރުގެފާނުގެ ވެރިކަމުގައި އެޔަހޫދީން އެކުއެކަށް ޢަރަބި ޖަޒީރާއިން ނެރެލެވުނެވެ. ނަމަވެސް، އެއާއި އެކުވެސް ބައެއްފަހަރު ޔަހޫދީންގެ ތެރެއިން ބައެއްމީހުން ވިޔަފާރިކުރުން ފަދަ ކަންކަމުގައި ޢަރަބިޖަޒީރާގެ ރަށްރަށް ކަމަށްވާ މަދީނާއާއި، ޚައިބަރާއި ޠާއިފުގައި ހިސާބަކަށް އަހަރުގެ ބައެއް ދުވަސްވަރު ތިބެއެވެ. މިހެން ތިބި މީހުންގެ ތެރެއިން މީހަކާއި މުސްލިމުންގެ ދެވަނަ ޚަލީފާ އާއި މެދު ހިނގައި ދިޔާ އާދަޔާ ޚިލާފު ވާހަކައެއް އޮވެއެވެ. އެއީ މިލިޔާ ވާހަކައެވެ.\nޢުމަރުގެފާނުގެ ޚިލާފަތުގައި އެކަލޭގެފާނު ވެރިކަންކުރައްވަމުން އައި މަތިވެރި މަދީނާއަށް ޒިޔާރަތްކުރި ޔަހޫދީއަކު އެކަލޭގެފާނުގެ ދަރުބާރަށް ދިޔައެވެ. މީނާ ދިޔައީ ހަދިޔާއެއް ހިފައިގެން ނުވަތަ ގެއްލިފައިވާ ޙައްޤެއް ހޯދާކަށް ނޫނެވެ. އެހެންނަމަވެސް، އޭނާއަށް ޤުރުއާން ކިޔެވުމުގެތެރޭގައި ފެނުނު އާޔަތްތަކާއި މެދު ޢުމަރުގެފާނަށް ޚަބަރު ދޭށެވެ.\n“ މުއުމިނުންގެ އަމީރެވެ! ތިޔަބޭކަލުންގެ ފޮތުގައި އެވާ އާޔަތްތައް އަހަރެމެން ޔަހޫދީންނަށް ބާވާލެއްވުނުނަމަ އެއާޔަތް ބާވާލެއްވުނު ދުވަސް އެއީ ކޮންމެ އަހަރަކު އަހަރެމެން ފާހަގަ ކުރާ ޢީދަކަށް ހެދީމުހެވެ.“ ޔަހޫދީކަލޭގެ ޢުމަރުގެފާނުގެ އަރިހުގައި ބުންޏެވެ.\nއެވަގުތު މުޅި އެދަރުބާރު އެކީއެކަށް މިޔަހޫދީ ކަލޭގެ މިބުނާ އާޔަތަކީ ކޮބައިކަން ދެނެގަތުމަށް ޝައުޤުވެރިވެއްޖެއެވެ. އަދި ޚުދު ޢުމަރުގެފާނުވެސް އެއާޔަތަކާއި ބެހޭގޮތުން ސުވާލުކޮށްފިއެވެ. ދެން މިޔަހޫދީކަލޭގެ އިރުގަނޑަކު ހުރެފައި އެއީ ކޮން އާޔަތެއްކަން ބުނެފިއެވެ. އެވަގުތު މުސްލިމުންގެ ދެވަނަ ޚަލީފާ ވިދާޅުވިއެވެ. “ ﷲ ގަންދީ ދަންނަވަމެވެ. ތިޔަ އާޔަތް ރަސޫލުﷲ ޞައްލަﷲ ޢަލައިވަސައްލަމަ ގެ މައްޗަށް ބާވާލެއްވުނު ދުވަހާއި ވަގުތު ތިމަންކަލޭގެފާނަށް އެގިވަޑައިގަނެއެވެ. އެއީ އެކަލޭގެފާނު ޢަރަފާތުބިމުގައި ހުންނަވަނިކޮށް، އެދުވަހުގެ އިރު މެދުން ފިލާ އިރު އޮއްސުމާއި ދެމެދުގެ ވަގުތުތަކުގެ ތެރެއިން ވަގުތެއްގައެވެ“.\nލޮބުވެތި އަޚުންނޭ! އުޚުތުންނޭ! އެ އާޔަތެއް ޔަހޫދީންނަށް ބާވައިލެއްވިނަމަ އެދުވަހެއް އެއީ ޢީދުދުވަސްކަމަށް އެމީހުން ކަނޑައަޅަށް ނިންމައިގެން އެތިބީ، އެއީ ހަފްތާ ހަތްދުވަހުން މިފަދަ ހުކުރު ދުވަހެކެވެ. އެއީ މީގެ ގާތްގަނޑަކަށް 1430 އަހަރު ކުރިން ހިޖްރައިން 10 ވަނަ އަހަރުގެ ޙައްޖުމަހުގެ ނުވައެއްވީ ހުކުރު ދުވަހުގެ ޢަޞްރުވަގުތުގައި ހިނގައިދިޔަ ހާދިޘާއެކެވެ. ދެން އޮތީ އެއީ ކޮންސޫރަތެއްގެ، ކޮން އާޔަތެއްތޯޯ ހިތަށް އަރާ ސުވާލެއްނޫންތޯއެވެ. އެއީ ސޫރަތުލް މާއިދާގެ ތިންވަނަ އާޔަތުގެ ބައެކެވެ. އެއީ ﷲ ތަޢާލާގެ މިބަސްފުޅެވެ. (الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا )\nމާނައީ: މިއަދު ތިމަންއިލާހު ތިޔަބައިމީހުންނަށް ތިޔަބައިމީހުންގެ ދީން ފުރިހަމަކޮށްދެއްވައިފީމެވެ. އަދި ތިމަން އިލާހުގެ ނިޢުމަތް ތިޔަބައިމީހުންގެ މައްޗަށް އެކީ އެކަށް ފަތުރާލައި ނިންމަވައިފީމެވެ. އަދި އިސްލާމްދީނަކީ އެއީ ތިޔަބައިމީހުން ދިރިއުޅެންވީ ގޮތްކަމަށް ތިމަންއިލާހު ރުހިވޮޑިގެންފީމެވެ.\nއެ ޔަހޫދީ ކަލޭގެއަށް މިއާޔަތުގެ މުހިއްމުކަން ވިސްނުނަސް އަދު އަހަރުމެނަށް އެކަން އެބަ ވިސްނޭތޯއެވެ. ޔަހޫދީން މި އާަޔަތް އެމީހުންނަށް ބާވާލައްވާތޯ އެ އެދުނީ މިއާޔަތުގައިވާ މާނައިގެ ފުންކަމާއި އެކަމުން އެ ކުރަހައިދޭ ވަރުގަދަ ޤަވައިދާ އަސާޞުގެ ހަރުދަނާކަމުންނެވެ. އެހެނީ، މިއާޔަތުން މި ދޭހަވަނީ އިސްލާމްދީނަކީ ﷲ ތަޢާލާ ފުރިހަމަކޮށްދެއްވާފައިވާ އެއިލާހުގެ ނިޢުމަތްތަކުގެ ތެރެއިން މުސްލިމުންނަށް ދެއްވި ނިޢުމަތެއްކަމެވެ. އަދި އެއިލާހު އެވަނީ، އެދީނުގައިވާ އެންމެހައި ކަންތައްތަކަށް ރުހިވޮޑިގެންނެވެ. އަހަރެމެން އިންސާނުން ކުރާ ހުރިހާކަމެއް ކުރަނީ ”ރުހުން ހޯދާށެވެ“. އިންސާނަކު އަނެއް އިންސާނާގެ ރުހުންވިޔަސް ނުވަތަ ކަލާނގެ ރުއްސެވުން ވިޔަސްވެސްމެއެވެ. މިހެން މިކަންއޮތްއިރު ކަލާނގެ ރުއްސެވުން ހޯދާނެމަގު ކަލާނގެ ފުރިހަމަކޮށްދެއްވުމަކީ އުފާކޮށް ޝުކުރުވެރި ވާންޖެހޭނެކަމެކެވެ. އެކަމަކު އަޅުަގަނޑުމެނަށް އެކަމާއި އެބަ ޝުކުރުވެރިވެވޭތޯއެވެ. އަބަދުވެސް ދޮންމީހުން ފަހަތުން ދުވުން ނޫންކަމެއް ކުރެވޭތީ މިހާރު ނުފެނެއެވެ. އަޅެ އިސްލާމުން އެމީހުންގެ ދީނަށް ރުޖޫޢަވާކަށް ނުވޭތޯއެވެ؟


ވެކްސިން ދެ ޑޯޒް ފުރިހަމަނުކުރާ ފަތުރުވެރިން ގެސްޓުހައުސްތަކަށް ޗެކިން ނުކުރެވޭ ގޮތް ހަދައިފި\nކޯވިޑް-19ގެ ވެކްސިން ފުރިހަަމަ ނުކޮށް ރާއްޖެ އަންނަ ފަތުރުވެރިން ގެސްޓުހައުސްތަކަށް ޗެކިން ނުކުރެވޭނެ ކަމަށް އެޗްޕީއޭއިން ބުނެފިއެވެ.\nއެޗްޕީއޭއިން ނެރުނު ބަޔާނެއްގައި ބުނީ މި މަހުގެ 26 ވަނަ ދުވަހުން ފެށިގެން ގެސްޓުހައުސްތަކަށް ދެވޭނީ ޑަބްލިއުއެޗްއޯއިން ގަބޫލުކުރާ ވެކްސިނެއްގެ ދެ ޑޯޒުފުރިހަމަކޮށް 14 ދުވަސްވެފައިވާ ފަތުރުވެރިންނަށް އެކަނި ކަމަށެވެ. ނަމަވެސް އެ މީހުންނާ އެކު ދަތުރު ކުރާ ވެކްސިން ނުޖެހޭ އުމުރުފުރާގެ ކުޑަ ކުދިން ވެކްސިންފުރިހަމަ ނުކުރިއަށް ގެސްޓުހައުސްގައި ތިބެވޭނެއެވެ.\nވެކްސިން ފުރިހަމަ ކުރިނަމަވެސް ފަތުރުވެރިންނަަށް ރާއްޖެ އާދެވޭނީ 72 ގަޑިއިރު ނުވާ ޕީސީއާރު ނަތީޖާއަކާއެއް ހިފައިގެންނެވެ. އަދި ގެސްޓުހައުސްތަކުން ޗެކްއައުޓްވެވޭނީ ވެސް ނެގެޓިވް ޕީސީއާރު ނަތީޖާއްކާއެކުގައެވެ.\nވެކްސިން ފުރިހަަމަ ނުކުރާ ފަތުރުވެރިންނަށް ވެސް ގެސްޓުހައުސްތަކުގައި ތިބެވިދާނެ ކަމަށް އެޗްޕީއޭއިން ބުންޏެވެ. ނަމަވެސް އެ މީހުންނަށް ވަކި ޝަރުތުތަކެއް ވަނީކަނޑައަޅައިފައެވެ.\nއެގޮތުން، ވެކްސިން ފުރިހަމަ ނުކުރާ ފަތުރުވެރިއަކު ޗެކިންވާ ގެސްޓުހައުސް ހުންނަ ރަށަކީ ވެކްސިން ޖެހޭ އާބާދީގެ 60 އިންސައްތަ ވެކްސިން ފުރިހަމަ ކޮށްފައިވާރަށަކަށް ވާން ޖެހޭނެއެވެ. އަދި އެ ފަތުރުވެރިޔާއަށް ހިދުމަތްދޭ ތަންތަނުގައި މަސައްކަތް ކުރާ މީހުންގެ 95 އިންސައްތަ މީހުން ވެކްސިން ފުރިހަމަކުރަން ޖެހޭއިރު އެރަށެއްގައި ދިރިއުޅޭ 65 އަހަރުން މަތީގެ އާބާދީގެ 90 އިންސައްތަ މީހުން ވެކްސިން ފުރިހަމަ ކުރަން ޖެހޭނެއެވެ.\nއެޗްޕީއޭއިން ބުނިގޮތުގައި އެ އިދާރާއިން ވަކި ގޮތެއް އަންގަންދެން މިގޮތަށް އަމަލު ކުރަން ޖެހޭނެއެވެ.\nފާހަގަ: އެޗްޕީއޭ, ފަތުރުވެރިކަން, ޓޫރިޒަމް\nމިހާތަނަށް ހަ ލައްކަ ފަތުރުވެރިން ރާއްޖެ އައިސްފި\nރާއްޖެ އަންނަ ދިވެހިންނާއި ވޯކް ޕަރމިޓް ހޯލްޑަރުނާއި ގުޅޭ އާ އުސޫލުތައް އާންމުކޮށްފި\nޓެސްޓު ހަދާ މިންވަރު ބޮޑުތަނުން އިތުރުވެއްޖެ، ނަތީޖާ ލިބުން ލަސްވުން އެކަށީގެންވޭ: އެޗްޕީއޭ\nޗުއްޓީ ހޭދަކުރުމާއި އީދު ފާހަގަ ކުރުމުގައި އުޅޭއިރު ސަމާލުވުމަށް އިލްތިމާސްކޮށްފި\nވެކްސިން ފުރިހަމަ ކުރުމުން ރިސޯޓު މުވައްޒަފުންނަށް ރަށަށް ދެވޭނެ\nދިއްދޫގައި އެއްވެސް ބާވަތެއްގެ ކުޅިވަރެއް ކުރިއަށް ނުގެންދިއުމަށް އެޗްޕީއޭއިން އަންގައިފި


Madumaithiriyas, kin'buluge nurakkatherikamaa medhu shakku'nukuravvaa!\nކިނބުލަކީ އެއްގަމާއި ފެނުގައިވެސް އުޅުމުގެ ގާބިލިއްޔަތުކަން ހުންނަ ޖަނަވާރެއް\nކ. މާލެ | 10 ޑިސެންބަރ 2019 | އަންގާރަ 19:17 | 8,357\nފެންގަނޑެއްގައި ޝިކާރައަކަށް ތައްޔާރުވެ އޮތް ކިނބުލެއް - ނޭޝަނަލް ޖިއޮގްރަފިކް\nކޯރުތަކާއި އާރުތަކުގައި، އަދި މަދުން ނަމަވެސް ކަނޑުގައި އުޅޭ ކިނބުލަކީ އޭގެ ޒާތުގައި މަޑުމައިތިރި ޖަނަވާރެކެވެ. ފަހަރުގައި ދުރުން ބަލާ މީހަކަށް އެއީ ދިރޭ އެއްޗެއްކަންވެސް ނޭނގޭހާ މަޑުމައިތިރިކޮށް އެ ސޮރުމެން ތިބެއެވެ. ފެންގަނޑުގައި އޮންނައިރު، އޮޔާދާ ލަކުޑި ގަނޑެކޭ ހިތާ، ކުށްހީވެ ގޯސް ހެދޭ މީހުންވެސް މަދެއް ނުވާނެއެވެ. ކިނބޫ ފެންގަނޑަށް ނޭރޭށޭ ބުނަނީވެސް މިހެން ވެގެންނެވެ.\nމި ސޮރުމެން ޝިކާރައަށް ނިކުމެ އުޅެނީވެސް ހަމަ މިހެންނެވެ. ފެންގަނޑުން މަތީގައި ދެ ލޮލާ ނޭފަތުގެ ކޮޅު ފިޔަވާ އިތުރު އެއްޗެއް ފެންނަން ނުހުންނައިރު، އެ ސޮރުމެން ތިބެނީ އެ ސޮރުމެންގެ ވަގުތު އައިސް ޖެހެންދެން މަޑުމަޑުން އިންތިޒާރުގައެވެ. ދަނޑިވަޅުގެ އިންތިޒާރުގައި ކިތަންމެ ގިނަ އިރެއް ވާންދެން ތިބެން ޖެހުނަސް، އެ ސޮރުމެން ތިބެނީ ކެތްތެރިކަމާއިއެކު، ހަމަޖެހިލައިގެންނެވެ. މާ ބޮޑަށް ތެޅި ފޮޅި، ޝިކާރަކުރާ ޖަނަވާރުތަކުގެ ފަހަތުން ދުވެ ހެދުމަކީ، އެ ސޮރުމެންގެ "ސްޓައިލެއް" ނޫނެވެ.\nކިނބުލުގެ ޝިކާރަޔަކަށްވާ ޖަނަވާރުތައް އާންމު ގޮތެއްގައި ފެންއާރު ކައިރިއަށް އައިސް އުޅެނީ ކަރުހިއްކުން ފިލުވާލަންށެވެ. ކިނބޫ ފެންގަނޑެއްކަން އެނގޭ ހާލުވެސް، އެ ފެންގަނޑު ކައިރިއަށް ނުގޮސް ނުވަނީއެވެ.\nކިނބުލުގެ ނުރައްކާތެރިކަން އެނގުނަސް، ނުވަތަ ކިނބުލަށް ކިތަންމެ ނަފްރަތު ކުރިޔަސް، އެ ނޫން ގޮތެއް ހަމަ ނެތީއެވެ. ދާން ހަމަ މަޖުބޫރު ވަނީއެވެ. ނުގޮސް ވާނެ ގޮތެއް ހަމަ ނެތީއެވެ. މިކަން އެ މަޑުމައިތިރި ކިނބުލަށްވެސް އެނގެއެވެ. "އާޓު" ގަނޑު ބޮޑު ނުކޮށް ކަންކަން ކުރާން އެ ސޮރުމެންނަށް މާ ރަނގަޅަށްވެސް، އެނގޭތީއެވެ.\nފެންބޯން އަންނަ ޖަނަވާރުތައް، އައިސް ފެންގަނޑަށް ބޯކޮއްޕާލުމުން އެ ހިސާބުން ކިނބުލުގެ ދަލުގައި ޖެހުނީއެވެ. އެ އަނގަ ހުޅުވާ ލައްޕާލުމަށް ފަހު، ދެން ސަލާމަތްވެގެން ދާން ހަމަ ލާހިކަ ކެރި ކުޅަދާނައެއް ނޫނެވެ. ތަންކޮޅެއް ތިލަކޮށް ބުނާނަމަ، އެ ސޮރުމެންގެ ޒަމާން ދިޔައީއެވެ. ދެނެއް ސަލާމަތެއް ނެތެވެ. އެ ހިސާބުން ކިނބުލުގެ ނާސްތާއަށްވެ، އެއެއްޗެއްގެ ދުވަސް ހަމަވީއެވެ.\nއަދި ދަންނަވަންތޯއެވެ. ކިނބުލަކީ އެހެން ޖަނަވާރުތަކުގެ ޝިކާރައަކަށްވާ އެއްޗެއް ނޫނެވެ. އެ ހަރު ތޮށިގަނޑާއި، ބާރުގަދަ ނަގުލުގައި ޖެހެން ބޭނުން ނުވަނީއެވެ. އެ ދަތްތަކުގެ ތެރޭގައި ތާށިވާން ބޭނުން ނުވަނީއެވެ. ކިރިޔާވެސް ވިސްނުން ތޫނު ޖަނަވާރެއް، ކިނބޫ ފެންގަނޑަކާއި ކައިރި ނުވަނީވެސް މި ސަބަބާއި ހުރެއެވެ. މަޑުމައިިތިރިޔަސް ނުރައްކާތެރިކަން އިނގޭތީއެވެ. މިއީ ލައްކަ ބައިވަރު ވާހަކައެވެ. އަދި ވިސްނައިފި ބަޔަކަށް އިބުރަތެކެވެ.


Olhun bolhun: Sharuee nizaamah avas faruvaa eh beynun. | Mihaaru\nއޮޅުން ބޮޅުން: އެސްއޯއެސް، ޝަރުއީ ނިޒާމަށް އަވަސް ފަރުވާއެއް ބޭނުން\nޝަރުއީ ދާއިރާ ތަރައްގީކޮށް، އިސްލާހު ކުރާނެ މަގު ޗާޓު ނެރުމަށް އިސްލާމީ މަރުކަޒުގައި ބޭއްވި ރަސްމިއްޔާތެއްގައި އިސް ފަނޑިޔާރުންނާއި ދައުލަތުގެ ބައެއް ވެރިން: ޝަރުއީ ދާއިރާ އިސްލާހުކުރަން ޖެހޭ -- ފޮޓޯ: ނިޝާން އަލީ /މިހާރު\n18 ޖޫން 2019 - 08:14\nރާއްޖޭގެ ޝަރުއީ ނިޒާމަށް އަވަސް ފަރުވާ ބޭނުމެވެ. މިހެން މި ދަންނަވަނީ އެކަން ކުރަން ޖެހޭނެ ކަމަށް މީހަކު ބުނެގެނެއް ނޫނެވެ. ފެންނަން އޮތް ހަގީގަތަށް ބަލައިފަ އެވެ. ޝަރުޢީ ދާއިރާގައި މަޑުމަޑުން ނިއުޅެމުންދާ މަންޒަރުތަކަށް ބަލައިފަ އެވެ. ހަމައެކަނި ކުޅި ބަލަން މިހާރު ނުތިބެވޭނެ އެވެ. އަޅުގަނޑުމެންނަށް މަންޒަރު ފެންނަ ގޮތް ވެސް ދައްކާލަން ޖެހެ އެވެ. ގޯހެއް އުޅޭ ނަމަ، ގޯސް އުޅެނީ ކިހާ ހިސާބެއްގައި ކަން އަޅުގަނޑުމެންގެ ހޯދުންތަކުންނާއި ދިރާސާތަކުން ދައްކާ ގޮތް ހާމަކުރުމުގެ ފުުރުޞަތު އަތުވެއްޖެ އެވެ. އަޅުގަނޑުމެންގެ ހޯދުންތައް ބައެއް މީހުންނަށް ގަބޫލުނުކުރެވިދާނެ އެވެ. އަޅުގަނޑުމެންގެ ދިރާސާތައް ބަލައި ނުގެނެވިދާނެ އެވެ. ހާއްސަކޮށް ޝަރުޢީ ދާއިރާގައި މަސައްކަތް ކުރާ ބައެއް މީހުންނަށެވެ. އެއީ މައްސަލައެއް ނޫނެވެ. ސަބަބަކީ އަޅުގަނޑުމެން ދައްކަނީ އަޅުގަނޑުމެންގެ ފަޅިން އަޅުގަނޑުމެންނަށް މަންޒަރު ފެންނަން އޮތް ގޮތެވެ. މި ވާހަކަ މި ގޮތަށް އަޅުގަނޑުމެން މި ލިޔަނީ ތިން ބާރު ވަކިކުރިކަން ބަޔާންކޮށްދީފައި އޮތްކަން ހާމަކޮށްފައިވާ ޤާނޫނުއަސާސީގެ 27 ވަނަ މާއްދާ އާއި 28 ވަނަ މާއްދާ އިން އަޅުގަނޑުމެންނަށް ލިބިދޭ ބާރުގެ ތެރެއިންނެވެ. އެއް ބަޔަކަށް ވަކި ބާރެއް ލިބިދީފައި އަނެއް ބަޔަކަށް ވެސް ހަމަ އެ ޤާނޫނުއަސާސީން އެހެން ބާރެއް ލިބިދޭ ގޮތަށް އޮތުމުން ޤާނޫނުއަސާސީ އަށް އަމަލުކުރެވޭނީ އެއްގޮތަކަށެވެ.\nއަޅުގަނޑުމެންނަށް އުފާވެރިކަން ލިބުނު އެންމެ މުހިއްމު އެއް ޚަބަރަކީ ޝަރުޢީ ދާއިރާ ހަރުދަނާ ކުރުމަށް ރައްޔިތުންގެ މަޖިލީސް ހަރަކާތްތެރިވި ޚަބަރެކެވެ. މަސަައްކަތް ފެށި ޚަބަރެވެ. އަދި ޝަރުޢީ ދާއިރާގެ ކަންތައްތައް ބެލުމަށް މަޖިލީހުގައި ޚާއްސަ ކޮމިޓީއެއް އެކުލަވާލާފައި އޮތުމެވެ. ކުރިން ޝަރުޢީ ދާއިރާގެ ކަންތައްތައް ބެލުމަށް ހަމަޖެހިފައި އޮތީ އެހެން ބައިވަރު މުއައްސަސާތަކެއްގެ ކަންތައްތައް ވެސް ބެލުމަށް ހަމަޖެހިފައި އޮތް ކޮމިޓީއަކަށެވެ. ގާނޫނު ހަދާ މަޖިލީހަކީ ގާނޫނު ހެދުމުގައި އެންމެ ފަހު ބަސް ބުނާ މަޖިލީހެވެ. އެ މަޖިލީހުން ނިންމާ ނިންމުމަކީ ރަނގަޅު ނިންމުމެއް ނޫން ކަމަށް ބާރު ގަދަ އެހެން ތަނަކުން ނިންމިއަސް، އެ ނިންމުމަކީ ރަނގަޅު ނިންމުމަކަށް ހެދުމުގެ ބާރު މަޖިލީހަށް ލިބިގެން ވެ އެވެ. މަޖިލީހުގައި ބޭނުންވާ އަޣްލަބިއްޔަތު އޮތް ނަމަ ޤާނޫނުއަސާސީ ބަދަލުކޮށްގެން ވެސް މެއެވެ. މިހެންވުމާ އެކު ރައްޔިތުންގެ މަޖިލީހުން ނިންމާ ނިންމުންތަކުގެ ތެރެއަށް ޝަރުޢީ ދާއިރާ އިން ނުވަދެވޭތޯ ޑެމޮކްރެޓިކް އުސޫލުން މަސައްކަތް ކުރާ ޖޫޑިޝަރީތަކުން ވަރަށް މަސައްކަތް ކުރެ އެވެ. އިނގިރޭސި ވިލާތުގައި، ދާދި ފަހުން ބުރެކްސިޓުގެ މައްސަލައެއްގައި މަޖިލީހުން ނިންމި ގޮތާ މެދު ނުސީދާކޮށް ފަނޑިޔާރެއްގެ ޚިޔާލު ހޯދަން އުޅުމުން ވެސް އޭނާ ވިދާޅުވި ކަމަށް ވަނީ އެ ހުންނަނީ ސިޔާސީ ލީޑަރުންގެ ނިންމުންތައް ކަމަށެވެ. އެ ބޭފުޅުންގެ ކަމެއް ނޫން ކަމަށެވެ. ހިޔާލެއް ނުދެއްވި އެވެ.\nއާ ޤާނޫނުއަސާސީ ތަންފީޒު ކުރަން ފެށިތާ ގިނަ ދުވަސްތަކެއް ނުވަނީސް އެއިރު އޮތް ސްޕްރީމް ކޯޓުން ނިންމި ނިންމުމަކުން ޤާނޫނުއަސާސީގެ މުއައްސިސުން ޖޫޑިޝަރީ ހިންގަން ރޭވި ގޮތާ ޚިލާފަށް ޝަރުޢީ ދާއިރާ ހިންގަން ފެށި އެވެ. ގޯސް ފެށުނީ އެ ހިސާބުންނެވެ. ތިން ބާރު ވަކިވެފައި އޮތް ކަމަށް ވިދާޅުވެ ޖޫޑިޝަރީގެ ކަންތައްތައް ހިންގާ ޑިޕާޓްމެންޓް އެ ތަނުގެ ދަށަށް ގެންދިޔައީ އެވެ. އެއީ އެއިރު އޮތް ސުޕްރީމް ކޯޓުން ޖޫޑިޝަރީ ހިންގަން ބޭނުންވި ގޮތް ކަމަށް ވެދާނެ އެވެ. އެހެންނަމަވެސް އެއީ ޤާނޫނުއަސާސީގެ މުއައްސިސުން ޖޫޑިޝަރީ ހިންގަން ނިންމާފައި އޮތް ގޮތެއް ނޫނެވެ. (އިތުރު މަޢުލޫމާތު ރައްޔިތުންގެ ޚާއްސަ މަޖިލީހުގެ ޑުރާފްޓިން ކޮމިޓީގެ ޔައުމިއްޔާ އިން).\nއޮފީސް ހިންގުމާއި، ފަނޑިޔާރުން އެއް ތަނުން އަނެއް ތަނަށް ބަދަލުކުރުމާއި، ފަނޑިޔާރުންނަށް ވަޒީފާ ދިނުމާއި، ވަޒީފާއިން ވަކިކުރުމާއި، ފަނޑިޔާރުންނާ މެދު ސުލޫކީ މިންގަނޑުގެ ތެރެއިން ފިޔަވަޅު އެޅުމަކީ އެއްވެސް ފަނޑިޔާރު ގެއަކުން ކުރަން ޖެހޭ މަސައްކަތެއް ނޫނެވެ. އެކަން ކުރުމަށް ޤާނޫނުއަސާސީން ވަކި ފަރާތެއް ކަނޑައަޅާފައި އޮވެ އެވެ. ލިޔެފަ އެވެ. ތަރުޖަމާއަކުން ނޫނެވެ. ޖޫޑިޝަލް ކައުންސިލް ބެލެހެއްޓުމަކީ ސުޕްރީމް ކޯޓުގެ މަސްއޫލިއްޔަތެކެވެ. އެތަނުގައި ދެކެވޭނީ މައްސަލަތައް ހުށައެޅޭނެ ގޮތުގެ ޢާއްމު ގަވައިދު ހެދުމާއި ޝަރީޢަތް ކުރުމާ ބެހޭ ގޮތުން ހަދަން ޖެހޭ ގަވައިދުތަކާއި ގެންގުޅެން ޖެހޭ މިންގަނޑުތަކުގެ ވާހަކަ އެވެ. ކޯޓުތައް ހިންގުމުގެ މަސައްކަތުގައި ތަޖުރިބާކުރެވޭ ބައެއް ކަންތަކުގެ ވާހަކަތަކާ އެއްވައްތަރެއްގެ މައްސަލަތައް އެއްގޮތަކަށް ނިންމުމަށް ބާރު އެޅުން ފަދަ ވާހަކަތަކާއި، ކުރިމަތިވާ ޢިލްމީ، އަދި ފަންނީ، މައްސަލަތަކުގެ ވާހަކަ އެވެ. ގަބޫލުކުރެއްވިޔަސް ނުވަތަ ނުކުރެއްވިޔަސް، މި ދެންނެވީ ޖޫޑިޝަރީއާ މެދު ޤާނޫނުއަސާސީގެ މުއައްސަސުންގެ ތަަސައްވުރެވެ. ނިންމާފައި އޮތް ގޮތެވެ. ލިއުމުން ފެންނަން އޮތް ގޮތެވެ. ފަނޑިޔާރުންގެ މަސައްކަތެއް ކަމަށް ޤާނޫނުއަސާސީގެ މުއައްސަސުން ނިންމާފައި އޮތީ ހަމައެކަނި ޝަރީއަތް ކުރެއްވުމެވެ. އެ ބޭފުޅުން ވަނީ ޝަރީއަތް ކުރެއްވުމަށް ހުސްކޮށްފަ އެވެ. އެ ބޭފުޅުންނަށް މުސްތަޤިއްލު ބާރުތައް ލިބިވަޑައިގަންނަވަނީ އެ ހިސާބުންނެވެ. އެ ބޭފުޅުން ނިންމަވާ ނިންމެވުންތަކަށް އިލްމީ ދިރާސާއެެއްގެ ތެރެއިން ނޫނީ ފާޑުނުކިޔޭ ގޮތް އަންނަނީ އެހާ ހިސާބުންނެވެ.\nސުޕްރީމް ކޯޓުން ބާރު ހޯދުމަށް އަމިއްލައަށް ކުރި ތަރުޖަމާއާ މެދު ގާނޫނު ހަދާ މަޖިލީހުން އޮތީ ހިމޭނުންނެވެ. އެއިރު އޮތީ ރައީސް ނަޝީދުގެ ވެރިކަމެވެ. މަޖިލީހުގައި ކަންކަން އޮމާންކޮށް ފާސްކުރުމުގެ އަޣުލަބިއްޔަތެއް ވެރިކަން ކުރާ ޕާޓީ އަށް ލިބިފައެއް ނުވެ އެވެ. ސްޕްރީމް ކޯޓުގެ ނިންމުމަށް ޖޫޑިޝަލް ސާވިސް ކޮމިޝަނުގެ އެއިރުގެ ރައީސް ގޮންޖެއްސެވި އެވެ. އެމަނިކުފާނު ސްޕްރީމް ކޯޓަށް ވަޑައިގަތުމަށް ދެންނެވި ކަމަށް ވެ އެވެ. އެމަނިކުފާނު ވަޑައިގެންނެވި އިރު ޖޫޑިޝަލް ކައުންސިލް ވެސް އެއްކޮށްފައި އޮތް ކަމަށް ވެ އެވެ. އިއްތިފާގުން އެމަނިކުފާނަކީ ޤާނޫނުއަސާސީ އިސްލާހު ކުރުމުގައި ބައިވެރިވެވަޑައިގެންނެވި ބޭފުޅެކެވެ. އަދި ޑުރާފްޓިން ކޮމިޓީގެ ވެސް މެމްބަރެކެވެ. އެމަނިކުފާނުގެ ވާހަކަފުޅު ގެންދެވީ ވަރަށް ހޫނުކޮށް ކަމަށް ވެއެވެ. ސްޕްރީމް ކޯޓަށް އެ ގޮތަށް ކަންތައް ނުކުރެއްވޭނެ ކަމަށް ތަކުރާރުކޮށް ވިދާޅުވި ކަމަށް ވެއެވެ. ކީއްކުރަން އެއްކުރެއްވި ބޭފުޅުންތަކެއްތޯ ވެސް ސުވާލު ކުރެއްވި ކަމަށް ވެއެވެ. ރައްޔިތުންގެ މަޖިލީހުގެ އެތެރޭގައި އެއިރު އޮންނަ، މަޖިލީހުގެ ގަވައިދާ ޚިލާފް ކޯޅުންތަކާ ހުރެ މި ކަހަލަ ޤާނޫނީ ކަމަކާ މެދު ސީރިއަސްކޮށް ވިސްނުުމުގެ ފުރުސަތު ނުއޮންނަނީ ކަމަށް ވެސް ވެދާނެ އެވެ. ވެރިކަން ބަދަލުވުމަށް ފަހު އައި ސަރުކާރުން ގާނޫނީ ގޮތުން އެންމެ އިސް ބަސް ވިދާޅުވަން ޖެހޭ ބޭފުޅާ ހުންނެވީ "ހައްޕު" ވިދާޅުވެގެންނެވެ. ސުޕްރީމް ކޯޓުގެ ނިންމުންތަކަކީ ސަރުކާރު ގަބޫލު ގޮތަށް ނިންމޭ ނިންމުންތަކަކަށް ވާތީވެ، ސަރުކާރު އޮންނަނީ ހިމޭނުންނެވެ. ސުޕްރީމް ކޯޓުން ރައީސްް ޔާމީނުގެ ސަރުކާރު ނުރުހޭ ގޮތަށް ނިންމީ އެންމެ މައްސަލައެކެވެ. ފަސް ފަނޑިޔާރުންގެ އިއްތިފާގުން ނިންމި މައްސަލައެކެވެ. އެއިރު މަގާމުގެ ގޮތުން އެންމެ އިސްކޮށް ތިއްބެވި ދެ ފަނޑިޔާރުން ގެންދިޔައީ ޖަލަށެވެ. އެބޭފުޅުންގެ މަގާމުން ވެސް ވަކިކުރި އެވެ.\nރައްޔިތުންގެ މަޖިލީހުގެ ޖޫޑިޝަރީގެ ކަންތައްތައް ބަަލަހައްޓާ ކޮމިޓީ އަށް ހާޒިރުކުރި ޖޫޑިޝަލް ސާވިސް ކޮމިޝަންގެ މެމްބަރުންގެ ތެރެއިން ހަ މަސް ދުވަހުގެ ތަޖުރިބާގެ އަލީގައި ވާހަކަ ދެއްކެވި ދެ މެމްބަރުން، ކުރިމަތިވެގެން އުޅޭ ދަތިތައް ވިދާޅުވެ ދެއްވި އެވެ. ކޮމިޓީގައި ދުވަސް ވި މެމްބަރަކު ވަރަށް ދުރުން ރައްޔިތުންގެ މަޖިލީހަށް "ގަލެއް" އެއްލެވި އެވެ. ރަނގަޅު ވާހަކައެކެވެ. މި ހިސާބަށް ކަންތައް ދިޔައީ ކަންތައްތައް ކުރަނީ ރަނގަޅަށްތޯ ބެލުމަށް ހަވާލު ވެފައި އޮތް ފަރާތުން އެއްވެސް ފިޔަވަޅެއް ނޭޅިގެންނެވެ.\nއަޅުގަނޑުމެން މި ތިބީ ކިހާ ހިސާބެއްގައިތޯ އެވެ؟ ރަނގަޅީ ކޮން ގޮތެއްތޯ އެވެ؟ ކޯޓުތަކުން ބޮޑެތި މައްސަލަތައް ނިންމަ އެވެ. ފިސްތޯލައެއް ގެންގުޅުނު ކަމަށް ސާބިތުވެގެން އެއް ދުވަހަކު މީހަކަށް ބޮޑު ޙުކުމެއް ކޮށްފާނެ އެވެ. ދެތިން އަހަރު ފަހުން އޭނާގެ އެއްވެސް ކުށެއް ނެތް ކަމަށް ދޫކޮށް ލެވެ އެވެ. ހުކުމެއްގެ ތެރެއިންނެވެ. އޭނާގެ ހަޔާތުން ގެއްލިގެން ދިޔަ އަހަރުތަކާ މެދު ޒިންމާވާނީ ކާކުތޯ އެވެ؟ އަޅުގަނޑުމެންގެ ގައުމުގެ ވަރަށް އިސް މަގާމެއްގައި ތިއްބެވި ދެ ބޭފުޅަކު ރައްޔިތުންގެ ފައިސާ އަށް ޚިޔާނަތްތެރިވި ކަމަށް ބެލެވި އަދަބު ވެސް ދެވުނެވެ. މިހާރު އެ ބޭފުޅުންނަކީ މިނިވަނުންނެވެ. މައްސަލަ ނިންމީ ކޯޓުންނެވެ. އަޅުގަނޑުމެންގެ ގައުމުގެ އެންމެ ގަދަރުވެރި މަގާމުގައި ތިއްބެވި ބޭފުޅުންގެ އިސްތަށިފުޅުގައި ޚިޔާނާތުގެ ތުހުމަތު އެޅުވުމަކީ އެ ބޭފުޅުންގެ އަބުރު ކަތިލުން ކަހަލަ ކަމެކެވެ. މި މައްސަލާގައި މިހާތަނަށް ޔަގީންވީ އެންމެ ކަމެކެވެ. ރައްޔިތުންގެ އެތައް މިލިއަން ޑޮލަރެއް ގެއްލިފައިވާ ކަމެވެ. ކޮންމެވެސް ބަޔަކު ޚިޔާނަތްތެރި ވެފައިވާ ކަމެވެ. މި ފައިސާ އަށް ޚިޔާނާތްތެރިވި ކަމަށް ތުހުމަތުކުރެވި، އަދި ތަފާތު މައްސަލަތަކުގައި ހުކުމް ތަންފީޒުކުރެވޭ އެއް ބޭފުޅަކު މިހާރު ވަނީ ބޭސްފަރުވާ އަށް ބޭރު ގައުމަކަށް ފޮނުވައިފަ އެވެ. ވަރަށް ގިނަ މީހުން އޭނާ ފިއްލަވާފާނެތީވެ ކަންބޮޑު ވެގެން ޚިޔާލު ފާޅުކޮށްފައި ހުންނަތަން ފެނެ އެވެ. އެހެން ވިޔަ ނުދިނުމަށް ކުށްވެރިން ބަލަހައްޓާ ދާއިރާތަކުން ހައެއްކަ މީހުން އޭނާއާ އެކުގައި ފޮނުވުނު ކަމުގައި ވެއެވެ. ބޭފުޅާ އެވެ! މިއީ 21 ވަނަ ގަރުނެވެ. ފޯނުން ހުރިހާ މުއާމަލާތެއް ކުރެވޭ ސާސްކަފެވެ.\nއާ ރައީސް އެދިވަޑައިގަތީ އެމަނިކުފާނުގެ ޕާޓީ އަށް ރައްޔިތުންގެ މަޖިލީހުގެ އަޣްލަބިއްޔަތު ލިބުމަށެވެ. ރައްޔިތުން އެ އޮތީ އެ ޕާޓީ އަށް ބޮޑު އަޣްލަބިއްޔަތެއް ދީފަ އެވެ. ރައްޔިތުންގެ އެންމެ ބޮޑު އެދުމަކަށް ވެފައި އޮތީ ޝަރުޢީ ދާއިރާ އިޞްލާހު ކުރުމެވެ. އެކަން ކުރެވޭނީ މަޖިލީހަށެވެ. އެކަން ކުރުމުގެ ބާރު މިހާރު މަޖިލީހުގައި އެބަ އޮތެވެ. އެކަން ކުރުމުގެ އަޒުމާއި ހިތްވަރު ހުރި ކަން އެނގޭނީ އަޅާ ފިޔަވަޅުތަކުންނާއި ނިންމާ ނިންމުންތަކުންނެވެ. މި ހުރިހާ ކަމެއްގެ ކުރިން ވެސް ސުޕްރީމް ކޯޓާއި ޖޫޑިޝަލް ސާވިސް ކޮމިޝަން ދާދި ފަހުން ނިންމި ތަފާތު ނިންމުންތަކަށް މަޖިލީހުން އަވަހަށް ގޮތެއް ނިންމަން ޖެހެ އެވެ. މަޖިލީހުން ހިމޭނުން އޮވެއްޖެ ނަމަ ކުރިއަށް ދިއުމަށް އެ ދެއްކެނީ ވަރަށް ނުބައި މަގެކެވެ. އެ މައްސަލާގައި މަޖިލީހުގެ ނިންމުމެއް އޮތުން ލާޒިމްވެ އެވެ. މަޖިލީހުގެ "ހުކުމް" ނުއިއްވައިފި ނަމަ، ޖޭއެސްސީން ސުޕްރީމް ކޯޓުގެ އަމުރަށް ތަބައަ ނުވުމުގެ އިލްޒާމް އެޅުވުމުގެ ފުރުސަތު އެބަ އޮތެވެ. އެއީ އެތަނަށް ލިބިދީފައި އޮތް ބާރުގެ ތެރެއިން އެޅުނު ފިޔަވަޅަކަށް ވިޔަސް މެ އެވެ.\nކޮލަމް ސުޕްރީމް ކޯޓް ޖުޑީޝަލް ސާވިސް ކޮމިޝަން ކޯޓް ޖުޑީޝަރީ ވަކީލުން އޮޅުންބޮޅުން ފަނޑިޔާރުން\n"ކަމަޅި މަތިން ކަޑާލި" ޒުވާން ކުދިން ކޮޅަކަށް މަޖްލީހުގެ އަޣްލަބިއްޔަތު ލިބުމުން ރާއްޖެއަށް ވާނީ ކިހިނެއްބާ އެވެ. އެމީހުންގެ އިސް ލީޑަރުން ބުނި ގޮތެއް ރަގަޅު ނުވެއްޖެ ނަމަ ރަގަޅެވެ\nޖުޑީސަލް ސާވިސް ކޮމިޝަނުން، ފަނޑިޔާރުނަށް ނުފޫޒް ފޯރުވިޔަސް އެެއް މެރަގަޅު ތޯއެވެ؟ ކޯޓް ތަކުގައި ހިގާ ޝަރީއަތުގައި ސީދާ ޢާޒީ އަށް ބިރުދެެއްކި ދައްކައި ނުފޫޒް ފޯރުވުމުގެ މުތުލަޤު ފުރުސަތު އޮތުމާއެކު ފަނޑިޔާރު ނަށް ނުފޫޒް ފޯރުވާގެން ކަންކަން ކުރާމުން ވެސް ދެއެވެ\nރައްޔިތުންގެ މަޖިލީހަށް ތިއެންމެންގެނެސް ސުވާލުކޮށް ގޮތެއްނިންމާފަ މަޖިލީހުން ނިންމާގޮތަކަށް ޢަމަލުކުރަން ރައީސަށް ދެންނެވީމައި ތިކަން ނިމުނީ. މިއަށްވުރެ އަވަސްގޮތެއް ނުވިސްނޭ. އެމަޖިލީހަކީ ޤާނޫނު. އެމަޖިލީހަކީ ރައްޔިތުން. ވަﷲޢައުޞަމް! ނިމުނީ!\nއަވަސް ފަރުވާ ބޭނުންވަނީ ޝަރުއީ ދާއިރާ އަކަށް ނޫން ، އަވަސް ފަރުވާ ބޭނުންވަނީ އަމިއްލަ އެދުމުން ފުރިފަތިބި ސިޔާސީ މީހުނޭ ކިޔާއިގެން އުޅޭ ބަޔަކަށް،\nމިއަދުގެ މަޖްލީގެ ޖަލްސާ އެެއްގައި އެމްޑީޕީގެ މެމްބަރަކު ބުނި އަޑު އެހީމެވެ. ޑރ އަފްރާޝީމުގެ މަރުގެ މައްސަލާގައި ހުކުމް އިއްވަން އޮތް ރޭ ހުމާމު އަށް މަރުގެ ހުކުމް ނީއްވުމަށް އެދި މަރުހޫމުގެ ވާރިސަކު ފޮނުވި ސިޓީ ހިފާގެން ދިޔައީ ތިމަން މެމްބަރު ކަމަށާއި އެސީޓީ އެކޯޓަށް ލިބުނު ރޭ ހުމާމުގެ މައްޗަށް މަރުގެ ހުކުމް އިއްވީ ކަމަށެވެ. އަޅުގަޑު ހިތަށް އަރަނީ ތިބޭފުޅުން ނަށް ދެއްކޭ ނުދެއްކޭ ވާހަކަ އެގޭބާއެވެ\nވަރައް ބޮޑައްވެސް އޮޅުންބޮޅުންވެފަ އޮތީ. ކަތުރު ހިފައިގެން ނުކުމެ ބެދުން ބުރިކޮއްލާފަ އޮޅުން ފިލުވަން ހިފައިފިނަމަ އަވަހައް އެކަންވެދާނެ އެކަމަކު ބޭނުންނުކުރެވި އެއްލާލަންޖެހޭބައިވެސް ބޮޑުވެދާނެ. އެހެންވެ ހިކުމަތްތެރިކަމާ ވިސްނުންތެރިކަމާއެކު ދޫވެފައިވާ ކޮޅު ހޯދައިގެން އޮޅުންބޮޅުން ފިލުވިއްޖެނަމަ އާޙިރު ނަތީޖާ ފޮނިވާނެ.\nޖޭއެސްސީ އަކީ ފަނޑިޔާރުނަށް ނުފޫޒް ފޯރުވުމަށް ސިޔާސީ މީހުން ހަދާފައިވާ ތަނެކެވެ.ނިކަން ބަލާށެވެ. ޖޭއެސްސީ ލީޑް ކުރަން މިހާރު އެ ހުންނެވީ މަޖްލީހުގެ ރައީސް އަދި ކުރީގެ ރައީސް އެވެ.\nއަދިވެސް އެމީހުންނަން މުސާރަ ބޮޑުކޮށްދީ ؟ މިހާރުވެސް އެއިންތަނެއްގައުޅޭ މަސައްކަތު މީހަކަށްވެސް މަދުވެގެން 8 ނުވަތަ7ހާސް ރުފިޔާ ލިނޭނެ ؟\nމޮޅު ދިރާސާއެއް.ލިޔުމުގައިވާގޮތަށް މައްސަލަ އުފެދުނީ ޖޭއެސްސީގެ ބާރު ސުޕްރީމްކޯޓުން ކަނޑުވާލީމާ އެންމެން ހައްޕު ކިޔައިގެން ތިބި ހިސާބުން.އެކަމަށް ލަފާދީ ލިޔުން ތައްޔާރުކޮށް އެންމެ އެހީތެރިވި މީހަކީ ވަރަށްފަހުން ފަޑިޔާރުންގެ ޖަމްޢިއްޔާގެ ރައީސްކަމަށް ހޮވުނު ބޭފުޅާ. ފަޑިޔާރުގެ މިހާ ދަށަށް ދިއުމުގައި ފަޑިޔާރުގެ އިސްލާޙުކުރަން މިހާރު ގޮވާލުމަށް އިސްކޮށް އުޅޭ ފަރާތްތަކުގެ ދައުރު ވަކި ކުޑައެއްނޫން. ކޮންމެ މީހަކުވެސް އުޅެނީ އަމިއްލަ ފައިދާއަށް.


DC Futsal Cup 2019 ge Fainalah Raa atholhu adhi Baa atholhu Police teama | ungoofaaru.com\nބަނޑޭރިގަނޑު/ޚަބަރު/ޑީސީ ފުޓުސަލް ކަޕް 2019 ގެ ފައިނަލަށް ރ އަތޮޅު އަދި ބ އަތޮޅު ޕޮލިސް\nޑީސީ ފުޓުސަލް ކަޕް 2019 ގެ ފައިނަލަށް ރ އަތޮޅު އަދި ބ އަތޮޅު ޕޮލިސް\nޑީސީ ފުޓުސަލް ކަޕް 2019 ގެ ފައިނަލް މެޗު ކުޅެވޭނީ މިއަދު ހަވީރު\nއިބްރާހީމް ޒަޔާން 16 ނޮވެމްބަރ 2019\n1 167 މިނެޓެއް ނުވަނިސް ކިޔާލެވޭ\nނޯތު ޕޮލިސް ޑިވިޝަންގައި ހިމެނޭ ނ، ރ، ބ އަދި ޅ އަތޮޅު ގައި މަސައްކަތް ކުރާ ފުލުހުންގެ މެދުގައި އުނގޫފާރު ގައި މިހާރު ކުރިއަށްދާ “ޑީސީ ފުޓުސަލް ކަޕް 2019” ގެ ފައިނަލްގެ ދެ ޖާގަ ރ އަތޮޅު ޕޮލިސް އަދި ބ އަތޮޅު ޕޮލިސް ހޯދައިފިއެވެ.\nމުބާރާތުގެ ގުރޫޕް ސްޓޭޖުގެ މެޗުތައް ރޭ ނިމުނު އިރު ިރ އަތޮޅު ޕޮލިސް ފައިނަލުގެ ޖާގަ އެއް ހޯދީ ކުޅުނު4މެޗުގެ ތެރެއިން3މެޗު ކާމިޔާބު ކޮށްގެންނެވެ. ރ އަތޮޅު ޕޮލިސް ވަނީ ނ އަތޮޅު ޕޮލިސް 7-2 ން، ބ އަތޮޅު ޕޮލިސް 4-2 ން އަދި އެންޕީޑީ ކޮމްބައިން ޓީމް 4-1 ން ބަލިކޮށް9ޕޮއިންޓް ހޯދާފައެވެ. ރ އަތޮޅު ޕޮލިސް ބަލިވީ ގުރޫޕް ސްޓޭޖުގެ ފަހުމެޗުގައި ރޭ ޅ އަތޮޅު ޕޮލިސް އަތުން 4-3 ލަނޑުންނެވެ.\nބ އަތޮޅު ޕޮލިސް ޓީމުވެސް މުބާރާތުގެ ފައިނަލުން ޖާގަ ހޯދީ ކުޅުނު4މެޗުގެ ތެރެއިން3މެޗު ކާމިޔާބު ކޮށްގެންނެވެ. މިޓީމުވަނީ މުބާރާތުގައި އެންޕީޑީ ކޮމްބައިން ޓީމް 6-2 ން، ޅ އަތޮޅު ޕޮލިސް 2-0 ން އަދި ނ އަތޮޅު ޕޮލިސް 11-1 ލަނޑުން ބަލިކޮށް9ޕޮއިންޓް ހޯދާފައެވެ. ބ އަތޮޅު ޕޮލިސް ބަލިވީ މުބާރާތުގައި މި ޓީމުގެ ފުރަތަމަ މެޗުގައި ރ އަތޮޅު ޕޮލިސް އަތުން 4-2 ލަނޑުންނެވެ.\nމިމުބާރާތުގެ ފައިނަލް މެޗު ކުޅެވޭނީ މިއަދު ހަވީރުއެވެ. ފައިނަލްމެޗުގެ ރަސްމިއްޔާތު ފެށުމަށް ހަމަޖެހިފައިވަނީ ހަވީރު 16:00 ގައެވެ.\nނޯތު ޕޮލިސް ޑިވިޜަންގައި ހިމެނޭ ނ، ރ، ބ އަދި ޅ އަތޮޅުގެ ފުލުހުންގެ މެދުގައި ބާއްވާ މިމުބާރާތުގެ އިންތިޒާމް ތައް މިފަހަރު ކުރިއަށް ގެންދަނީ އުނގޫފާރު ފޯސްޓަރިންގ އެވެއަރނަސް އެސޯސިއޭޝަން (އުފާ) ގެ އުފާ ސްޕޯރޓްސް އިން ނެވެ. އަދި މިމުބާރާތުގެ ހުރިހައި މެޗެއް އުނގޫފާރު ޑޮޓް ކޮމްގެ ފޭސްބުކު ޕޭޖުން ލައިވް ކުރާނެއެވެ.\nމީދިޔަ އަހަރު4ޓީމު ބައިވެރިވި މިމުބާރާތުގައި މިފަހަރު5ޓީމު ވާދަ ކުރެއެވެ.4އަތޮޅުގެ ފުލުހުންގެ މެދުގައި ކުރިއަށްދާ މިމުބާރާތުގެ މިދިޔަ އަހަރުގެ ޗެމްޕިއަން ޓީީމަކީ ޅ. އަތޮޅު ޕޮލިސް ޓީމެވެ.\nބ އަތޮޅު ޕޮލިސް ބަލިކޮށް ރ އަތޮޅު ޕޮލިސް ފައިނަލްގެ ޖާގައަކަށް ކުރާ އުއްމީދު ބޮޑުކޮށްފި\nއާން މުތަންތަނުގައި ދުންބުރުވުމާ ދެކޮޅު ކެމްޕެއިން އުނގޫފާރު ގައި ފަށައިފި\ncongratulation raa atool and baa attoo


ފުވައްމުލައް ސިޓީއަށް ޔޫތު ބާސްކެޓް ބޯޅައަށް ކޯޗަކު ހޯދަނީ – Mikal News\nފުވައްމުލައް ސިޓީއަށް ޔޫތު ބާސްކެޓް ބޯޅައަށް ކޯޗަކު ހޯދަނީ\nފާއިތުވި ސެޕްޓެމްބަރުގައި ދަޑިމަގުގައި ކުރިޔަށް ގެންދިޔަ ކުޑަކުދިންގެ ބާސްކެޓް ތަމްރީނުގެ ތެރެއިން، 2020. ފޮޓޯ: ދަޑިމަގު ސްޕޯޓަސް އެންޑް ރެކްރިއޭޝަން\nކުޑަކުދިންނަށް ބާސްކެޓް ބޯޅަ ތަމްރީނުދިނުމަށް ފުވައްމުލައް ސިޓީއަށް ކޯޗަކު ހޯދަން އިއުލާންކޮށްފިއެވެ. މޯލްޑިވްސް ބާސްކެޓް ބޯޅަ އެސޯސިއޭޝަނުން ކޮށްފައިވާ މި އިއުލާނުގައި ފުވައްމުލައް ސިޓީގެ އިތުރުން އައްޑޫ ސިޓީ ހިތަދޫއާއި އުތުރުން ހއ. ދިއްދޫ އަދި ހދ ކުޅުދުއްފުއްޓަށް ވެސް ކޯޗަކު ހޯދުމަށް ވެއެވެ.\nކޯޗުން މި ހޯދަނީ3މަސް ދުވަހަށް މިރަށް ރަށުގައި ޔޫތު ޑިވެލޮޕްމެންޓް ޕްރޮގްރާމް (ވައިޑީޕީ) ހިންގުމަށް ކަމަށް އެ އިއުލާނުގައި ބަޔާންކޮށްފައި ވެއެވެ.\nމާދަޑު ޒުވާނުންގެ މަރުކަޒުގެ ބާސްކެޓް ކޯޓް\nވައިޑިޕީ ކޯޗަކަށްވުމުގެ ޝަރުތަކީ މޯލްޑިވްސް ބާސްކެޓް ބޯޅަ އެސޯސިއޭޝަން (އެމްބީއޭ) ކޯޗިން ލައިސެންސް ހޯދާފައިވުމެވެ. އަދި މަގާމުތައް އިއުލާން ކުރެވިފައިވާ ރަށްތަކުގައި ދިރިއުޅޭ ފަރާތްތަކަށް ވަޒީފާ ދިނުމުގައި އިސްކަން ދޭގޮތަށް ވަނީ ހަމަޖެހިފައެވެ.\nވައިޑިޕީ ކޯޗަކަށްވުމުގެ ޝައުގުވެރިވާ ފަރާތްތަކުން މި އޮކްޓޯބަރު މަހުގެ 11 ގެ 1:00 ގެ ކުރިން [email protected] އަށް ބާސްކެޓް ކޯޗިން ދާއިރާގެ ވަނަވަރު އެނގޭގޮތަށް ސީވީއާއި އެހެނިހެން ލިޔެކިޔުންތައް ފޮނުވުމަށް އިއުލާން ކޮށްފައިި ވެއެވެ.\nފާއިތުވި ސެޕްޓެމްބަރުގައި (2020) ދަޑިމަގުގައި ކުރިޔަށް ގެންދިޔަ ކުޑަކުދިންގެ ބާސްކެޓް ތަމްރީނުގެ ތެރެއިން،. ފޮޓޯ: ދަޑިމަގު ސްޕޯޓަސް އެންޑް ރެކްރިއޭޝަން\nއެމްބީއޭގެ އިއުލާން –6އޮކްޓޯބާރު 2020\nފުވައްމުލައް ސިޓީގައި އެންމެ ފުރަތަމަ ބާސްކެޓް ކޯޓެއް އަޅާފައިވަނީ ޒުވާނުންގެ މަރުކަޒުގައެވެ. އެއީ އައުޓްޑޯ ކޯޓެކެވެ. އެކޯޓް ހަލާކުވެ އެތައްފަހަރެއްގެ މަތިން މަރާމާތުކޮށްފައި ވެއެވެ. އެއިގެ ފަހުން އެހެން އަވަށްތަކުގައި ވެސް އައުޓްޑޯ ބާސްކެޓް ކޯޓް އަޅާފައި ވެއެވެ.\nފާއިތުވި ސެޕްޓެމްބަރުގައި (2020) ދަޑިމަގުގައި ކުރިޔަށް ގެންދިޔަ ކުޑަކުދިންގެ ބާސްކެޓް ތަމްރީނުގެ ތެރެއިން. ފޮޓޯ: ދަޑިމަގު ސްޕޯޓަސް އެންޑް ރެކްރިއޭޝަން\nގުޅުންހުރި މައުލޫތައް:ބާސްކެޓް ބޯޅަ, ކުޅިވަރު ފުވައްމުލައް ސިޓީ\nޔޫތު މިކްސް ވޮލީބޯޅަ މުބާރާތުގެ ޗެމްޕިއަންކަން އެމްޖޭއެސް އިން ހޯދައިފި\nގްރޫޕް ސްޓޭޖުން އެއްވަ ހޯދައިގެން އެމްޖޭއެސް ޓީމު ފައިނަލަށް\nދެ މުބާރާތުގެ ފައިނަލު މެޗުތައް މިއަދު ހަވީރު އަދި މިރޭ\nދޫނޑިގަމު ފުޓްބޯޅަ ދަނޑުގައި ޓާފް އެޅުމުގެ އެއްބަސްވުމުގައި ސޮއިކޮށްފި\nދުޅަހެޔޮ ހަށިހެޔޮ މުޖުތަމައަކަށް ކަސްރަތު ޕްރޮގްރާމްގެ2ވަނަ ބުރު ފަށަނީ


ކަރަބާއޯ ކަޕް: ސިޓީ އާއި އާސެނަލް މޮޅުވިއިރު ޓޮޓެންހަމް ކަޓައިފި | Jazeera\tކަރަބާއޯ ކަޕް: ސިޓީ އާއި އާސެނަލް މޮޅުވިއިރު ޓޮޓެންހަމް ކަޓައިފި - Jazeera\nކަރަބާއޯ ކަޕް: ސިޓީ އާއި އާސެނަލް މޮޅުވިއިރު ޓޮޓެންހަމް ކަޓައިފި\nމުޙައްމަދު ޤާސިމް September 25, 2019 42 views0\nއިނގިރޭސި ފުޓްބޯލް ލީގުކަޕްގައި ރޭ ކުޅުނު މެޗުތަކުން އެންމެފަހުގެ ޗެމްޕިއަން މެންޗެސްޓާ ސިޓީ އާއި އާސެނަލް މޮޅުވިއިރު ޓޮޓެންހަމް ހޮޓްސްޕާ ބަލިވެ، އެ މުބާރާތުން ކަޓައިފިއެވެ.\nޕްރެސްޓަން ނޯތު އެންޑް އަތުން ރަށުން ބޭރުގައި 3-0 އިން ސިޓީ މޮޅުވިއިރު އާސެނަލް ވަނީ އަމިއްލަ ދަނޑުގައި ފަސޭހަކަމާއެކު ނޮޓިންހަމް ފޮރެސްޓް އަތުން 5-0 ގެ ތަފާތު ބޮޑު ނަތީޖާއަކުން މޮޅުވެފައެވެ. ޓޮޓެންހަމް ވަނީ އިނގިރޭސި ހަތަރުވަނަ ޑިވިޝަނުގެ ކްލަބެއްކަމަށްވާ ކޮލްޗެސްޓާ ޔުނައިޓެޑާ ދެކޮޅަށް ކުޅުނު މެޗު ލަނޑެއްނުޖެހި އެއްވަރުވުމުން، ޕެނަލްޓީ ޖަހައިގެން 4-3 އިން ބަލިވެފައެވެ.\nރޭގެ މެޗުގެ ސިޓީން ޖެހި ހުރިހާ ލަނޑެއްވެސް ފުރަތަމަ ހާފުގައި ފެނިގެންގޮސްފައިވާއިރު، އެ ޓީމުގެ ފުރަތަމަ ލަނޑު، 19 ވަނަ މިނެޓުގައި ކާމިޔާބުކޮށްދިނީ އިނގިރޭސި ވިންގާ ރަހީމް ސްޓާލިން އެވެ. އޭގެފަހުން، މެޗުގެ 35 ވަނަ މިނެޓުގައި ސްޓާލިން ދިން ބޯޅައަކުން ގެބްރިއެލް ޖެސޫސް އެ ޓީމުގެ ދެވަނަ ލަނޑުޖަހައިދީފައިވާއިރު، ސިޓީގެ ފަހު ގޯލަކީ ފުރަތަމަ ހާފު ނިމެން ތިން މިނެޓަށްވެފައިވަނިކޮށް ޕްރެސްޓަންގެ ރަޔާން ލެޑްސަން އަތުން ބައިކޮޅަށް ވަން ގޯލެކެވެ. މި މެޗުގެ ދެވަނަ ހާފުގައި ޕްރެސްޓަންގެ ޖޯޝް ހަރޮޕް އާއި ސިޓީގެ ފިލް ފޯޑެން ފޮނުވާލި ހަމަލާ އަމާޒުވީ ގޯލްގެ ހުރަސްދަނޑިއަށެވެ.\nސިޓީގެ ކޯޗު ޕެޕް ގާޑިއޯލާ ބުނީ ކޮންމެ މެޗަކީވެސް ވަރަށް މުހިއްމު މެޗެއްގެ ގޮތުގައި އެ ޓީމުން ނަގާނެ ކަމަށާއި، އަމާޒަކީ ކުޅޭ ކޮންމެ މެޗެއް ކާމިޔާބުކުރުން ކަމަށެވެ.\nއާސެނަލްގެ އެމިރޭޓްސް ސްޓޭޑިއަމްގައި ރޭ ކުޅުނު މެޗުގެ ފުރަތަމަ ހާފުގައި އެ ޓީމަށް ކާމިޔާބުކުރެވުނީ އެންމެ ގޯލެކެވެ. މެޗުގެ 31 ވަނަ މިނެޓުގައި އެ ޓީމުގެ އިނގިރޭސި ފުލްބެކް ކެލުމް ޗެމްބާސް ނަގައިދިން ހުރަހަކުން މިލަނޑުޖަހައިދިނީ ބްރެޒިލްގެ ޒުވާން ކުޅުންތެރިޔާ ގެބްރިއެލް މަޓިނެއްލީ އެވެ.\nއެހެންނަމަވެސް، އާސެނަލުން ދެވަނަ ހާފުގައި އިތުރު ހަތަރު ގޯލް ކާމިޔާބުކުރިއިރު، އެ ޓީމުގެ ލަނޑުތައް ޖަހައިދިނީ އަނިޔާއަށްފަހު ކުޅުމަށް އެނބުރިއައި އިނގިރޭސި ޑިފެންޑަރު ރޮބް ހޯލްޑިންގެ އިތުރުން ކްރިސް ވިލޮކް އާއި ރީސް ނެލްސަން އަދި މި މެޗުގައި މޮޅު ކުޅުމެއް ދެއްކި 18 އަހަރުގެ މާޓިނެއްލީ އެވެ. މީގެއިތުރުން، އަނިޔާއަށްފަހު އާސެނަލްގެ ފުލްބެކުން ކަމަށްވާ ހެކްޓަ ބެލަރީން އާއި ކިއެރަން ޓީއާނީ ވެސް ވަނީ ރޭގެ މެޗުގައި ކުޅެފައެވެ.\nރޭގެ މެޗަށްފަހު ވާހަކަދައްކަމުން އާސެނަލްގެ ކޯޗު އުނައި އެމެރީ ބުނީ އަނިޔާއަށްފަހު އެނބުރިއައި ހޯލްޑިން އާއި ޓިއާނީ އަދި ބެލަރީންގެ ފަރާތުން ރަނގަޅު ކުޅުމެއް ފެނިގެންގޮސްފައިވާކަމަށާއި، މިއީ ވަރަށް ރަނގަޅު ނަތީޖާއެއް ކަމަށެވެ.\nލީގު ކަޕްގައި ރޭ ކުޅުނު މެޗުތަކުގެ ތެރެއިން، އެންމެ ހައިރާންކުރަނިވި ނަތީޖާއެއް ނެރުނު ކޮލްޗެސްޓާ އަތުން ޕެނަލްޓީ ޖަހައިގެން ޓޮޓެންހަމް ބަލިވުމުން ގިނަ ބައެއްގެ ފާޑުކިޔުންތައް ވަނީ އަމާޒުވެފައެވެ. ރޭގެ މެޗުގައި އެ ޓީމުން ފޮނުވާލި ފަސް ޕެނަލްޓީގެ ތެރެއިން، ކްރިސްޓިއަން އެރިކްސަން އާއި ލޫކަސް މޯރާ ފޮނުވާލި ޕެނަލްޓީ ވައްދާނުލެވުނުއިރު، ޑެލޭ އަލީ އެރިކް ލަމެލާ އަދި ސޮން ހެއުން-މިން ވަނީ ޕެނަލްޓީ ކާމިޔާބުކޮށްފައެވެ. ކޮލްޗެސްޓާ އިން ފޮނުވާލި ފަސް ޕެނަލްޓީގެ ތެރެއިން ވައްދާނުލެވުނީ ޖިވާނި ބްރައުން އަށް އެކަންޏެވެ. ލޫކް ނޮރިސް އާއި ފްރޭންކް ނޮއުބަލްގެ އިތުރުން ޕެރިސް ކޮވާން ހޯލް އަދި ޓޮމް ލެޕްސީ ފޮނުވާލި ޕެނަލްޓީ ކާމިޔާބުކުރިއެވެ.\nމި މުބާރާތުގެ ތިންވަނަ ބުރުގައި ރޭ ކުޅުނު ބައެއް މެޗުތަކުގެ ނަތީޖާއަށް ބަލާއިރު، ލުޓޮން ޓައުން އަތުން ރަށުން ބޭރުގައި 4-0 އިން ލެސްޓާ ސިޓީ މޮޅުވިއިރު، ޕޯޓްސްމައުތު އަތުން ސައުތެމްޓަން މޮޅުވީވެސް ހަމަ މިނަތީޖާއިންނެވެ. ސްވަންސީ ސިޓީ އަތުން އަމިއްލަ ދަނޑުގައި 2-1 އިން ވަޓްފޯޑް މޮޅުވިއިރު، އެވަޓަން ވަނީ 2-0 އިން ޝެފީލްޑް ވެނިސްޑޭ ބަލިކޮށްފައެވެ.\nހިޔާ ފްލެޓު އެއްބަސްވުމުގައި ސޮއިކުރުން މެދުކަނޑާލައިފި\nތިނަދޫ ޑިސްޓްރިބިއުޝަން ނެޓްވޯކްގެ މަސައްކަތް މިމަހު 15 އަށް ނިމޭނެ: ސްޓެލްކޯ\nޕީޖީގެ ކަންބޮޑުވުން: އެއް ފަހަރާ މިފަދަ ބޮޑު4މައްސަލައެއް އައިސްފިނަމަ ހަދާނީ ކިހިނެއް؟\nސްކައުޓް އަދި ގާލްގައިޑުން ވެމްކޯއަށް ޕީޕީއީ ހަދިޔާކޮށްފި\nފައިނުގެ ފެނާއި ނަރުދަމާގެ މަސައްކަތް ކުރިއަށް\nދަ ކްރީކް ވިއު ހައުސިން މަޝްރޫއު އިފްތިތާހުކޮށްފި


Valencia Aai Atletico Madrid Match Ehvvaru - Vaguthu\nވެލެންސިއާ އާއި އެތްލެޓިކޯ މެޗު އެއްވަރު\nސްޕެނިޝް ލީގުގައި ރޭ ވެލެންސިއާ އާއި ދެކޮޅަށް ކުޅުނު މެޗުން އެއްވަރުވެ ތާވަލުގެ ތިންވަނައިގައި އޮތް ގެޓާފޭއާ ޕޮއިންޓުގެ ގޮތުން އެއްވަރު ކުރުމަށް ލިބުނު ފުރުސަތު އެތްލެޓިކޯ މެޑްރިޑުން ނަގާލައިފިއެވެ.\nލަލީގާގައި ރޭ ވެލެންސިއާގެ ދަނޑުގައި އެޓީމާއި އެތްލެޓިކޯ ވާދަކުރި މެޗު އެއްވަރުވީ 2-2 އިންނެވެ. މެޗުގައި ފުރަތަމަ ލަނޑު ޖަހައި ކުރިހޯދީ އެތްލެޓިކޯ މެޑްރިޑުންނެވެ. ފުރަތަމަ ހާފުގެ 15 ވަނަ މިނެޓުގައި މި ލަނޑު އެޓީމަށް ކާމިޔާބުކޮށްދިނީ މާކޮސް ލޮރެންޓޭ އެވެ. ވެލެންސިއާ އިން މެޗުގެ ނަތީޖާ ހަމަހަމަ ކުރީ މި ހާފު ނިމެން ފަސް ވަރަކަށް މިނެޓަށް ވެފައި ވަނިކޮށް މެކްސީ ގޯމެޒް ތަނަވަސްކޮށްދިން ފުރުސަތެއްގައި ގެބްރިއެލް ޕައުލިސްޓާ ޖެހި ލަނޑުންނެވެ. އެހެން ނަމަވެސް އޭގެ ތިން މިނެޓު ފަހުން އެތްލެޓިކޯގެ މިޑްފީލްޑަރު ތޯމަސް ޕާޓޭ ވަނީ ވިހި ޔާޑު ދުރުން ވެލެންސިއާގެ ގޯލު ފޫއަޅުވާލައި ފުރަތަމަ ހާފު ނިމުމުގެ ކުރިން އެޓީމަށް ދެވަނަ ފަހަރަށް ލީޑު ނަގައިދީފައެވެ. ޕާޓޭގެ މި ލަނޑަކީ މިސީޒަނުގައި ޕެނަލްޓީ އޭރިއާ ބޭރުން އެތްލެޓިކޯ އިން ލީގުގައި ކާމިޔާބުކުރި ފުރަތަމަ ލަނޑެވެ.\nވެލެންސިއާ އިން މެޗުގެ ނަތީޖާ ދެވަނަ ފަހަރަށް އެއްވަރު ކުރީ 59 ވަނަ މިނެޓުގައި ޑަނީ ޕަރޭހޯ ނަގައިދިން ހުރަހެއްގައި ޖިއޮފްރޭ ކޮންޑޮގްބިއާ ކާމިޔާބުކުރި ލަނޑުންނެވެ. އޭގެ ފަހުން މެޗު ކާމިޔާބުކުރަން ވެލެންސިއާ އަށް ރަނުގެ ދެ ފުރުސަތެއް ލިބުނު ނަމަވެސް ބަދަލު ކުޅުންތެރިއެއްގެ ގޮތުގައި ކުޅެން އެރި ކެވިން ގަމެއިރޯ ފޮނުވާލި ބޯޅަތައް ދިޔައީ ގޯލާ އަމާޒު ނުވެ ބޭރަށެވެ.\nރޭގެ މެޗަކީ އެތްލެޓިކޯ އިން ލީގުގައި އެންމެ ފަހުން ކުޅުނު ފަސް މެޗުގެ ތެރެއިން ޕޮއިންޓް ގެއްލުވާލި ހަތަރު ވަނަ މެޗެވެ. ލަލީގާގައި އެޓީމު އެންމެ ފަހުން ކުޅުނު ފަސް މެޗުގެ ތެރެއިން މޮޅުވެފައިވަނީ އަމިއްލަ ދަނޑުގައި ގްރަނާޑާއާ ދެކޮޅަށް ކުޅުނު މެޗުން އެކަންޏެވެ. އޭގެ ކުރިން ރެއާލް މެޑްރިޑާއި އެއިބާ އާއި ކުޅެ ބަލިވި އިރު ލެވަންޓޭއާ ދެކޮޅަށް ކުޅުނު މެޗު ފަރުޖައްސާލަން ޖެހުނީ ޕޮއިންޓަކުންނެވެ.\nއެތްލެޓިކޯ މެޑްރިޑް އޮތީ 40 ޕޮއިންޓާއެކު ތާވަލުގެ ހަތަރު ވަނައިގައެވެ. އެއްވަނައިގައި އޮތީ 52 ޕޮއިންޓާއެކު ރެއާލް އެވެ. ދެވަނައިގައި 49 ޕޮއިންޓާއެކު ބާސެލޯނާ އޮތް އިރު ގެޓާފޭ ތިންވަނައިގައި އޮތީ 42 ޕޮއިންޓް ހޯދައިގެންނެވެ. އެތްލެޓިކޯއާ ކުޅެ ހޯދި ޕޮއިންޓާއެކު ވެލެންސިއާ ވަނީ މުޅިއެކު 38 ޕޮއިންޓް ހަމަކޮށް ތާވަލުގެ ހަވަނަ މަގާމަށް ކުރިއަށް ޖެހިލައިފައެވެ.\nބާސެލޯނާ އިން މި ސީޒަނަށްފަހު ރަކިޓިޗް ވިއްކާލަނީ\nކޮވިޑް-19: ސްޕެނިޝް ލީގު ހުއްޓާލައިފި\nޗެމްޕިއަން ލިވަޕޫލް ކަޓުވާލައި އެތްލެޓިކޯ އަނެއް ބުރަށް


Hanimaadhoo Kethiaraa masreys miaharu ves baahvanee\nމިދިޔަ އަހަރުތަކުގެ ބޭއްވި މަސްރޭސްތަކުގެ ތެރެއިން--ފޮޓޯ:ކެތިއަރާ\nހަނިމާދޫ ކެތިއަރާ މަސްރޭހުގައި ބައިވެރިވުމަށް ހުޅުވާލައިފި\n- މިމުބާރާތަކީ ދެ ޖިންސަށް ބައިވެރިވެވޭގޮތަށް ހުޅުވާލައިގެން ކުރިއަށްގެންދާ މުބާރާތެއް\nހދ ހަނިމާދޫ ކެތިއަރާ ޖަމިއްޔާއިން ފިތުރު އީދާ ދިމާކޮށް ބާއްވަމުން އަންނަ މަސްރޭސް މިއަހަރުވެސް އޮންނާނެކަމަށް އެ ޖަމިއްޔާއިން ހާމަކޮށްފި އެވެ.\nދެ ޖިންސަށް ބައިވެރިވެވޭގޮތަށް ކުރިއަށްގެންދާ މި މުބާރާތް މިއަހަރު ކުރިއަށްދާނީ ދެ ދުވަހަކަށް ބަހާލައިގެން ކަމަށް އެ ޖަމިއްޔާއިން ބުނެ އެވެ. ޖަމިއްޔާގެ ރައީސް ފިރާޤު މުހައްމަދު ކޭއޯއަށް ވިދާޅުވީ ފިރިހެނުންގެ މަސްރޭސް ކުރިއަށްދާނީ ވަޅުއީދު ދުވަހު ކަމަށާއި އަންހެނުންގެ މަސްރޭސް ކުރިއަށްދާނީ ތިންވަނަ އީދު ދުވަހު ކަމަށެވެ.\nއެއްގޮތަށް ނިންމީ އަންހެންވެރިން އެދިގެން ކަމަށްވެސް އޭނާ ވިދާޅުވި އެވެ. ފިރާޤް ވިދާޅުވީ އެހެން އަހަރުތަކާ ހިލާފަށް މިއަހަރުގެ މަސްރޭސް ކުރިއަށްދަނީ ހަނިމާދޫ ދާއިރާގެ 19 ވަނަ މަޖިލީހަށް ހޮވިވަޑައިގެންނެވި އަބުދުލްޤަފޫރު މުސާގެ ވަރަށް ބޮޑު އެހީތެރިކަމާއެކު ކަމަށެވެ.\nއެގޮތުން މުޅި މަސްރޭސް ސްޕޮންސަރކޮށްފައިވަނީ މެމްބަރު ޤަފޫރުކަން އޭނާވަނީ ފާހަގަކޮށްފަ އެވެ. މެއިން ސްޕޮންސަރގެ އިތުރުން ޓީމުތަކުގެ ފީ ވެސް ސްޕޮންސަރކޮށްފައިވަނީ މެމްބަރު ޤަފޫރުކަމަށް ފިރާޤު ވިދާޅުވި އެވެ.\nމުބާރާތުގައި ބައިވެރިވުމަށް ހުޅުވާލާފައިވާއިރު އެންމެ ފަހު ތާރީހަކީ ޖޫންމަހުގެ ތިންވަނަ ދުވަހެވެ. ކެތިއަރާ މަސްރޭހުގައި ބައިވެރިވުމަށް އެދޭ ފޯމާއި މުބާރާތުގެ ގަވައިދު "އައިކްލިކް" ލިބެން ހުންނާނެ ކަމަށެވެ.\nފިތުރު އިދާ ދިމާކޮށް ކޮންމެ އަހަރަކު ކެތިއަރާ ޖަމިއްޔާއިން އަންނަނީ ރަށަށް ހުޅުވާލައިގެން މަސްރޭސް ބާއްވަމުންނެވެ. މިއަހަރު މަސްރޭހުގެ އިތުރުން ކެތިއަރާއިން އީދުގައި ބައެއް އިތުރު ހަރަކާތްތައްވެސް ކުރިއަށްގެންދަން ވަނީ ނިންމާފަ އެވެ. އެގޮތުން ކުލަ ޕެރޭޑާއި އީދު ބުޑު ހިމެނެ އެވެ.


Nasheed Ge Ninmumaai MDP PG Leader Dhekolhu Hadhaifi - Vaguthu\nނަޝީދުގެ ނިންމުމާއި އެމްޑީޕީގެ ޕީޖީ ލީޑަރު ދެކޮޅު ހައްދަވައިފި\n10 މަސް ކުރިން ( ސެޕްޓެމްބަރު 12, 2019 )\nއެމްޑީޕީ ޕީޖީ ލީޑަރު އާޒިމް\nޓެރަރިޒަމް މަނާ ކުރުމުގެ ޤާނޫނަށް ސަރުކާރުން ހުށަހެޅި އިސްލާހްތައް އެ ޤާނޫނަށް ގެންނަން އެމްޑީޕީގެ މެންބަރުން އެދިގެން މިއަދު ބާއްވާ މަޖިލީހުގެ ހާއްސަ ޖަލްސާގައި، ޖަލްސާ ބާއްވަން ޖެހޭ ސަބަބު ބަޔާންކޮށް މެންބަރުން ބަހުސް ކުރެއްވުމަށް މަޖިލިސް ރައީސް މުހައްމަދު ނަޝީދު ނިންމެވުމުން އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް އެނިންމުމާއި ދެކޮޅު ހައްދަވައިފިއެވެ.\n"މަޖިލިސް ޤަވައިދުގައި ބުނެފައި އެބައޮތް މެންބަރު ސަބަބު ބަޔާންކޮށް ސިޓީއެއް ފޮނުވުމުން ހާއްސަ ޖަލްސާއެއް ބާއްވަން ޖެހޭނެއޭ. އެއީ ދެން އިތުރަށް ބަހުސް ކުރެވޭނެ ކަމެއް ނޫން. އެފުރުސަތެއް މަޖިލިސް ޤަވައިދުގައި ދީފައެއް ނެތް." އާޒިމް ވިދާޅުވިއެވެ.\nމިއަދުގެ ޖަލްސާ އަށް އެޖެންޑާ ކޮށްފައި އޮތީ ޓެރަރިޒަމް މަނާ ކުރުމުގެ ޤާނޫނަށް އިސްލާހް ހުށަހެޅުމުގެ ބިލްގެ ފުރަތަމަ ކިޔުން އިއްވުމެވެ. ނަމަވެސް ނަޝީދު ވަނީ މިހާރު ޖަލްސާ ބޭއްވުމާއި މެދު މެންބަރުންނަށް ފެނިވަޑައިގަންނަވާ ގޮތް ބަޔާން ކުރަން އެއްގަޑިއިރުގެ ބަހުސްއެއް ފައްޓަވާފައެވެ.\nނަޝީދުގެ ނިންމެވުމާއި ދެކޮޅަށް ގިނަ މެންބަރުންތަކެއް ގެންދަވަނީ ވާހަކަފުޅު ދައްކަވަމުންނެވެ.\nސެޕްޓެމްބަރު 12, 2019 10:57\nބޮޑު މުސީބާތެއް ކަހަލަ ކަމެއް\nސެޕްޓެމްބަރު 12, 2019 11:32\nމިމަންޒަރު ފެނުމުން ވަރަށް އުފާވޭ!!! ސާބަހޭ އާޒިމް\nސެޕްޓެމްބަރު 12, 2019 11:39\nއަދިރި ދައުލަތް މިހިންގަނީ އަންނި ކަން މިއަދުގެ ޖަލްސާއިންވެސް ސާބިތުވޭ..\nމަޖިލީހުގެ ގަވާއިދުގައި ވަކި ގޮތެއް ވަކި އުސޫލަކުން ކުރަން ބަޔާން ކޮށްފައި އޮތަސް އެބޭފުޅާއަށް ފެންނަ ގޮތް އެއީ ކުރަންޖެހޭ ގޮތް ކަމަަށް ނިންމާއި\nގަދަ ކަމަުން މަޖިލިސް ކުރިޔަށް އެގެންދަވަނީ... މި އީ ޑިކްޓޭޓަރ ޝިޕްގެ ތަޞައްވުރެއް ނޫން ދެވަނަ އެހެން ކަމެއްތޯ..؟\nސެޕްޓެމްބަރު 12, 2019 11:43\nރަގަޅު ނަޝީދު ޖަހާހާ ބެރަކަށް ނަށާކަށް ނުޖެހޭނެ\nސެޕްޓެމްބަރު 12, 2019 14:31\nއެކަމަކު ބެރު ޖެހީމާ ނުނަށާ ތިބޭކަށް ނުކެރޭ. އެންމެފަހުން ޖެހެނީހަމަ ނަށަން.\nސެޕްޓެމްބަރު 12, 2019 12:47\nނަސީ އަކީ ހަގީގަތުގައިވެސް ޑިކްޓޭޓާރެއް. ހަމަ އޭގެ މީހެއްހެން ފިނޑި މީހެއްމެ. ގައުމުގެ އަބޫ.. އަބޫޖަހުލު.\nސެޕްޓެމްބަރު 12, 2019 17:09\nދަޅަ ދައްކަނީ.. ތިޔަ ހަމަ އެއް ބައެއް..


Wathan Edhey Gothah – MDP » މައުމޫނު އިތުރު ދައުރަކަށް ހޮވުމަކީ ދިވެހިން އަމިއްލަޔަށް ދަންޖެހުން – އަހުމަދު އަލީ ނަސީރު\nދިވެހިންނަކީ ކޮންބަޔެއްކަން ނޭނގޭ މީހަކާ ދިވެހި ގައުމުގެ މުސްތަގްބަލް ބިނާކުރުމުގެ ޒިންމާ ހަވާލުކުރުމަކީ، ތިމާމެން އަމިއްލަޔަށް ދަންޖެހި މަރުވުމަށް އެޅޭ ފިޔަވަޅެއްނޫންތޯއެވެ؟ މައުމޫނަކީ، 21 ވަނަ ގަރުނުގައި ދިވެހިން ހޮވަންވާވަރުގެ ލީޑަރެއްނޫނެވެ. ޑިކްޓޭޓަރަކަށް އަހަރުމެންގެ ދަރީން ވިއްކާލުމަށް ބޭނުންވާނަމަ، މައުމޫނަށް ވޯޓުދޭންވީއެވެ. އެއީކީ، ކުރަން ހެޔޮވާވަރުގެ ކަމެއްނޫނެވެ.\nއަބުދުލް ގައްޔޫމް ސީދީގެ އަބުދުއްލޯ މައުމޫނަކީ އޭނާގެ ދިރިއުޅުމަށް ބަލާއިރު، ގިނަދުވަސްތަކެއް ދިވެހިންނާ ވަކިން، ރަށްފުށު ދިރިއުޅުމާ ބީރަށްޓެހި ޖައްވެއްގައި ގިނަ އަހަރުތަކެއް ހޭދަކޮށްފައިވާ މީހެކެވެ. ރޮއިސްޓަން އެލިސް ކިޔާ ފަތުރުވެރިކަމުގެ ލިޔުންތެރިއަކު ލައްވާ ނަކަލުކޮށްފައިވާ ‘އަ މޭން ފޯރ އޯލް އައިލެންޑްސް’، މިފޮތުން ވަރަށް ރަނގަޅަށް މި ހަގީގަތް ދޭހަވެއެވެ. ހަމަ އެހެންމެ، ދިވެހިންނާއި ދޭތެރޭގައި މައުމޫނު ވިސްނަމުންދިޔަ ހީލަތްތެރި ވިސްނުންތަކަށް އަލި އަޅުވައިދޭ އަނެއް ފޮތަކީ، އެލިޒަބަތު ކޯލްޓަން ކިޔާ އެމެރިކާ އަންހެނަކު، އޭނާގެ ޕީއެޗްޑީއަށް ލިޔުނު ތީސިސް އެވެ. މި ތީސިސް ތައްޔާރުކުރުމުގައި ކޯލްޓަން މައުމޫނާއި ބައްދަލުކޮށް ވަގުތުހޭދަކޮށްގެނާއި، އަދި ރާއްޖެއައިސްހުރެ އެކިމީހުންނާއި ގުޅުން ބަދަހިކޮށް މައުލޫމާތު އެއްކުރިއެވެ. މި މައުލޫމާތުތަކުގެ އަލީގައި، ކޯލްޓަން ސިފަކޮށްފައިވާ މައުމޫނަކީ، ދުރުގައި ހުރެގެން ދިވެހިންގެ ދިރިއުޅުމާ ސަގާފަތް އޭނާގެ ވިސްނުމަށް ބަދަލުކޮށްލުމަށް ރާވަމުންދިޔަ ހީލަތްތެރި މަކަރުވެރިއެކެވެ. ކޯލްޓަނަށް މައުމޫނު ދީފައިވާ ބަޔާންތަކުން އެނގެނީ، މައުމޫނު މިސުރުގައި ހުރެގެންނާއި، އަދި ނާސިރުގެ ވެރިކަމުގައި އދ. ގައި ހުރެގެން ރޭވުންތަކެއް ރޭވިކަމެވެ. ދިވެހި ވެރިކަން އޭނާއާއި އޭނާގެ ރަށްޓެހި ދެ ގްރެޖުއޭޓުންގެ އަތްމައްޗަށް ފިރުކާލުމަށެވެ. އަދި އެއަށްފަހު، އޭނާ ބޭނުންވާގޮތަށް ދިވެހިންގެ ސިކުނޑިތަކާއި ސަގާފަތް ބަށްޓަންކުރުމުގެ ބޭނުމުގައެވެ. އެއްގޮތަކަށްވެސް ދިވެހިންގެ ދިރިއުޅުމާ ބެހޭގޮތުން ހޯދުންތަކެއް ހޯދާ، ނާސިރުގެ ދިގު ވެރިކަމުގައި އަޅުވެތިވެފައިވާ ދިވެހިން މިނިވަންކުރުމުގެ ނިޔަތެއް، އޭނާ ނުގެންގުޅޭކަން މިދެންނެވި ދެފޮތުންވެސް ދޭހަވެއެވެ. މައުމޫނު ދިވެހި ވެރިކަމުގެ ތެރެއަށް ފާވީ ދިވެހިންގެ ތެރެއަށް ޑިމޮކްރަސީ ގެނައުމުގެ ބޭނުމުގައެއްނޫނެވެ. އެއްޕާޓީގެ ވެރިކަމެއް ބިނާކުރުމަށެވެ. އިރާގުގެ ކުރީގެ ޑިކްޓޭޓަރ ސައްދާމް ހުސެއިނުފަދަ ގޮށްމުށު ބާރުވެރިންގެ ލަފާވެސް ހޯދައިގެންނެވެ.\nކޯލްޓަން ލިޔެފައިވާގޮތުގައި، 1975 ވަނަ އަހަރުގެ ސެޕްޓެމްބަރ – ނޮވެމްބަރ، މި ދުވަސްވަރު، އދ. މަޖިލީހުގެ ޑެލިގޭޓްސް ލައުންޖުގައި މައުމޫނާއެކު އޭނާ ހޭދަކުރި ޕްރައިވަޓް ވަގުތެއްގައި، މައުމޫނު އޭނާއަށް ވަރަށް މުހިންމު ވާހަކައެއް ކިޔައިދިނެވެ. މައުމޫނު ކޯލްޓަންއަށް ބުނެދިން ގޮތުގައި، ހދ. އަތޮޅު މަކުނުދުއަށް އޭނާ އަރުވާލިކަމަށް ވަނީ ސަރުކާރު ވައްޓާލުމަށް އޭނާ އުޅެގެންނެވެ. އަދި، އޭނާ ރަށުބަންދުގައި ހުރި ދުވަސްވަރު، ދިވެހި ބަހާއި ތާރީޚު މުތާލައާކޮށް ދިވެހިންގެ ސިޔާސީ ދާއިރާ ދަސްކުރިކަމަށް، ކޯލްޓަން ގާތު ބުންޏެވެ. ކޯލްޓަން ލިޔެފައިވަނީ، މައުމޫނު މިމޭރުމުން އޭނާގެ ބޭނުންތައް ހާމަކުރަމުން ގޮސް، އޭނާގެ ބޭނުމަކީ ކޮންމެވެސް ދުވަހަކުން ރާއްޖޭގެ ރައީސްކަން ކުރުންކަމުގައި، މައުމޫނު ސިއްރުސިއްރުން ބުންޏެވެ. ކޯލްޓަނަށް ދިވެހިރާއްޖެއާއި ދިވެހިންނާ ބެހޭގޮތުން މައުލޫމާތު ދެމުން، މައުމޫނު ބުނެފައިވަނީ، “… ހަނދާންވޭތަ ދިވެހި ރާއްޖޭގައި އެއްވެސް އަނިޔާވެރިކަމެއް ނެތޭ އަހަރެން ބުނިބުނުން؟ އެހެނަސް ރާއްޖޭގައި އުޅޭއިރު ރާއްޖޭގެ ސިޔާސަތާ ބެހިގެން އެއްވެސް ސުވާލެއް ނުކުރާތި! އެކަމަށް އަހަރެން އިންޒާރުދެން. އަހަރުމެންގެ އާދަކާދަތަކާއި އިޖްތިމާއީ ގުޅުންތައް ދަސްކުރޭ. އެކަމަކު ޕޮލިޓިކްސްއާ ނުބެހޭތި. މީހުން އަނިޔާވެރި ވެގެންފާނެ އެއްދާއިރާ އެއީ ސިޔާސީ ދާއިރާ. އަދި ކަލެޔަށް އެއްވެސް އަނިޔަލެއް ލިބޭކަށް އަހަރެން ނުއެދެން…”\nކޯލްޓަނަށް މައުމޫނު ދިނީ، ދިވެހިންނާ ބެހޭގޮތުން މުޅިންވެސް ހަގީގަތާ ޚިލާފު މައުލޫމާތެވެ. ކަންކަމުގެ ހަގީގަތް ހާމަވުމަކީ، އޭރުވެސް މައުމޫނު ވަރަށް ބިރުގަންނަ ކަމެއްކަން މި ތީސިސް އިން ހާމަވެގެންދެއެވެ. އަދި މައުމޫނުގެ ހީލަތްތެރި ރޭވުމުގެ ފެށުންވެސް މިފޮތުން ފާހަގަވެއެވެ.\nމައުމޫނަކީ ކާކުހެއްޔެވެ؟ ދިވެއްސެއްގެ ތޮށިލައިގެން އިން އަނިޔާވެރި އަރަތްބެއް ހެއްޔެވެ؟ އިސްލާމީ ހެދުމެއްގެ ތެރޭގައި ހުރެ، އަމިއްލަ ދީނެއް ނުވަތަ ކަލްޓެއް އުފެއްދުމަށް އުޅޭ މުޅިން އެހެން މީހެއްހެއްޔެވެ؟ އޭނާ މަސައްކަތްކުރީ ދިވެހިންނަކީ އުފެއްދުންތެރި އަދި ފޯރުންތެރި ބަޔަކަށް ހެދުމަށްތޯއެވެ؟ ނުވަތަ އެމީހުން އަޅުވެތިކޮށް އެމީހުންގެ ދުނިޔަވީ ކަލާނގެއަކީ އޭނާކަމުގައި ކަނޑައަޅާ، ދިވެހި ސިކުނޑިތައް ދޮވެލުމަށްތޯއެވެ؟ އޭނާއާބެހޭ މައުލޫމާތު އޭނާ އަމިއްލަޔަށް ތައްޔާރުކުރީ، ވަކި ސިފައެއްޖެހި ވަކިފާޑެއްގެ ބާރުވެރިކަމެއް އޭނާގެ ކިބައިގައި ހުރިކަމަށް ދައްކާ ދިވެހިންގެ ލީޑަރެއްކަމަށް ދައުވާކުރުމުގެ ބޭނުމުގައެވެ. ދިވެހިންނަށް އޮޅުވާލުމަށެވެ. އެބައިމީހުން އަޅުވެތިކޮށް އެއަޅުވެތިކަމުން ތިމާ މުއްސަނދިވުމަށެވެ. ދިވެހި ރަށްފުށު ސަގާފަތް ފުހެލުން އެއީ، އޭނާ މިކަމަށްޓަކައި އެޅުމަށް ކަނޑައެޅި އެއްފިޔަވަޅެވެ.\nގ. ކެނެރީގޭ މުހައްމަދު ނަޝީދު، 2004 ގެ މާރޗްގައި އިނގިރޭސި ވިލާތުގެ ސިޔާސީ ހިމާޔަތަށް އެދި ހުށަހެޅި ރިޕޯޓަކީ، މައުމޫނުގެ ކެރެކްޓަރ ނުވަތަ މިޒާޖް ވަރަށް ރަނގަޅަށް ސިފަކޮށްދޭ ލިޔުމެކޭ ދެންނެވިދާނެއެވެ. މިހާރު ތިޔަ އެންމެހާ ބޭފުޅުންވެސް ދެކެވަޑައިގަންނަވާ ގޮތުގައި، މުހައްމަދު ނަޝީދަކީ މައުމޫނުގެ ހީލަތްތެރި ރޭވުމުގެ ވަބާތަކުގައި ޖެހި، އެތަކެއް އަނިޔާ ތަހައްމަލްކޮށް އަދިވެސް އޭނާގެ ކިބައިން ސަލާމަތް ނުވެވިގެން އުޅޭ މީހެކެވެ. ކުރިޔަށްއޮތް ރިޔާސީ އިންތިޚާބުގައި، ކެރިގެން މައުމޫނާއި ކުރިމަތިލާ ދިވެހި ރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓުވެސް މެއެވެ. މުހައްމަދު ނަޝީދު (އަންނި)، އޭނާގެ އެބަޔާން ލިޔުނީ، އޭނާ ދިވެހިރާއްޖެއާއި އަދި އޭގެ ފަހުން ސްރީލަންކާ، މިދެގައުމު ދޫކޮށް ފިލާން ޖެހުނު ސަބަބުތައް ބަޔާންކޮށް، އޭގެ އަލީގައި އެވަގުތު އިނގިރޭސި ވިލާތުގެ ސިޔާސީ ހިމާޔަތަށް އެދުނު ސަބަބު ބަޔާންކުރުމަށެވެ. މި ބަޔާން ރަނގަޅަށް ކިޔުއްވައިފިނަމަ، މައުމޫނުގެ ‘އެހެން ސިފަތަކެއް’ ކިޔުންތެރިޔާއަށް ހާމަވެގެންދާނެއެވެ.\nމައުމޫނަކީ މައުމޫނު ނޫންކަމަށް ހެކިދޭ އަނެއް ނުކުތާއަކީ، އޭނާގެ އަނބިމީހާ ނަސްރީނާ އިބްރާހީމުގެ ބާރުގަދަ ނުފޫޒާއި ނުފުރޭ ހިތެއްގެ އުދާސްތަކެވެ. މައުމޫނަކީ، އޭނާގެ އަނބިމީހާގެ އަމުރަށް ކޮންމެފަދަ ކަމެއްވެސް ކޮށްފާނެ މީހެއްކަމުގައި ގިނަބަޔަކު ޒުވާބުދޭއިރު، މައުމޫނުގެ އެއް ޅިޔަނުކަމުގައިވާ އިލްޔާސް އިބްރާހިމް ގެ ވާދަވެރިކަމުގެ ތެރެއިން ހުޅުފެޅި ސިޔާސީ ކޯޅުންގަނޑަކީ، ދިވެހިންގެ ދިރިއުޅުމަށް އެޅިފައިވާ އަނދިރި ވިލާގަނޑެކެވެ. އަދި މިކޯޅުންގަނޑުގެ ބޭނުން މައުމޫނު ހިފައިގެން، އޭނާގެ ވެރިކަން ދެމެހެއްޓުމަށް އުޅޭ އުޅުމަކީ، އޭގެ ސަބަބުން ދިވެހިންގެ ދިރިއުޅުން ހަޑިމުޑުދާރުވެގޮސް ކިލަނބުކުރި، އެންމެ މުހިންމު އެއްސަބަބެވެ. މުހައްމަދު ނަޝީދު ގެ ބަޔާނުގައި އޭނާ މި މީހުންގެ ގުޅުމަށް އަލިއަޅުވާލާފައި ވެއެވެ.\n“… ދިވެހިރާއްޖޭގެ ސިޔާސީ މަސްރަހު ބިނާވެއޮތީ ވެރިކަން ކުރާ އާއިލާއިން އެބައިމީހުންގެ ވެރިކަން ދެމެހެއްޓުމަށް ކުރާ މަސައްކަތްތަކުގެ މައްޗަށެވެ. ޚާއްސަގޮތެއްގައި، އެހާ ފަސޭހަނޫން ގުޅުމެއްގެ ދަށުން، އަދި ބައެއް ފަހަރަށް ސިއްރުސިރުން ދެބަސްވެވޭ ހިނދު ކޯޅުންގަނޑު ފަޅައިގެންދާ، އިސް ދެ އާއިލާއެއް ގާއިމުވެ އޮވެއެވެ. މިދެއާއިލާގެ އެންމެ އިސް ދެ ޝަޚްސިއްޔަތަކީ ރައީސް މައުމޫނާއި، އިލްޔާސް އިބްރާހިމެވެ. މިދެ ބޭފުޅުންނަކީ ދިވެހިރާއްޖޭގައި ވާދަވެރި ބާރުވެރި ދެޝަޚްސެވެ. މިދެބޭފުޅުން ގުޅިފައިވަނީ އިލްޔާސްގެ ކޮއްކޮ ނަސްރީނާ އާ ރައީސް މައުމޫނާ ކުރެވިފައިވާ ކައިވެނީގެ ގުޅުމުންނެވެ. އަޅުގަނޑުމެންގެ އާއިލާތަކަކީ ސަގާފީގޮތުން މައިމީހާގެ ބާރު އިސް އާއިލާތަކެކެވެ.\nއެހެންކަމުން، ދިވެހިރާއްޖޭގައި ހުރި އެންމެ ބާރުވެރި މީހަކީ ނަސްރީނާކަމަށް ވަކާލާތު ކުރެވިދާނެއެވެ. އަޅުގަނޑުގެ ނަޒަރިއްޔާގައި ރައީސް މައުމޫނާއި، އިލްޔާސާއި، ނަސްރީނާ އަކީ އެކަކު އަނެކެއްގެ ޚިޔާނާތްތެރި، އިއްޒަތުއްނަފްސު ކިލަނބުވެ ހައްދު ފަހަނައަޅާފައިތިބި ތިން މީހުންނެވެ…” (މުހަންމަދު ނަޝީދު/ވިޓްނަސް ރިޕޯޓް/2004)\nމިފަދަ އާއިލީ ބާރެއްގެތެރޭގައި ދިވެހިން ފިތިފައިތިބޭތާ ތިރީހަކަށް އަހަރު ފާއިތުވެދިޔައިރު، ދިވެހިންނަށް މިލިބުނީ އެމީހުންގެ ޒަމާންވީ ތާރީޚުގައި ދުވަހަކުވެސް ނުލިބޭފަދަ ފުރުސަތެކެވެ. ޑިކްޓޭޓަރު މައުމޫނާއި އޭނާގެ ދަހިވެތި އަނބިކަނބުލޭގެ ހަދާފައިވާ ޖަލުންނުކުތުމުގެ ޗާންސެވެ. ޚުދުމުޚްތާރުކަމުގެ ޗޭނުތަކުން ފިރުކި ތެދުވެ މިނިވަނުންނަން ވެވޭނީ، މިއަންނަ ރިޔާސީ އިންތިޚާބުގައި ވޯޓުފޮށި މެދުވެރިކޮށް މައުމޫނު ބޭރުކޮށްލައިގެންނެވެ. ދިވެހިންގެ މުސްތަގްބަލް އުޖާލާވުމަށްޓަކައި ބޭނުންވަނީ ހަމަ އެންމެ ކަމެކެވެ.\nއެންދެރިމާގެއާއި ކާމިނީގޭ އާއިލާއިން ރާވާފައިވާ މަޅިތަކުގައި މިފަހަރު ނުޖެހި، ތިމާމެންގެ އަމިއްލަ އުއްމީދުތަކަށް ވިސްނާ، މައުމޫނަށް އެންމެ ވޯޓެއްވެސް ދިނުމަށް ނޫނެކޭ ބުނުމެވެ.\nމައުމޫނަށް ނޫނެކޭ ބުނާށެވެ.\nުފުރަތަމަ ބަައި ކިޔާލުމުން ހަސަން ސައީދު ގެ ސިފަ ފެންނަނީ\nComment by aishath gadhir — September 29, 2008 @ 4:46 am\nމަތީގަައިވާ ކޮމެންޓައް: ތިޔަވިސްނުން ދޫކޮށްފަ މައުމޫނު ވެރިކަމުން ބާލަން އުޅެމާހިނގާށެވެ.\nComment by Anonymous Coward — September 29, 2008 @ 8:52 am\nއަންނިގެ ވިސްނުމަށް ހިތްވަރު ދެން. ތިޔައީ ދިވެހިންގެ އިހްސާސްތައް ދަންނަ ބޭފުޅެއް.\nComment by Anonymous — September 29, 2008 @ 1:38 pm\nމައުމޫނު ވެރިކަމުން ބޭލިއްޖެ. އެހެން ނަމަވެސް، އޭނާ އަކީ ސިފަ ބަދަލު ކުރުމުގެ މާހިރެއް\nComment by aishath gadhir — September 29, 2008 @ 5:03 pm


Miadhu Ves Raajje Ah Moosun Goas - Vaguthu\nމިއަދު ވެސް ރާއްޖެ އަށް މޫސުން ގޯސް\nމިއަދު ވެސް ރާއްޖޭގެ ބޮޑު ސަރަހައްދަކަށް މޫސުން ގޯސް ކަމަށް މޫސުމާއި ބެހޭ ގައުމީ އިދާރާ އިން ވިދާޅުވެއްޖެއެވެ.\nމޫސުމާއި ބެހޭ ގައުމީ އިދާރާ އިން ވަނީ މިއަދު ހެނދުނު 07:00 އިން ފެށިގެން ބޮޑު ސަރަހައްދަކަށް ވައިޓް އެލާޓް ވެސް ނެރެފައެވެ. ވައިޓް އެލާޓް ނެރެފައި ވަނީ ހއ.އަތޮޅުން ފެށިގެން ތ.އަތޮޅާއި ދެމެދުގެ ސަރަހައްދުތަކަށެވެ. އެލާޓް ނެރެފައި ވަނީ މެންދުރު ފަހު 13:00 އާއި ހަމައަށެވެ.\nމޫސުމާއި ބެހޭ ގައުމީ އިދާރާ އިން ވިދާޅުވީ ކުރިއަށް އޮތް 24 ގަޑިއިރު ވެސް ރާއްޖޭގެ އެކިހިސާބަށް ވިއްސާރަކުރާނެ ކަމަށާއި އަދި ބައެއް ރަށްތަކަށް ބޯކޮށް ވާރޭވެހި ގުގުރުންވެސް އެކަށީގެންވާ ކަމަށެވެ.\nވައިޖެހޭނީ މެދުތެރެއާއި ދެކުނު އަތޮޅުތަކަށް ހުޅަނގުދެކުނާއި ހުޅަނގުން ގަޑިއަކު 17 މޭލާއި 27 މޭލާ ދެމެދުގެ ބާރުމިނުގައި، އުތުރުގެ އަތޮޅުތަކަށް ގަޑިއަކު 10 މޭލާ 18 މޭލާ ދެމެދުގެބާރުމިނުގައި ކަމަށް ލަފާކުރެވެއެވެ. އަދި ވިލާގަނޑުގައި ގަޑިއަކު ގާތްގަނޑަކަށް 45 މޭލަށް ވައިގަދަވާނެ ކަމަށް ލަފާކުރެވޭ ކަމަށް ވެސް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nއުތުރު އަތޮޅުތަކުގެ ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެ ކަމަށާއި އަދި މެދުތެރެއާއި ދެކުނުއަތޮޅުތަކުގެ ކަނޑުތަށް ޢާންމުގޮތެއްގައި ގަދަވާނެ ކަމަށް މޫސުމާއި ބެހޭ ގައުމީ އިދާރާ އިން ވިދާޅުވިއެވެ.\nއޮކްޓޯބަރ 3, 2018 09:26\nޔެސްްސްސް.......... ވަރަށް ކަނޑު ގަދަ


City aaeku hadhaafaivaa ebbasvun Gabriel Jesus aa kohffi\nކުޅިވަރު - މެންޗެސްޓާ ސިޓީ\nސިޓީއާއެކު ހަދާފައިވާ އެއްބަސްވުން ގެބްރިއެލް ޖީސަސް އައުކޮށްފި\nއޭނާ ވަނީ ކޮންޓްރެކްޓް އިތުރު ފަސް އަހަރަށް އިތުރުކޮށްފައި\nކ. މާލެ3އޯގަސްޓު 2018 | ހުކުރު 19:20 2,103\nމެންޗެސްޓާ ސިޓީއަށް ކުޅެމުން އަންނަ ބްރެޒިލްގެ ފޯވާޑް ގެބްރިއެލް ޖީސަަސް - ގެޓީ އިމޭޖާސް\nމެންޗެސްޓާ ސިޓީއަށް ކުޅެމުން އަންނަ ބްރެޒިލްގެ ފޯވާޑް ގެބްރިއެލް ޖީސަސް އެ ކްލަބާއެކު ހަދާފައިވާ އެއްބަސްވުން އައުކޮށްފިއެވެ.\nއޭނާ ވަނީ ސިޓީއާއެކު ހަދާފައިވާ ކޮންޓްރެކްޓް ފަސް އަހަރަށް އިތުރުކޮށްފައެވެ. 2017 ވަނަ އަހަރުގެ ޖެނުއަރީ މަހު ބްރެޒިލްގެ ޕަލްމެއިރާސްއިން ސިޓީއަށް ބަދަލުވުމަށްފަހު އޭނާ ވަނީ ސިޓީގައި ހޭދަކުރި ފުރަތަމަ 18 މަސް ދުވަހުގެ ތެރޭގައި އެޓީމަށް ކުޅުނު 53 މެޗުގައި 24 ލަނޑު ޖަހާފައެވެ. މި އެއްބަސްވުމާއެކު އުމުރުން 21 އަހަރުގެ ޖީސަސް ޕެޕް ގާޑިއޯލާގެ ސިޓީއާއެކު 2023 ވަނަ އަހަރުގެ ނިޔަލަށް މަޑުކުރާނެއެވެ. މި އެއްބަސްވުމާއެކު އޭނާގެ ރިލީޒް ފީ ބޮޑުވާނެ ކަމަށް ބެލެވޭއިރު ސިޓީއިން އޭނާގެ އައު ރިލީޒް ފީ ހާމަކޮށްފައެއް ނުވެއެވެ.\nސިޓީގެ ރަސްމީ ވެބްސައިޓާއި ވާހަކަ ދައްކަމުން ޖީސަސް ބުނީ ސިޓީގެ ސަޕޯޓަރުންގެ ފަރާތުން ލިބުނީ ވަރަށް ރަނގަޅު އެއްބާރުލުމެއް ކަމަށާއި އެކަމަށް ވަރަށް ބޮޑު ޝުކުރެއް އަދާކުރަން ބޭނުންވާ ކަމަށެވެ. ސިޓީއާއި ގުޅުމަކީ އޭނާގެ ހަޔާތުގައި ނެެގި އެންމެ ރަނގަޅު ނިންމުން ކަމަށާއި ސިޓީގައި ހުރުގެން ޕްރޮފެޝަނަލް ކުޅުންތެރިޔެއްގެ ގޮތުގައި ވަރަށް ބޮޑު ކުރިއެރުންތަކެއް ލިބެމުންދާ ކަމަށް ވެސް ޖީސަސް ބުނެފައިވެއެވެ. ގާޑިއޯލާ ވެސް ވަރަށް މުހިންމު ދައުރެއް އަދާކުރި ކަމަށާއި ކްލަބްގެ ފަރާތުން މިހާތަނަށް އޭނާއަށް ކޮށްދިން ހުރިހާ ކަމަކަށް ވަރަށް ބޮޑަށް ޝުކުރު އަދާކުރަން ބޭނުންވާ ކަމަށް ޖީސަސް ހާމަކުރިއެވެ.\nސިޓީގެ ޑިރެކްޓަރ އޮފް ފުޓްބޯޅަ ޓިޒްކީ ބެގްރިސްޓިއަން ބުނީ ޖީސަސްއަކީ ދުނިޔޭގެ ފުޓްބޯޅައިގައި ހަރަކާތްތެރިވަމުން އަންނަ އެންމެ މޮޅު ޒުވާން ފޯވާޑުންގެ ތެރޭގައި ހިމެނޭ ކުޅުންތެރިޔެއް ކަމަށާއި ގާޑިއޯލާ ވެސް ޖީސަސްއާއެކު ކުރިޔަށް ދާން ބޭނުންވާ ކަމަށެވެ.\nއަންނަ ސީޒަނުގައި ވެސް ޖީސަސް ސިޓީގެ ފުރަތަމަ އެގާރިން ޖާގަ ހޯދުމަށް ވާދަކުރަން ޖެހޭނީ އާޖެންޓީނާގެ ފޯވާޑް ސާޖިއޯ އަގުއޭރޯއާއިއެވެ.


Iraq Ah America Sifainge Bodu Faujeh Fonuvan Ninmaifi - Vaguthu\nއިރާޤުގައި ހުންނަ އެމެރިކާ އެމްބަސީ އަށް އިއްޔެ އިރާޤު ރައްޔިތުން ހަމަލާ ދިނުމުން އިރާޤުގައި ހުރި އެމެރިކާގެ މަސްލަހަތުތައް ހިމާޔަތް ކުރުމަށް ބޮޑު ލަޝްކަރެއް ފޮނުވަން ނިންމާފައިވާ ކަމަށް އެމެރިކާ އިން ބުނެފިއެވެ.\nއެމެރިކާގެ ދިފާޢީ ވަޒީރު މާކް އެޕާ ވިދާޅުވީ ބަޣުދާދުގައި ހުންނަ އެމެރިކާގެ އެމްބަސީއަށް ގެއްލުން ދިނުން އެއީ ކުޑަކަމެއްގެ ގޮތުގައި އެމެރިކާ އިން ނުބަލާނެ ކަމަށާއި އިރާޤުގައި ހުރި އެމެރިކާގެ މަސްލަހަތުތަކާއި އިރާޤުގައި ތިބި އެމެރިކާ ރައްޔިތުން ހިމާޔަތް ކުރުމަށް ސިފައިން ފޮނުވަން މިހާރު އެމެރިކާގެ ރައީސް ޑޮނަލްޑް ޓްރަމްޕް އަމުރު ކޮށްފައިވާ ކަމަށެވެ.\nއިރާޤަށް ފުރަތަމަ ފޮނުވަން ހަމަޖެހިފައި ވަނީ އެމެރިކާގެ 750 ސިފައިންނެވެ. އިރާޤަށް ފޮނުވާނީ އެމެރިކާގެ ކެރޮލައިނާގެ ފޯޑް ބްރެގްގައި ގާއިމުވެ ތިބޭ ސިފައިންގެ ތެރެއިން "82 ވަނަ އެއާބޯން ޑިވިޝަން" ނަމަކަށް ކިޔާ ލަޝްކަރުގެ ސިފައިންނެވެ. މިއީ ދާންޖެހުނު ކޮންމެ ތަނަކަށް ދިއުމަށް އަބަދުވެސް ކުއްލި ހާލަތުގައި އޮންނަ ސިފައިންގެ ލަޝްކަރެކެވެ.\n"ދުނިޔޭގެ ހުރިހާ ތަނެއްގައި ހުރި އެމެރިކާގެ މަސްލަހަތުތަކާއި އެމެރިކާގެ ރައްޔިތުން، އެމެރިކާ އިން ހިމާޔަތް ކުރާނެ. އިރާޤުގައި މިހާރު ހިނގަމުން އެގެންދާ ކަންކަމަކީ އެމެރިކާ ސަރުކާރުން ބަލައިގަންނަ ކަންކަމެއް ނޫން." ދިފާޢީ ވަޒީރު ވިދާޅުވިއެވެ.\nމިހާރު ފްލޮރިޑާގައި އާއަހަރުގެ ޗުއްޓީ ހޭދަކުރަމުން ގެންދާ އެމެރިކާގެ ރައީސް ޑޮނަލްޑް ޓްރަމްޕް ބުނީ އެމެރިކާގެ އެމްބަސީއަށް ދިން ހަމަލާ ވަރަށް އަވަހަށް ވަރަށް ފުރިހަމަ އަށް ކޮންޓްރޯލް ކުރެވިފައިވާ ކަމަށެވެ. "އިރާޤުގެ ބަޣުދާދަކީ، ލީބިއާގެ ބެންޣާޒީއަކަށް ނުވާނެ." ޓްރަމްޕް ބުންޏެވެ.\nލީބިއާގެ ބެންޣާޒީގައި ހުންނަ އެމެރިކާގެ އެމްބަސީއަށް 2012 ވަނަ އަހަރު ހަމަލާދީ އެމެރިކާގެ ސަފީރު ހިމެނޭ ހެން އެމެރިކާގެ ހަތަރު ރައްޔިތަކު އަވަހާރަކޮށްލިއެވެ.\nއިރާޤުގެ ބަޔަކު އިއްޔެ އެމެރިކާ އެމްބަސީއަށް ހަމަލާދިނީ އިރާޤުގައި ހަރަކާތްތެރިވާ ޝީޢީ ހަނގުރާމަވެރިންނަށް އަމާޒުކޮށް ދާދިފަހުން އެމެރިކާ އިން ވައިގެ ހަމަލާތަކެއް ދިނުމުންނެވެ.\nޖެނުއަރީ 1, 2020 16:49\nސޮލީބީން ބިރުގަނެއްޖެ ސާބަހޭ މުޖާހިދީން ހިތްވަރުކޮށްލާ ހިތްވަރުކޮށްލާ ހިތްވަރުކޮށްލާ\nޖެނުއަރީ 1, 2020 17:40\nއެމެރިކާ ބަލިވާނެ މުސްލިމުންގެ އަތުން. އެދުވަސް ވަރަށް ގާތް އިން ޝާ الله.\nޖެނުއަރީ 2, 2020 01:09\nޖެނުއަރީ 2, 2020 16:48\nބަލަ އެމެރިކާޔަށް ބޭނުންއިރަކު ބޭނުން ގައުމަކަށް އެރެންޏަމު އިންޑިޔާއަށްވެސް މިސަރަހައްދުގެ ގައުމުތަކަށް އެރޭނެ، ޚާއްސަކޮށް ދިވެހިރާއްޖެ މިކިޔ/ަ ގައުމަކީ އިންޑިޔ/ަގެ ބަޔެއް!


SunOnline: La Liga: League ge furathama matchun molhuve Real in feshun rangalhu kohfi\nޢަބްދުﷲ އައިމަން 18 Aug 2019, 10:58\nސްޕެނިޝް ލީގުގައި ރޭ، ރެއާލް މެޑްރިޑާއި ސެލްޓާ ވީގޯ ބައްދަލު ކުރި މެޗުގެ ތެރެއިން: އެ މެޗު 1-3 ގެ ނަތީޖާއަކުން ކާމިޔާބު ކުރީ ރެއާލް --- ފޮޓޯ// ސަޗާ ޕިސަނީ\nސީޒަން ބްރޭކަށްފަހު ޔޫރޮޕު ލީގުތަކުގެ ކުޅުން މިހާރު އަލުން ފަށާފައިވާއިރު، ސްޕެނިޝް ލީގުގައި ރޭ ރެއާލް މެޑްރިޑް ކުޅުނު ފުރަތަމަ މެޗުގައި ސެލްޓާ ވިގޯ ގާތުން ފަސޭހަކަމާ އެކު މޮޅުވެއްޖެ އެވެ.\nސްޕެނިޝް ލީގުގެ އެންމެ ކާމިޔާބު ޓީމު ކަމަށްވާ ރެއާލް މެޑްރިޑުން ރޭ ސެލްޓާ ވީގޯއާ ދެކޮޅަށް ކުޅުނު މެޗުން އެ ޓީމުން މޮޅުވީ 1-3 ގެ ނަތީޖާއަކުންނެވެ. ވޭތުވެ ދިޔަ ސީޒަނުގައި ކުރިމަތިވި ބޮޑު ނާކާމީޔާބީއަށްފަހު ބޮޑެތި ބަދަލުތަކާ އެކު ރެއާލުން އައު ސީޒަނާ ކުރިމަތިލި އިރު މިއީ އެ ޓީމަށް ރަނގަޅު ފެށުމެކެވެ.\nކުލަބުގެ ރެކޯޑް އަގަކަށް މިފަހަރުގެ ސީޒަނަށް ރެއާލުން ގެނައި ބެލްޖިއަމްގެ ފޯވާޑް އެޑެން ހަޒާޑް ރޭގެ މެޗުގައި އަނިޔާގެ ސަބަބުން ކުޅެފައެއް ނުވެ އެވެ. ނަމަވެސް ކުލަބު ދޫކޮށް މީގެ ކުރިން ދާން އަންގާފައިވާ ގެރެތް ބޭލް ވަނީ ރޭގެ މެޗުގައި ކުޅެ ރެއާލުން ހޯދި މޮޅުގައި ބޮޑު ހިއްސާއެއް ވެސް ވެފަ އެވެ.\nރޭގެ މެޗު ފެށިގެން ދެ ޓީމުން ވެސް ޖުމްލަ ގޮތެއްގައި ހަމަހަމަ ކުޅުމެއް ދެއްކި އިރު ލިބުނު ފުރުސަތެއްގެ ބޭނުން ހިފާ ރެއާލަށް ލީޑު ނަގައިދިނީ ވޭތުވެ ދިޔަ ސީޒަނުގައި އެ ޓީމަށް އެންމެ ގިނަ ގޯލު ޖަހައިދިން ކަރީމް ބެންޒީމާ އެވެ. ރެއާލް މެޑްރިޑުގެ ލެޖެންޑް ކުރިސްޓިއާނޯ ރޮނާލްޑޯ އެ ކުލަބު ދޫކޮށްލުމާ ގުޅިގެން ބެންޒީމާ އަންނަނީ ރޮނާލްޑޯ ނެތްތަން ފޫބައްދަން ބުރަ މަސައްކަތްތަކެއް ކުރަމުންނެވެ.\nރެއާލްގެ ގޯލާ އެކު ސެލްޓާއިން ކުޅުން ރަނގަޅުކޮށް ގޯލެއް ޖަހަން މަސައްކަތް ކުރި އެވެ. ލިބޭ ކައުންޓާ އެޓޭކް ފުރުސަތުތަކުގައި ސެލްޓާއިން ރެއާލްގެ ގޯލަށް ނުރައްކާ ކުރަމުން ދިޔަ އިރު އެ ޓީމުގެ ފަހަތަށް ކުޅޭ ކުޅުންތެރިންނާއި ކީޕަރުގެ ހުށިޔާރު ކަމުން އެ ބޯޅަތައް ވަނީ ދިފާއު ކޮށްފަ އެވެ.\nދެވަނަ ހާފު ފެށުނު ތަނާހެން ރެއާލްގެ މެދުތެރެ ބަލަހައްޓަމުން އަންނަ ލޫކާ މޮޑްރިޗަށް ވަނީ ރަތް ކާޑު ދައްކާފަ އެވެ. އިދިކޮޅު ޓީމުގެ ކުޅުންތެރިއެއްގެ ފަޔަށް ދަށްފައި އެޅި ކަމަށް ނިންމާ މޮޑްރިޗަށް ދެއްކި ރަތް ކާޑުގެ ފައިދާ ސެލްޓާއަށް ނުހިފި އުޅެނިކޮށް ރެއާލުން އަނެއްކާވެސް ވަނީ ގޯލެއް ޖަހައި ލީޑު ފުޅާ ކޮށްފަ އެވެ. އެ ގޯލު އެ ޓީމަށް ކާމިޔާބުކޮށްދިނީ ޓޯނީ ކްރޫސް އެވެ.\nކްރޫސްގެ ގޯލާ އެކު ސެލްޓާ ކުޅުމުގެ އޮއެވަރަށް ބަދަލުތަކެއް ގެނެސް އެޓޭކްތައް އިތުރު ކުރި އެވެ. ނަމަވެސް އެ ޓީމުން ކުރި މަސައްކަތަށް އިތުރު އުނދަގުލެއް ދިމާވީ މެޗުގެ 80 ވަނަ މިނަޓުގައި ލޫކަޒް ވަޒްކުއޭޒް ރެއާލަށް ތިން ވަނަ ގޯލެއް ޖަހައިދިނުމުންނެވެ.\nނަމަވެސް ސެލްޓާއިން އެއަށްފަހު ވެސް ހިތްވަރާ އެކު ކުޅެ މެޗު ނިމުމުގް ކުރިން ވަނީ ސުން ކަނޑުވާފަ އެވެ. މެޗުގެ އިތުރު ވަގުތުގައި އެ ޓީމަށް ގޯލު ކާމިޔާބު ކޮށްދިނީ އައިކާ ލޮސާޑޯ އެވެ.


Vaccin aai Autism aai gulhume neh: Dhiraasa – adduLIVE\nވެކްސިންއާއި އޯޓިޒަމް އާއި ގުޅުމެއް ނެތް: ދިރާސާ\nJan 21, 2020, 12:41 އަމީރާ\nޑެންމާކުގައި ދާދި ފަހަކަށް ހެދި ރިސަރޗަކުންވެސް ވެކްސިންއާއި އޯޓިޒަމާއި އެއްވެސް ގުޅުމެއް ނެތްކަން ހޯދިއްޖެއެވެ. މި ރިސަރޗް ކުރިއަށް ގެންގޮސްފައިވަނީ ހިމަބިހި، ކޯފުއްޕި އަދި ރުބެއްލާ ވެކްސިން ދީފައިވާ އެޤައުމުގެ 650،000 އަށްވުރެ ގިނަ ކުދިން ހިމަނައިގެންނެވެ.\nސައިންސާއި ޕަބްލިކް ހެލްތުގެ ދާއިރާގައި ވެކްސިންއާއި އޯޓިޒަމާއި ދެމެދު އެއްވެސް ގުޅުމެއް ނެތްކަން ކަނޑައެޅިފައިވާތާ އެތައް ޒަމާނެކެވެ. ނަމަވެސް، އެތައް ހޯދުމެއްގެ މައްޗަށް ބިނާކޮށް މެޑިކަލް ލިޓަރޭޗަރއިން ބޭރުކޮށްފައިވާ، މީގެ 20 ވަރަކަށް އަހަރު ކުރިން ޝާއިރުކުރެވުނު ކުޑަ ހޯދުމަކަށް ބިނާކޮށް އަދިވެސް އެތައް ބަޔަކު ދަނީ މިދެކަން ގުޅުވަމުންނެވެ.\nނަމަވެސް، މުޅި ދިވެހި ރާއްޖޭގެ އާބާދީއަށްވުރެވެސް ބޮޑު، 1999 ވަނަ އަހަރާއި 2010 ވަނަ އަހަރާއި ދެމެދު އުފަންވެފައިވާ 657،461 ކުދިން ހިމެނޭގޮތަށް ހިންގުނު މި ހޯދުމުގެ އަލީގައި ވެކްސިންއާއި އޯޓިޒަމްއާއި ގުޅުމެއް އޮންނަކަމަށް ޤަބޫލުކުރާ ޤަބޫލުކުރުމުގެ އެއްވެސް ޖާގައެއް ނެތެވެ. ނަމަވެސް އަދިވެސް އެތައް ބަޔަކުދަނީ މިކުށްހީގެ މައްޗަށް ބިނާކޮށް ދެލޯ ނޭދޭފަދައިން އެދޭ އަމިއްލަ ކުދިން ބަލީގެ ނުރައްކަލަށް އެއްލާލަމުންނެވެ.\n2019 ވަނަ އަހަރުގެ މާރޗުމަހު އެނަލްސް އޮފް އިންޓަރނަލް މެޑިސިންގައި ޝާއިރުކުރެވުނު މިހޯދުންތަކަކީ ކޯޕަންހޭގަންގެ ސްޓެޓެންސް ސެރަމް އިންސްޓިޓިއުޓްގެ ސައިންސްވެރިންގެ ހޯދުމެކެވެ. މީގެ ތެރެއިން ބައެއް ސައިންޓިސްޓުންވަނީ މީގެ ކުރިން ހަމަ މި މަޢުޟޫއަށް ނިއު އިންގްލޭންޑް ޖަރނަލް އޮފް މެޑިސިންގައި 2002 ވަނަ އަހަރު ހޯދުންތަކެއް ޝާއިރުކޮށްފައެވެ. އެހޯދުންތަކަކީ 1991 ވަނަ އަހަރާއި 1998 އާއި ދެމެދު އުފަންވެފައިވާ 537،303 ޑެންމާކު ކުދިންގެ މައުލޫމާތަށް ބިނާކޮށް ޝާއިރުކުރެވުނު ހޯދުންތަކެެކެވެ.\nމިހޯދުންތައް ދެވަނަ ފަހަރަށް ޔަޤީންކުރަން ޖެހުނު ސަބަބުވެސް އެ ސައިންސްވެރިން ވަނީ ހާމަކޮށްފައެވެ. އެގޮތުން ޑރ. އެންޑަރސް ހްވީޑް ވިދާޅުވީ މިކަން ކުރަން ޖެހުމުގެ އެންމެ ބޮޑު ސަބަބަކީ ވެކްސިންއާއި މެދު ބިރުވެރިކަމެއް އޮންނަން ނުޖެހޭ އިރުވެސް މީހުންގެ ހިތްތަކުގައި ޝައްކުތަކެއް ހުރުމުން އެކަން ފިލުވުމެވެ.\n"ވެކްސިންގެ ސަބަބުން އޯޓިޒަމް ޖެހޭ ވާހަކަ އަދިވެސް ދަނީ ފެތުރެމުން. އަދި އެންޓި-ވެކްސް މޫވްމެންޓްވަނީ މިވީ 15 ވަރަކަށް އަހަރު ތެރޭ ބޮޑުވެފަ." އޭނާ ސްޓެޓްއަށް ކިޔާދިނެވެ. "މިހާރު މިފެންނަ ޓްރެންޑަކީ ވަރަށް ފިކުރު ބޮޑުވާންޖެހޭ ކަމެއް."\nމިހޯދުންތައް ތަކުރާރު ކުރަން ޖެހުމުން އެހެން ހޯދުންތައް ހޯދުމުގެ ބަދަލުގައި މިކަމަށް އިތުރު އިސްކަމެއް ދިނުމުން ފާޑުކިޔުންތައް އަމާޒުވިނަމަވެސް، ޑރ.ހްވިޑް ވިދާޅުވީ މިހާ ބޮޑު ދިރާސާއަކުން އެމްއެމްއާރު ވެކްސިންއާއި ގުޅިގެން ފެތުރޭ އިތުރު ތުހުމަތުތަކަށްވެސް ޖަވާބު ހޯދިފައިވާކަމަށެވެ.\nއެގޮތުން އޯޓިޒަމް ޖެހުމުގެ ފުރުސަތު އޮންނަ ކުދިންނަށް ވެކްސިން ދިނުމުން އެކުދިންނަށް އޯޓިޒަމް ޖެހުމުގެ ފުރުސަތު އިތުރަށް ބޮޑުވާކަމަށް ކުރެވޭ ތުހުމަތަށްވަނީ މި ހޯދުންތަކުން ރައްދެއް ދީފައެވެ. މިހާލަތުގައި އޯޓިޒަމް ޖެހުމުގެ ފުރުސަތު އޮންނަ ކުދިންް ކަމުގައި ބަޔާންކުރަނީ އެއްބަނޑު އެއްބަފާ ކުއްޖަކަށް އޯޓިޒަމް ޖެހިފައި ހުންނަ ކުދިންނެވެ.\n"އެމްއެމްއާރު ވެކްސިންއަށްފަހު އޯޓިޒަމް ޖެހުމުގެ ފުރުސަތު ބޮޑުކަމަށް ތާއީދުކުރެވޭ އެއްވެސް ގުޅުމެއް ނުހޯދޭ. ޙާއްސަކޮށް މާހައުލާއި އާއިލީގޮތުން އޯޓިޒަމް ޖެހިދާނެކަމަށް ބުނާ ކުދިންނަށް އެމްއެމްއާރު ވެކްސިން ދިނުމުގެ ފަހުން އޯޓިޒަމް ޖެހޭކަމަށް ނުދައްކާ؛ އަދި އެމްއެމްއާރު ވެކްސިން ޖެހުމަށްފަހު ވަކި ދުވަސްވަރެއްގައި އޯޓިޒަމް ޖެހޭކަމުގެ ހެއްކެއް ވެސް ނެތް." ހްވިޑް އާއި އޭނާގެ ޓީމުން ޝާއިރުކުރިއެވެ.\nމިފަދަ ހޯދުންތަކަށް ބިނާކޮށް އެތައް ޑޮކްޓަރުންނާއި ކަމާބެހޭ ފަރާތްތަކުން ދަނީ ވެކްސިން ދިނުމުގެ މުހިންމުކަން ބަޔާންކޮށް، ވީހާވެސް އަވަހަކަށް ވެކްސިން ދިނުމަށް ގޮވާލަމުންނެވެ. ރާއްޖޭގައިވެސް ވެކްސިން ދިނުމަށް ދެކޮޅު ހަދާ މީހުން ވަނީ މިފަހަކަށްއައިސް އިތުރުވެފައެވެ. އަދި 2009 ވަނަ އަހަރުން ފެށިގެން ރާއްޖޭގައި ހިމި ބިހި ޖެހިފައިވާ މީހަކު ފެނިފައިނުވި ނަމަވެސް މި މަހުގެ ތެރޭގައި، ވެކްސިން ނުޖެހުމުގެ ސަބަބުން މި ބަލިިވަނި އަލުން ރާއްޖެއިން ފެނި، ފެތުރެން ފަށާފައެވެ.\nމިދިޔަ އަހަރު ޤާނޫނަށް ގެނެސްފައިވާ ބަދަލުން މިހާރު ކުޑަކުދިންނަށް ވެކްސިން ނުދިނުމަކީ ޤާނޫނީ ކުށެކެވެ.\nމި ހޯދުންތަކާއި ބެހޭ ގޮތުން އެނަލްސް ގައި ޝާއިރުކޮށްފައިވާ ލިޔުން ކިޔުއްވުމަށް:


Liverpool aai Chelsea evvaru, Manchester United ah hiydhathikan | Mihaaru\nޗެލްސީގެ ވިލިއަން (މ) ކައުންޓާ އެޓޭކެއްގައި އަރާއިރު ލިވަޕޫލުގެ ވެން ޑައިކް (ވ) އާއި ޖޯ ގޯމޭޒްގެ ހުއްޓުވަނީ. --ފޮޓޯ: އޭއެފްޕީ\n30 ސެޕްޓެމްބަރ 2018 - 08:59\nލިވަޕޫލާއި ޗެލްސީ އެއްވަރުވުމުން އޭގެ ފައިދާ ކުރީ މެންޗެސްޓާ ސިޓީ އަށެވެ. އަމިއްލަ ދަނޑުގައި ބްރައިޓަން އަތުން 2-0 އިން މޮޅުވެގެން ސިޓީ ވަނީ ލީގުގެ އެއް ވަނައިގައި އޮތީ ހަތް މެޗުން 19 ޕޮއިންޓާ އެކު އެވެ. ދެ ވަނައިގައި އޮތް ލިވަޕޫލަށް ވެސް ހަތް މެޗުން 19 ޕޮއިންޓް ލިބިފައިވާއިރު، ސިޓީ އަށް ކުރި ލިބެނީ ފައިދާ ލަނޑުންނެވެ. ޗެލްސީ ތިން ވަނައިގައި އޮތީ ހަތް މެޗުން 17 ޕޮއިންޓާ އެކު އެވެ.\nމިދިޔަ ބުދަ ދުވަހުގެރޭ ކުޅުނު ލީގު ކަޕް މެޗުގައި ލިވަޕޫލާ ދެކޮޅަށް ބަދަލު ކުޅުންތެރިއެއްގެ ގޮތުގައި ނުކުމެ ޗެލްސީގެ އެޑެން ހަޒާޑް ވަނީ އެޓީމު މޮޅުކޮށްދިނުމުގައި މުހިއްމު ދައުރެއް އަދާކޮށްފަ އެވެ. ރޭގެ މެޗުގައި ޗެލްސީ އަށް ލީޑުނަގައިދިނީ ވެސް ހަޒާޑް އެވެ. ފުރަތަމަ ހާފު ނިމުމުގެ ކުރިން ލިވަޕޫލަށް ނަތީޖާ ހަމަހަމަ ކޮށްދޭން މުހައްމަދު ސަލާހު ޖެހި ބޯޅަ ގޯލުގެ ރޮނގު މަތިން ސަލާމަތްކުރީ ޗެލްސީގެ ޑިފެންޑަރު އެންޓޯނިއޯ ރޫޑިގާ އެވެ.\nދެ ވަނަ ހާފުގައި ޗެލްސީ އަށް ލީޑުފުޅާކޮށްދޭން އެޑެން ހަޒާޑަށް ލިބުނު ރަނުގެ ފުރުސަތުން އޭނާ ފޮނުވާލި ބޯޅަ ލިވަޕޫލްގެ ކީޕަރު އެލިސަން ބެކާ ވަނީ މަތަކޮށްފަ އެވެ. ލިވަޕޫލަށް ނަތީޖާ ހަމަހަމަ ކޮށްދޭން ޒެރްޑަން ޝަގީރީ އާއި ރޮބާޓޯ ފިރްމީނޯ އަށް ލިބުނު ފުރުސަތުތައް ކާމިޔާބުނުވި އެވެ. ލިވަޕޫލް ބަލިނުވެ ސަލާމަތްކޮށްދިން ލަނޑު ޖެހީ މެޗު ނިމެން މިނިޓަކަށް ވެފައި ވަނިކޮށް ޑެނިއަލް ސްޓަރިޖް އެވެ. ބަދަލު ކުޅުންތެރިއެއްގެ ގޮތުގައި ކުޅެން ނިކުތްތާ ގިނަ އިރުތަކެއް ނުވެ އޭރިއާ ބޭރުން ސްޓަރިޖް ޖެހި ބޯޅަ ގޯލުގެ ކަނަށް އަމާޒުވީ ޗެލްސީގެ ކީޕަރު ކެޕަ އަރިއްޒަބަލާގާ އަތްމަތިން ގޮހެވެ.\nޗެލްސީގެ ކޯޗު މައުރީޒިއޯ ސާރީ ބުނީ މިއީ ވަރަށް ބަލާލަން ހިތްގައިމު ފުރިހަމަ މެޗެއް ކަމަށާއި މެޗުގެ ފަހު ވަގުތުގައި ލިވަޕޫލުން ލަނޑު ޖެހި ނަމަވެސް ޝަކުވާކުރަން ބޭނުންނުވަނީ މިއީ އިންސާފުވެރި ނަތީޖާއެއް ކަމަށްވާތީ ކަމަށެވެ.\nޔުނައިޓެޑާ ދެކޮޅަށް އަމިއްލަ ދަނޑުގައި ކުޅުނު މެޗުގެ ފަސް ވަނަ މިނިޓްގައި ވެސްޓް ހޭމަށް ލީޑުނަގައިދިނީ ފިލިއްޕޭ އެންޑަސަން އެވެ. ފުރަތަމަ ހާފުގެ ފަހު މިނިޓްގައި ވެސްޓް ހޭމް އިން ލީޑުފުޅާކުރީ ޔުނައިޓެޑްގެ ވިކްޓަ ލިންޑެލޮފް އަތުން ބައިކޮޅަށް ވަން ގޯލަކުންނެވެ.\nބަދަލު ކުޅުންތެރިއެއްގެ ގޮތުގައި ކުޅެން ނުކުތް ޔުނައިޓެޑްގެ ޒުވާން ފޯވާޑް މާކަސް ރެޝްފޯޑް އެ ޓީމަށް ލަނޑެއް ޖަހައިދީ މެޗުގެ އުއްމީދުއާ ކޮށްދިން ނަމަވެސް ވެސްޓް ހޭމްގެ އޮސްޓްރިއާ ފޯވާޑް މާކޯ އާނައުޓޮވިޗް ވަނީ އެ ޓީމަށް ތިން ވަނަ ލަނޑެއް ޖަހައިދީ މެޗުގެ ތިން ޕޮއިންޓް ކަށަވަރުކޮށްދީފަ އެވެ.\nމިއީ ޔުނައިޓެޑްގެ ތާރީހުގައި އެ ޓީމު ލީގުގެ ފުރަތަމަ ހަތް މެޗުގެ ތެރެއިން ތިން މެޗުން ބަލިވި ދެ ވަނަ ފަހަރެވެ. މެޗަށް ފަހު ޔުނައިޓެޑްގެ ކޯޗު ހޯސޭ މޮރީނިއޯ ބުނީ ވެސްޓް ހޭމް އިން ފުރަތަމަ ޖެހި ގޯލަކީ އޮފްސައިޑް ގޯލެއް ކަމަށާއި ދެ ވަނަ ގޯލަކީ ޔުނައިޓެޑުން ޖެހި ބައިގޯލެއް ކަމަށެވެ. އަދި ޔުނައިޓެޑުން ގޯލެއް ޖަހާފައި ވަނިކޮށް އަނެއްކާ މެޗު ގެއްލުނީ ރެފްރީގެ ގޯސް ނިންމުމެއްގެ ސަބަބުން ވެސްޓް ހޭމް އިން ޖެހި ގޯލަކުން ކަމަށް ވެސް ބުންޏެވެ.\nރޭ އާސެނަލް ކުޅުނު މެޗުން އެ ޓީމު ވަނީ 2-0 އިން ވަޓްފޯޑް ބަލިކޮށްފަ އެވެ. އަދި ރަށުން ބޭރުގައި ހަޑްސްފީލްޑް އަތުން ޓޮޓެންހަމް ވަނީ 2-0 އިން މޮޅުވެފަ އެވެ. ޓޮޓެންހަމް ލީގުގެ ހަތަރު ވަނައިގައި އޮތީ ފަސް ވަަނައިގައި އޮތް އާސެނަލާ އެއްވަރަށް ހަތް މެޗުން 15 ޕޮއިންޓް ހޯދައިގެންނެވެ. ރޭގެ ބައްޔާ އެކު ޔުނައިޓެޑް ވަނީ ލީގުގެ 10 ވަނަ އަށް ވެއްޓިފަ އެވެ.\nމެންޗެސްޓާ ސިޓީ ޗެލްސީ ޓޮޓެންހަމް އިންގްލިޝް ޕްރިމިއާ ލީގް ލިވަޕޫލް\nވަރަށް ސަޅި މެޗެއް.. ޗެލްސީ އޮތީ ރަނގަޅުމަގުގައި.. މޮރީނިއޯ އަބަދުވެސް ކިޔަނީ ކައިގެންނޭ ފުރާނީ.. ނުކައެއްނުފުރާނަމޭ.. ބޮޑާކަމާ ކިބުރުވެރިކަމުން ތިމާގެ އުނިސިފަ ނުފެންނެ ކަމުގެ މިސާލެއްތިއީ..\nމަރުހަބާ އާސެނަލް ، މަރުހަބާ ލިވަޕޫލް.ލެޓްސް ޓޭކް އަ މޮމެންޓް ޓު ލާފް އެޓް މެންޔޫ.


Nasheed Ge Nuseedhaa Rahdheh Raees Solih Ah? - Vaguthu\n2 އަހަރު ކުރިން ( އޮގަސްޓް 20, 2019 )\nރައްޔިތުންގެ މަޖިލިސް ރައީސް މުހައްމަދު ނަޝީދު ބޭނުންފުޅުވި ގޮތައް "ސްޕަ ކޮމެޓީއެއް" ހެދުމަށް އެމްޑީޕީގެ ޕާލަމެންޓްރީ ގްރޫޕް އިން ރުހުން ނުލިބިފައި ވަނިކޮށް ރައްޔިތުންގެ މަޖިލީހުގެ ޖަލްސާއެއްގައި ނަޝީދު ރައީސް ޞާލިހަށް ނުސީދާ ރައްދެއް ދެއްވައިފި ކަމަށް ބެލެވިއްޖެއެވެ.\n"ސަރުކާރުގެ މެންބަރުންނެއް މިއަދު ރައްޔިތުންގެ މަޖިލީހުގައި ނެތް، ގާނޫނު ހެދުމުގެ ހުރިހާ ބާރު ލިބިގެންވަނީ މި މަޖިލީހަށް. ސަރުކާރުން މި މަޖިލީހަށް ބިލެއް ހުށަހަޅާނެ ހަގީގީ އުސޫލެއް ގާނޫނު އަސާސީއާ ގާނޫނުތަކުގައި ނެތް. ރައީސުލްޖުމްހޫރިއްޔާ އައްޔަނުކުރާ އަށް މެންބަރުން ނުވަތަ ރަދުން އައްޔަނުކުރާ އަށް މެންބަރުންނެއް މިއަދު ނެތް،" ނަޝީދު ވިދާޅުވިއެވެ.\nނަޝީދު މިހެން ވިދާޅުވީ "މަޖިލީހުގެ ސްޕަ ކޮމެޓީ" ފެއިލް ކޮށްލީ ރައީސް ޞާލިހްގެ "ފެކްޝަނުން" ކަމަށް ބައެއް ފަރާތްތަކުން ބުނަމުން ގެންދަނިކޮށެވެ.\nނަޝީދު ވިދާޅުވީ އައު ގާނޫނު އަސާސީގެ ދަށުން އައީ ގިނަ ޕާޓީ އެކުލެވޭ ސިޔާސީ ނިޒާމެއް ކަމަށެވެ.\n"ރައީސުލްޖުމްހޫރިއްޔާ އަކީ މޯލްޑިވިއަން ޑިމޮކްރެޓިކް ޕާޓީގެ ރިޔާސީ ކެނޑިޑޭޓު. މި އިއްޒަތްތެރި މަޖިލީހުގެ އަގުލަބިއްޔަތު މިއަދު ދިވެހި ރައްޔިތުން ދީފައިވަނީ މޯލްޑިވިއަން ޑިމޮކްރަޓިކް ޕާޓީގެ އިއްޒަތްތެރި މެންބަރުންނަށް،" ނަޝީދު ވިދާޅުވިއެވެ.\nނަޝީދު ވިދާޅުވީ ސަރުކާރުން ހުށަހަޅާ ބިލަކަށް ފުރިހަމަކަށް ގެނައުމުގެ މަސްއޫލިއްޔަތު އޮތީ މަޖިލީހަށް ކަމަށެވެ.\n"ސަރުކާރުން ހުށަހަޅާ ބިލަކަށް ތަނަވަސްކަމާ މުސްއްސަނދިކަމާ ފުރިހަމަކަށް ގެނައުމުގެ މަސްއޫލިއްޔަތު އޮތީ މި މަޖިލީހަށް،" ނަޝީދު ވިދާޅުވިއެވެ.\nނަޝީދު އުފައްދަވަން އުޅުއްވި "ސްޕަ ކޮމެޓީ" އަކީ މަޖިލީހުގެ ހުރިހާ ކޮންޓްރޯލެއް ނަޝީދުގެ އަތްޕުޅަށް ޖަމާ ކުރެއްވުމަށް އުފައްދަވާ ކޮމެޓީއެއް ކަމަށް ފާޑުކިޔާ ފަރާތްތަކުން ބުނެއެވެ. މިހާރު ވެސް ސަރުކާރު ހިންގުމުގެ ބާރުގެ ތެރެއަށް ނުފޫޒު ފޯރުވަން ނަޝީދު މަސައްކަތް ކުރައްވާ ކަމުގެ ތުހުމަތު ވަނީ ކުރެވިފައެވެ.\nއޮގަސްޓް 20, 2019 10:41\nއެބަޔަކު ހަލާކު ކުރާނެ ފަނި އުފެދޭނީ އެބަޔެއްގެ ތެތެއިން ކަމަށް ބުއްދިވެރިން ބުނޭ.\nއޮގަސްޓް 20, 2019 10:50\nނަސީދު މަސައްކަތް އެކުރަނީ ސަރުކާރުގެ ހުރިހާ ބާރެއް އޭނާގެ މުށުތެރެއަށް ލާން.\nނަސީދު ދެން ކޮން ގޮތަކަށް އުޅެންތަ މި އުޅުއްވަނީކީ އެއް! ރައީސް ސޯލިހު އެއީ ވަރަށް ޕޮޕިޔުލަރ ރައީސެއް، ރާއްޖޭގެ ގިނަ ރައްޔިތުންތަކެއް ލޯބިވާ ބޭފުޅެއް! ދެނެ އެ ބޭފުޅާ އަންޑާމައިން ކުރައްވަން އުޅުއްވުމަކީ ނަސީދަށް ހެއްދެވޭ ބޮޑު ބުލަންޑަރަކަށް ވާނީ، އަދި ރިޔާސީ ޓިކެޓު ތަބަކަށް ލާފަ ދެެއްވި ކަމަށް ވިޔަސް! ނަސީދު ދެން ހަމަ އެއްގޮތަކުން ނުވިއްޔާ އަނެއް ގޮތަކުން މި ބައްލަވަނީ ވެރިކަން ހިންގުމުގެ ނިޒާމު ގެ ތެރެއަށް ވަޑައިގެންނެވޭތޯ؟ މީ ދެން ކިހާ ދެރަ ކަމެއް ތޯ އަޅެ ފަހެ! މަޖްލިހުގެ ރައީސްކަންވެސް ހަމަ އޯކޭ އެއްނު! ދެން މާ އިސްމާޓެއް ވާންވެގެން ޕޮލިޓިކްސް ކުޅެ ރާއްޖެ ހަލަބޮލި ކުރައްވަން ނޫޅުއްވާށޭ ދެންނެވޭނީ!\nއޮގަސްޓް 20, 2019 16:59\nތަބަކަކަށްލާފަ އިބޫއަށްދޭން ނަޝީދު ދެކޮޅުހެދި ރާއްޖެތެރޭމީހެއްވީމަ. ނަޝީދު ބޭނުންވީ މާލޭގެ ޤަދަރުވެރި ޝިހާބައްދޭން. އެމްޑީޕީގެ ޤަޢުމީ މަޖިލިސް ބޭނުންވީ އިބޫއަށްދޭން.\nސުޕަ ކޮމެޓީ ހެދުމުގެ މައްސަލައަކީ ކޮބާ ؟ އެކަމަށްވެސް ބޭނުންވެގެން އެއުޅެނީ އަންނީ ނޫންތަ.\nއޮގަސްޓް 20, 2019 11:03\nނަޝީދުގެ ޕްލޭން ކާމިޔަބު ނުވުމަކީ ބޮޑު ކާމިޔާބީއެއް! ނަޝީދު ބޭނުން ކުޅިއެއް ނުކުޅެވެނެކަން ދެއްކީ އެމްޑީޕީ މެންބަރުންނަށް ޝުކުރިއްޔާ! ވެރިކަމުގެ ބަގުޑިބައްދަން ބޭނުން ނުވާ ބޭފުޅުން އެމްޑީޕީ ޕާލިމެންޓްރީ ގުރުއްޕުގައި ތިބިކަމީ އުފާވެރި ކަމެއް! ނަޝޫދު އާއި އެނާއަށް ބައްޔަތު ހިފައިގެން އެނާގާ އެޖެންޑާ ކުރިއަރުވާ މަދު ބަޔަކީ މިޤައުމެއްނޫން!\nކޮންމެކަމަކަށް ގާނޫނެއް އަދި ކޮމެޓީއެއް އޮންނާކަށް ނުޖެހޭނެ ރަށްޔިތުންނަށް އެއްވެސް ފައިދާއެއްހުރި މަސައްކަތެއް މިސަރުކާރަކުން ނުކުރެ ކުރާކަށް ނުވެސްއެގެ. ކުރަންހަދާނީ ކިހިނެއްކަމެއްވެސްނޭންގެ\nއޮގަސްޓް 20, 2019 11:58\nޢިއްޒަތްތެރި އައްމެމްބަރުންނެއް މިއަދު މަޖްލިހުގަނުތިބޭ އެހެންވީމާ މުޅިއޮޑީގާ ހަސަނުގެދެފައޭބުނާހެން މުޅިމަޖްލިހުގަ އަހަރެންގެ ހަތަަރެސްފައި އޮތުމަކުން މައްސަލައަކީކޮބާ\nއޮގަސްޓް 20, 2019 12:05\nއައްނި އަކަށް ވިއަސް އިބޫ އަކަށް ވިއަސް ވެރިކަމަށް އަރާމީހަކީ މަތިން ފައިބާ މީހަކަށް ހަދާކަށް ނުޖެހޭ. ހަގީގަތަކީ އައްނިއަކީ ވެސް އިބޫއަކީ ވެސް ޖަޒީރާގެ ހާލަތު ބަދަލު ކުރެވޭނެ ވަރުގެ ސިކުނޑިއަކާ ތަޖްރިބާއާ ކުޅަދާނަ ކަން ހުރި ބައެއް ނުނަކަން ގަބޫލު ކުރަންޖެހޭ. އައްނި ހީކުރަނީ ދޮން މީހުން ކޮޕީ ކުރީމާ ހުރިހާ ކަމެއް ނިމުނީހެން. އިބޫ ހީކުރަނީ އެންމެން ރުއްސައިގެން ނަނާ ކިޔާ ލޮއްސީމާ އެއޮތީ ހުރިހާކަމެއް ނިމިފާކަމަށް. އައްނި ހިތުން ދެކޮޅަށް ދުވެފާ މާ ހީވާގި މީހަކަށް ވެގެން މާ އެނަޖެޓިކް މީހަކށް ހެދިގަތީމާ އެއޮތީ ދޮަންމީހަކަށް ވެފާކަމަށް. ދޮންމީހަކަށް ވީމާ ހަދަށްވެސް ދެވުނީކަމަށް އައްނި ހީކުރަނީ. މީ ތިމީހުންގެ ފެންވަރަކީ.\nއޮގަސްޓް 20, 2019 12:12\nމި ގައުމު ސަލާމަތުގެ އައްސޭރިއަށް ގެންދެވޭނީ، މި ގައުމުގަ ޢަދުލުވެރިކަން ޤާއިމް ކުރެވޭނީ، މިގައުމަށް ފުރިހަމަ ޑިމޮކްރަސީއެއް ގެނެވޭނީ ސްޕަރ ކޮމެޓީ އެކުލަވާލައިގެން.. އެހެން ނޫންނަމަ މުޅި ގައުމު ހަލާކުވާނެ... މުޅި ގައުމު ބަނޑަށްޖެހިދާނެ... މީ ރައްޔިތުން ހިއްވަރާއެކު ސަލާމަތްވާންވީ ވަގުތު.\nއޮގަސްޓް 20, 2019 19:55\nކަންކަން ރަނގަޅު ކުރެވޭނީ ވަޢުދުވީގޮތަށް އެކަން ކަން ކުރަން އުޅެގެން. ދޯންޏެއް ބަދެވެނީ ރަނގަޅު ފަށަނެއް އަޅާ އޮނިގަނޑެއް ހަދައިގެން. ގެއެއް އިމާރާތް ކުރެވެނީ ރަނގަޅު ބިންގަލެއް އަޅާ ތަނބުތައް ޖަހައިގެން. އެގޮތުން، ޖޭއެސްސީ އިސްލާޙް ނުކޮށް ކުރެވޭ ކަންކަން ރަނގަޅުވާނެ ގޮތެއް ނެތް. މަޖިލީސް މެމްބަރުން ޒިންމާދާރު ކުރެވޭނެ ބާރު ރައީތުންނަށް ނުދީ އެތަން ރަނގަޅެއް ނުކުރެވޭނެ. އެކަންކަން ކުރަން ވަނީ ވަޢުދުވެ އެކަން ހަނދާން ނައްތާލާފަ ނުވަތަ އެގޮތުން ރައީތުން ހައްދާފައި.\nއޮގަސްޓް 20, 2019 12:26\nއޮގަސްޓް 20, 2019 12:39\nމީނަޔަކާހުރެ އިބުރާހީމަކައް ރައީސްކަމެއް ނުކުރެވޭނެ މިސޮރު މިވެރިކަމުގަ ގެންގޮސް ޖަލައްގަޅާލަ\nއޮގަސްޓް 20, 2019 12:51\nސަރުކާރު ފެއިލް ކޮށްލަން ފިނޭންސް އިން މަސައްކަތް ކުރާކަމަށް ވަރަށް ބޮޑަށް ބެލެވޭ ހެކިތައް އެބަހުރި. ސީދާ ކަންކަން ލަސްކުރުވާ، މީހުން އެބަތިބި.\nއޮގަސްޓް 20, 2019 13:03\nކީއްވެތޯ އަހަރެން ފޮނުވާ ކޮމެންޓް އަޕްލޯޑް ނުކުރަނީ.؟؟؟\nއޮގަސްޓް 20, 2019 13:53\nއޮގަސްޓް 20, 2019 13:55\nއޮގަސްޓް 20, 2019 14:09\nހީ ޑަަސަންޓު ވޯންޓު އެނީ އަދާ ޓުބީ ޕޮޕިއުލާ ދޭން ހިމް؟ މިއީ އަސްލަކީ\nއޮގަސްޓް 20, 2019 15:01\nނަޝީދު ދެން މޯދީގެ ޕާޓީއާ ގުޅިވަޑައިގެންނެވިއްޔާ ރަގަޅު ވާނީ.\nއޮގަސްޓް 21, 2019 03:19\nޔޭ ދޯސްތީ، ހަމް ނެހީ ޗޯޅޭންގޭ، އަންނި ބޭނުމީ ވެރިކަން\nއޮގަސްޓް 21, 2019 06:00\nއޮގަސްޓް 23, 2019 21:53\nނުބާ ނުލަފާ ސާތާނެއް ތީ??.


ހިތާމަނުކުރާށެވެ! Archives - މަހަލްދީބް ފައުންޑޭޝަން\nމުޤައްދިމާ الحمد لله رب العالمين، وصلى الله وسلم على نبينا محمد وعلى آله وصحبه وسلم، وبعد މި ފޮތަކީ ސަޢުދީ އަރަބިއްޔާގެ މަޝްހޫރު ދީނީ ޢިލްމުވެރިޔާ ފަޟީލަތުއްޝައިޚް ޢާއިޟް އަލްޤަރްނީ ލިޔުއްވާފައިވާ "لا تحزن" މި ފޮތުގެ އިނގިރޭސި ތަރުޖަމާ "DON’T BE SAD" މި ފޮތް އަސްލަކަށް ބަލައިގެން ދިވެހި ބަހަށް ތަރުޖަމާކޮށް އެކުލަވާލަމުންދާ ފޮތެކެވެ. މާތް ﷲ ގެ ވާގިފުޅާއި އެކު ...\nތިބާއަށް ލިބިފައިވާ ދުވަހަކީ ހަމަ އެކަނި މިއަދެވެ. ތިބާ ހެނދުނު ކޮށްފިނަމަ ހަވީރު ލިބިދާނެކަމަށް އުއްމީދު ނުކުރާށެވެ. ތިބާގެ އެންމެ ފަހު ދުވަހަކީ މިއަދު ކަމުގައި ދެކިގެން ދިރިއުޅޭށެވެ. އޭގައިވާ ނުބައިކަމަކާއި އަދި ހެޔޮކަމަކާއެކު އިއްޔެ އަހަރުމެންނަށް އަލްވަދާއު ކިޔައިފިއެވެ. އަދި މާދަމާ އަހަރެމެންނާ ބައްދަލެއް ނުކުރެއެވެ. ތިބާގެ އުމުރަކީ އެއް ދުވަހެވެ. ތިބާ އެދުވަހު ދުނިޔެއަށް ނޭވާ ލައިފިނަމަ، ހަމަ އެދުވަސް ނިމުމާއެކު ތިބާ ގެ ނިމުންވެސް އަތުވެދާނެ ...\nލިޔުއްވީ: ޒާހިޔާ ނަޢީމް|2020-06-06T22:50:54+05:00June 6th, 2020|އަޚްލާޤު, ޢަޤީދާ, ދީން|\nއާޑަ ފުރައްސާރައާއި ކުރިމަތިލާނީ ކިހިނެއް؟ ތަންދޮރު ނުދަންނަ ޖާހިލުން، އެއިލާހު ފިޔަވައި ޙައްޤުވެގެން އަޅުކަންވެވޭ އެހެން އިލާހަކު ނުވާ، ޚަލްޤުކުރައްވައި އަދި ރިޒްޤުދެއްވާ މާތް ﷲ އަށް ހަޑި ހުތުރު ބަސްތަކުން ނަފްރަތާއި މަލާމާތް ރައްދު ކުރިއެވެ. ވުމާއެކު، ކުށް ފާފައިން މަޢުސޫމްވެގެން ނުވާ އަހަރެމެން އިންސާނުން، މީސްތަކުންގެ ކިބައިން އުއްމީދު ކުރާނީ ފަހެ ކޮންކަމަކަށް ހެއްޔެވެ؟ ތިބާއަށް އަބަދުވެސް މީހުންގެ އާޑަ ކިޔުމާއި ފުރައްސާރަ އާއި ކުރިމަތިލާންޖެހޭނެއެވެ. އެއީ ...\nކިސްރާ ރަސްގެފާނާއި މުސްކުޅި އަންހެން މީހާ. ބުޒްރު ޖަމްހަރު ނަމަކަށް ކިޔާ ފާރިސްކަރައިގެ ޙިކުމަތްތެރިއަކު، ކިސްރާ ރަސްގެފާނާއި މުސްކުޅި އަންހެން މީހާގެ ވާހަކަ ކިޔައިދިނެވެ. ކިސްރާ ރަސްގެފާނުގެ ގަނޑުވަރު ހުންނަ ސަރަހައްދުގައިވާ، ކުޑަ ބިމެއްގައި އެ އަންހެން މީހާ ގެ ކުޑަ ޖިފުޓި އެއް ހުރެއެވެ. އަދި އެތަނުގައި އޭނާ ކުކުޅެއް ގެންގުޅުނެވެ. އެއްދުވަހަކު އެ އަންހެން މީހާ އެހެން އަވަށަކަށް ދަތުރަކު ދާން ޖެހުނެވެ. އަދި އޭނާ ފުރުމުގެ ...\nނިޢުމަތްތަކާ މެދު ވިސްނާ ފިކުރުކޮށް ޝުކުރުވެރިވާށެވެ. ތިބާ އަށް ﷲ ދެއްވާފައިވާ ނިޢުމަތްތަކުގެ މަތިން ހަނދުމަ ކުރާށެވެ. އަދި އެ ނިޢުމަތްތައް ތިބާގެ ވަށައިލެވިފައިވާ ގޮތާއިމެދު ވިސްނާ ފިކުރު ކުރާށެވެ. ވަށައިގެންވާ ހުރިހާ ފަރާތަކުންނެވެ. މާތް ﷲ ވަޙީކުރައްވާފައިވެއެވެ: ﴿ وَإِن تَعُدُّوا نِعْمَتَ اللَّـهِ لَا تُحْصُوهَا ۗ ﴾(سورة ابراهيم 34) މާނައީ: اللَّه ގެ ނިޢުމަތްތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެ ނިޢުމަތްތައް ޢަދަދެއް ނުކުރެވޭހުށްޓެވެ. ...\nމާޒީ ތާއަބަދަށް އަލްވަދާއު ކިޔައިފިއެވެ. މާޒީ އާއި މާޒީގައި ހިނގާފައިވާ ކާރިސާ ތަކާއި މެދު ވިސްނައި ހިތާމަކުރުން މަތީ ދެމިހުރެއްޖެ މީހަކީ މޮޔަ އެއް ފަދަ މީހެކެވެ. އެއީ އެމީހާގެ، މިހާރުގެ ދިރިއުޅުމުގެ އަމާޒު ހަލާކު ކޮށްލާ ބައްޔެކެވެ. ވަރުގަދަ އަޒުމެއްގެ ވެރިން އެމީހުންގެ މަޤުޞަދުގައި ސާބިތުވެ، މާޒީގައި ހިނގާފައިވާ ކަންކަން މަތިން ހަނދާން ނައްތާލައެވެ. އެކަންކަމުން ދެން ދުވަހަކުވެސް އަލިކަމެއް ނުފެންނާނެއެވެ. އެހެނީ ސިކުނޑީގައި އެފަދަ ކަންކަން ވަނީ ...\nފޫހިވުމުން ދުރުހެލިވުމަށްޓަކައި މަސައްކަތުގައި މަޝްޣޫލުވާށެވެ. ދިރިއުޅުމުގައި ކުރާނެ ކަމެއްނެތި އުޅޭ މީހުންނަކީ ގިނަފަހަރަށް، ހަޤީޤަތެއް ނެތް ދޮގު ވާހަކަތައް ފެތުރުމުގައި އެމީހުންގެ ވަގުތުތައް ބޭކާރު ކުރާމީހުންނެވެ. ﴿ رَضُوا بِأَن يَكُونُوا مَعَ الْخَوَالِفِ وَطُبِعَ عَلَىٰ قُلُوبِهِمْ فَهُمْ لَا يَفْقَهُونَ ﴾ (سورة التوبة 87 ) މާނައީ: (ހަނގުރާމަޔަށް ނުގޮސް) ގޭގައި ތިބޭ އަންހެނުންނާ އެކުގައި ވުމަށް، އެއުރެން ރުހުނޫއެވެ. އަދި އެއުރެންގެ ހިތްތަކުގައި ސިއްކަ ...


މޯލްޑިވްސް ކަރެކްޝަނަލް ސަރވިސްގެ ސްޓްރެޓެޖިކް ޕްލޭން އިފްތިތާޙް ކޮށްފި\nމޯލްޑިވްސް ކަރެކްޝަނަލް ސަރވިސްގެ ސްޓްރެޓެޖިކް ޕްލޭން އާއި އަންނަ އަހަރުގެ ކަލަންޑަރު އިފްތިތާޙް ކުރުމަށް މިރޭ މާލޭ ޖަލުގައި ޙަފްލާއެއް ބާއްވައިފިއެވެ.\nމި ޙަފްލާ ޝަރަފްވެރި ކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އަލްފާޟިލް އުމަރު ނަސީރު އެވެ. އަދި މޯލްޑިވްސް ކަރެކްޝަނަލް ސަރވިސްގެ ސްޓްރެޓެޖިކް ޕްލޭން އާއި 2016 ވަނަ އަހަރުގެ ކަލަންޑަރ އިފްތިތާޙް ކޮށްދެއްވީވެސް މިނިސްޓަރ އުމަރު ނަސީރު އެވެ.\nމި ރަސްމިއްޔާތު ޝަރަފްވެރިކޮށްދެއްވައި މިނިސްޓަރ އުމަރު ނަސީރު ވިދާޅުވީ މިހާރު ޖަލުގެ ހިންގުމުގެ ނިޒާމަށް ހެޔޮ ބަދަލުތަކެއް އައިސްފައިވާކަމަށެވެ. އަދި ކޮމިޝަނަރ އޮފް ޕްރިޒަންސް ގެ މަޤާމަށް މުޙައްމަދު ޙުޝާމް އައްޔަން ކުރެވުނު ހިސާބުން ކަރެކްޝަނަލް ސަރވިސްގެ މަސައްކަތްތައް ފުޅާވެ، އިތުރު ކުރިއެރުންތަކެއް ލިބެމުން އަންނަކަން މިނިސްޓަރ ގެ ވާހަކަފުޅުގައި ވިދާޅުވިއެވެ.\nމި ޙަފްލާގައި ވާހަކަފުޅު ދައްކަވަމުން ކޮމިޝަނަރ އޮފް ޕްރިޒަންސް މުޙައްމަދު ޙުޝާމް ވިދާޅުވީ މި ރަސްމިއްޔާތަކީ ވަރަށް ތާރީޚީ ރަސްމިއްޔާތެއް ކަމަށާއި، މިއީ ޖަލު ހިންގުމުގެ ތާރީޚްގައިވެސް މިފަދަ ޕްލޭނެއް އެކުލަވާލެވުނު ފުރަތަމަ ފަހަރު ކަމަށެވެ. އަދި މިމަސައްކަތް ކުރުމަށް މޯލްޑިވްސް ކަރެކްޝަނަލް ސަރވިސް އިން ވަރަށް ގިނަ ފަރާތްތަކެއްގެ އެހީތެރިކަމަށް އެދުނު ކަމަށާއި، އެ ހުރިހާ ފަރާތްތަކުން މި މަސައްކަތުގައި ވެދެއްވި އެހީތެރިކަން ފާހަގަ ކުރައްވައި ކޮމިޝަނަރ ވަނީ އެފަރާތްތަކަށް ޝުކުރު އަދާކުރައްވާފައެވެ.\nއަދި ހާއްސަކޮށް މި މަސައްތުގައި ޔޫ.އެން.ޑީ.ޕީ ގެ ފަރާތުން ވެދެއްވި އެހީތެރިކަމާއި އެއްބާރުލެއްވުން ފާހަގަކުރައްވައި ކޮމިޝަނަރ ވަނީ އެފަރާތަށް ވަރަށް ހާއްސަ ޝުކުރު އަދާކުރައްވާފައެވެ.\nކޮމިޝަނަރ އިތުރަށް ވިދާޅުވީ މި ޕްލޭންގެ ސަބަބުން މޯލްޑިވްސް ކަރެކްޝަނަލް ސަރވިސްގެ މަސައްކަތްތަކަށް އިތުރު ކުރިއެރުން ތަކެއް ލިބޭނޭކަމަށެވެ.